
En lille personlig indledning må læserne finde sig i, fordi 
den måske vil forebygge skuffelse hos mange ved at 
fortælle, hvorfor dette arbejde indeholder flere ting, som 
jeg for har sagt enten ganske eller omtrent på samme måde. 
Fra den forste begyndelse af mine sproglige studier har tanken 
om en forbedret sprogundervisning optaget mig. Dengang 
var reformen ikke som nu behandlet i talrige bøger og ar- 
tikler; men spredte antydninger, især hos Sweet og Storm, 
begejstrede mig, og da snart efter bevægelsen tog fart, navn- 
lig i Tyskland, var jeg efter bedste evne med. Den forste 
bog med mit navn på titelbladet var en bearbejdelse af Felix 
Frankes ypperlige lille skrift „Die praktische spracherlernung 
auf grund der psychologie und der physiologie der sprache"; 
den udkom i 1884 under navnet „Praktisk tilegnelse af frem- 
mede sprog u og blev ganske livligt tilrakket af kritikken. 
Western i Norge og Lundeli i Sverrig kom omtrent samtidig 
frem med beslægtede tanker; og vi tre slog så ved Stock- 
holmer-filologmødet i 1886 et slag for en reform. Vi lavede 
— naturligvis — en forening. Den blev kaldt Quousque 
tandem; vi måtte ha et latinsk navn, fordi ingen af os var 
snedig nok til at finde et fællesskandinavisk navn med til- 
strækkelig fanfare-klang; og Vietor havde kort i forvejen 
brugt dette ciceronianske trompetstød — der, til bedste for 

2 ' - Quousque tandem 






lkkeilatinkytidige,*kajV gengives ved „Kan det nu snart få en 
ende?" — «• som navneskjul for sit kraftige lille skrift „Der 
sprachunterricht muss umkehren". Vort lille skandinaviske 
selskab udgav nogle småskrifter, en tid endog et lille fjerding- 
årsskrift. Men da det efterhånden viste sig, at vort fore- 
løbige mål at vække opmærksomhed for sagen var nået, og 
da sagen var kommet ind i det andet og vigtigere stadium, 
at lærerne begyndte at føre reformen ud i virkeligheden og 
at lærebogsforfatterne tog mer og mer hensyn til den, så holdt 
Quousque tandem uden engang at bekoste dødsannongse 
ganske stilfærdig op med at opkræve sin årlige krone og 
udsende skrifter. — Som bannerfører i Danmark har jeg 
haft rig lejlighed til at udtale mine tanker om reformen i 
tale og på tryk, og da jeg endnu ikke er nået til den alder, 
hvor det (her i landet) er nedarvet sæd at man svigter sin 
ungdoms ideer, kommer jeg til på de følgende blade at sige 
meget om igen, som de der har fulgt min virksomhed kender 
i forvejen. Min trøst og undskyldning er, at mine gamle 
udtalelser for en stor del er godt gemte i gamle årgange af 
tidsskrifter og i pjæser, som ikke kan fåes gennem bog- 
handelen. Værre er det, at jeg nu i nogle år har været 
borte fra den praktiske skoleundervisning; men jeg skal 
gore hvad jeg kan, for ikke at blive altfor „akademisk*. 
At jeg hyppigst tar mine exempler fra de lærebøger, jeg 
selv har udgivet eller været med til at udgive *) , og at jeg 
taler mest om fransk og engelsk, beror naturligvis på at 



*) Deres titler forkortes: Fr. B. = Fransk Begynderbog (3die Udg. 
1901; oprindelig Fransk Læsebog efter Lydskriftmetoden 1889); Eng. B.I. 
og II. = Engelsk Begynderbog af O. J. og Chr. Sarauw, I. 2det Opl. 1899, 
II. 2det Opl. 1900; Eng. L. = Engelsk Læsning for Mellemklasser 1891; 
Eng. Gr. = Kortfattet engelsk Grammatik, 3die Udg. 1899. 



Metodens navn 3 

jeg kender disse bøger og disse sprog bedre end andre; det 
vil dog ikke falde svært at overføre hvad jeg har sagt, på 
andre bøger og andre sprog. 

Hvad er det for en metode, jeg vil anbefale? Ja når 
man dermed mener, hvad den hedder, er jeg i nogen for- 
legenhed, for metoden ligner dæri alle kære born, at den 
har mange navne, og intet af dem er helt træffende, men 
ramser jeg dem op, kan jeg dog måske gi en lille forhånds- 
forestilling om hvad det hele går ud på. Den kaldes af 
nogle den „nye" eller „nyere" — nu vel næppe den „nyeste* — , 
af andre „ reformmetoden *, endvidere den „naturlige*, den 
„rationelle*, den „rigtige* eller „fornuftige* (hvorfor ikke 
rose sine varer, det gor jo alle handlende i deres reklamer?); 
den „direkte* siger allerede noget mere; den „fonetiske* 
siger noget, men langtfra nok, ligeså „lydskriftmetoden*: det 
er dog ikke fonetik og lydskrift, det ene kommer an på; 
den „imitative* drager strax et andet moment frem; den 
„analytiske* (modsætning til den konstruktive) kunde måske 
også bruges om andre metoder; den „konkrete* (foreslået 
af rektor Almqvist i Stockholm) peger hen på noget væsent- 
ligt, det gor „anskuelsesmetoden* også; „talemetoden* minder 
måske for meget om taleinstituter; ord med anti- som den 
„antiklassiske* eller „antigrammattiske* metode eller „anti- 
oversættelsesmetoden* er slæbende og kedeligt negative — 
og der bliver da ikke andet for end at opgive at finde et 
navn („quousquistisk* blev forresten i sin tid meget benyttet) 
og indse, at denne vanskelighed med at opkalde metoden 
beror på, at det ikke er een ting man vil ha reformeret, 
men mange — hvorfor der naturligvis også indenfor „reform- 
vennerne* er mange forskellige afskygninger: een lægger 
hovedvægten på een side, en anden på en anden. Og der 

4 Metodens fædre 

er såmænd nok at ta fat på for den, som vil ha mer ud- 
bytte af sprogundervisning end man i reglen hidtil har fast. 
Til fordel for reformen taler i hojeste grad det, at det 
er umuligt at opkalde den „ny" metode efter en bestemt 
mand, på samme måde som man i gamle dage havde 
Lancasters, Hamiltons, Jacotots metoder, senere Robertsons, 
Ollendorffs, Ahns, Toussaint-Langenscheidts, Plotz's, Listovs 
og som man i de sidste år har fået Berlitz's og Gouins 
metode for sprogundervisning. Når salig Heimdall havde 
ni mødre, så har vor reformmetode allermindst syv vise 
fædre. Dærved adskiller den sig væsentligt fra alle de lige 
nævnte: hver af dem har navn efter een enkelt mand, og 
omvendt huskes han i reglen kun som ophavsmand til sin 
metode. Vor metode dærimod skyldes fra tørst af mænd, 
som af andre grunde vil mindes som hørende til de ypper- 
ligste sprogforskere i de sidste årtier (bl. a. Sweet, Storm, 
Sievers, Sayce, Lundell), og de tanker de har udkastet, er 
så taget op og ført ud i livet med mangehånde praktiske 
udvidelser og også ændringer af en stor skare skolemænd 
(jeg nævner, næsten i flæng, Klinghardt, Walter, Kuhn, 
Dorr, Quiehl, Rossmann, Wendt, Western, Brekke); på 
overgangen mellem begge grupper står især Vietor og Paul 
Passy. Dæri ligger at vi ikke har med teoretisk princip- 
rytteri at gore; det er ikke een mands indfald, men vor 
tids bedste lingvistiske og pædagogiske tanker, der — ud- 
gåede fra mange forskellige — efterhånden har fundet hin- 
anden for i skon endrægtighed at omstyrte gammel rutine. 
De nye sprog, der for var askepot i skolen og ved universi- 
tetet, begynder at føle sig som fuldmyndige og vil tale et 
ord med i lavet, fordi de ikke kan najes med det som 
måske passede for de tidligere enerådende klassiske sprog. 

De vil behandles som levende — og undervisningsformen 
skal være mangfoldig, mangesidig som livet selv. 

Hvad er formålet med sprogundervisning? Ja hvorfor 
kan man sit modersmål? Vel sagtens for at kunne leve 
sammen med sine landsmænd med storst udbytte: udvexle 
tanker, følelser og ønsker med dem, både ved at modtage 
noget af deres åndelige indhold og ved at meddele dem 
noget af hvad der bor i een selv. Sproget er ikke formål i 
sig selv, sålidt som jernbaneskinner er det; det er en for- 
bindelsesvej mellem sjælene, et kommunikationsmiddel. Ikke 
engang det eneste: ansigtsudtryk, gestus osv., ja selv f. x. 
et kraftigt ørefigen kan fortælle mig, hvad der foregår inden 
i en af mine medskabninger. Men sproget er det fyldigste, 
righoldigste, bedste kommunikationsmiddel, det slår bro mel- 
lem mennesker på mangfoldige områder, hvor de ellers vilde 
vanke om afsondrede og udelukkede fra forståelse. 

Formålet med at lære fremmede sprog må da være det 
at skaffe forbindelsesveje til steder, hvor modersmålet ikke 
rækker hen. Der må altså være mennesker, som jeg af en 
eller anden grund ønsker at udvexle tanker med eller dog 
modtage tanker fra. Heri ligger egentlig allerede besvarelsen 
af det spdrsmål: hvilke sprog vi (fortrinsvis) skal lære - 
sammenlign værdien af at kunne tale med beboerne af 
Fidji-øerne på deres eget sprog med kendskab til engelsk. 
Hvor der udelukkende kan være tale om eensidig tanke- 
meddelelse, som i de tilfælde, hvor det man ønsker eller dog 
det man kan opnå, er at lære visse fremmede forfatteres 
værker at kende, medens man ikke selv har mulighed eller 
udsigt til selv at meddele, blir sporsmålet altid, om det ikke 
er bedre at bruge oversættelser end at lære sproget selv, 
således navnlig ved de døde sprog. En oversættelse er 

ganske visst ikke fuld erstatning for originalen; men på den 
anden side skal man kunne et sprog godt for at få mere 
ud af originalen end af oversættelsen. Hvordan står balangsen 
da mellem udgiftssiden — arbejdet at lære sproget — og ind- 
tægtssiden — det merudbytte, man derigennem får af for- 
fatterværkerne? Det må selvfølgelig afgores for hvert til- 
fælde for sig, og mange omstændigheder kan komme i 
betragtning; men de fleste står sig åbenbart ved f. x. at 
læse Tolstoi og Sakuntala på dansk. 

Der kan indvendes, at vi også kan ha andre formål med 
at lære fremmede sprog; en sammenlignende sprogforsker 
f. x. studerer sprogene i og for sig uden hensyn til, om han 
gennem dem får eller har udsigt til at få meddelelser om 
nogetsomhelst, han ikke vidste i forvejen eller kunde få at 
vide på langt bekvemmere måde; han kan tit ha stor in- 
teresse i sprog uden ringeste litteratur og i sprog, talte af 
befolkninger han aldrig kommer i beroring med. Men dette 
studium, der kan parallelliseres med studiet af andre kom- 
munikationsmidler for deres egen skyld: lokomotivteknik, 
jernbanernes sikkerhedstjeneste osv. — blot at det nok er 
en del interessantere — er åbenbart noget for sig, der ligger 
langt udenfor det, folk i almindelighed læ*er sprog for. Til 
trods for den værdi, det utvivlsomt har for enhver „dannet* 
at vide nogen besked også om sprogets liv, kan jeg dærfor 
her la det teoretiske sprogstudium nojes med lejlighedsvise 
bemærkninger hist og her i det følgende, så meget mere 
som det ikke har været af hensyn hertil, at noget sprogfag 
er indført i skolen, alene måske med undtagelse af oldnordisk. 

Latin og græsk er såmænd heller ikke fra forst af kom- 
met ind i vore skoler for at uddanne elevernes logiske sans, 
hvormeget man end af og til kan høre det påstå, at deres 

betydning netop ligger på dette område. Mange ord behøver 
da heller ikke at spildes på denne påstand, især da alle 
kompetente klassiske filologer — også de der holder på de 
klassiske sprogs priviligerede stilling i skolen — forlængst 
har opgivet den tanke som uvidenskabelig, at det latinske 
(eller græske) sprog skulde være mere logisk i sin bygning 
end f. x. fransk eller dansk. 

Men på den anden side må det ikke overses, at enhver 
ting, der læres med et fornuftigt formål for 6je og efter en 
fornuftig metode, i sig selv mer eller mindre direkte udvikler 
værdifulde åndsevner, og at særlig sprogundervisning, for- 
uden det reelle udbytte, den gir gennem indholdet af det, 
man læser i de fremmede sprog, er et ypperligt middel til 
at skole så vigtige åndsevner som 

evnen til at iagttage (iagttage rigtigt, iagttage selv- 
stændigt), 

evnen til at ordne det iagttagne under forskellige syns- 
punkter, 

evnen til at uddrage almindelige love af iagttagelsesstoffet, 

evnen til at drage slutninger og anvende dem på andre 
tilfælde end de hidtil givne, 
— altsammen naturligvis meget nærbeslægtede evner — og 
endelig også 

ordenssans. 

Ved opbygningen af vor undervisningsmetode må vi, 
især da hvis den skal bruges i skoler, også ta hensyn til 
disse ting. En sprogundervisning, der gik ud på blot at 
efterplapre lærerens eller bogens ord, vilde, hvis den kunde 
tænkes, ikke være på sin plads i skolen, hvor for resten, 
såvidt jeg veed, heller ingen har villet indføre en sådan ren 
plapremetode. 



8 For livet 

Eleverne må også interesseres for faget; de må få en 
levende følelse af, at det i hoj grad lonner sig for dem at 
arbejde videre. De skal mærke, at man ved sprogunder- 
visningen gir dem en n6gle, og at der er nok af skatte som 
den kan lukke op for dem; de skal se, at den litteratur de 
har fået adgang til, rummer mangfoldige værker, der også 
har bud til dem; og de skal i så vid udstrækning som 
muligt gennem undervisningen ha fået interesse for ved- 
kommende land og folk, så de også selv vil arbejde for at 
udvide deres kundskaber dærom. Dærved lægger man en 
god bund for hele livet — og ordet non*scholæ, sed vitæ 
bør jo ikke forståes, som altfor mange (navnlig forældre) 
gor: lær ikke for skolen, men for at få en god examen, på 
det at det må gå dig godt i livet, så du i kraft af dine 
examenspoints kan komme ind i en god lille sikker stilling. 
Skolen bør udruste ungdommen på bedste måde til livet, 
og læreren bør ikke af hensyn til examensfordringer hindre 
noget af det der ellers er godt. Om examener nedenfor; 
her vil jeg blot på forhånd advare læreren mod for tidligt 
at skele hen til examen. Meget af det jeg anbefaler i det 
følgende, har jeg tit nok hørt lærere erkende som i og for 
sig fornuftigt, men de er blot bange for det af hensyn til 
examen. Dærtil må svares: undervis rigtigt, så kommer der 
liv og lyst i det hele, og når examen kommer, kan dine 
elever mer, end om du fra f6rst af udelukkende havde taget 
hensyn til hvad der står i examensbestemmelserne, eller til 
hvad en censor kan falde på at forlange. Eleverne lærer i 
virkeligheden mest, når de hele tiden har en fornemmelse 
af, at det hele er noget nyttigt og værdifuldt og at det ikke 
svæver for hojt over det virkelige liv, som de dels kender 
det, dels begynder at ane noget om det. 

Vi lærer altså sprog (modersmålet så vel som andre) 
for at blive sat i stand til at få fornuftige forste-hånds 
meddelelser om andres tanker og for (om muligt) også selv 
at ha et middel til at gore andre meddelagtige i vore egne 
tanker; og tar vi hensyn til, hvad for meddelelser vi kan 
vente at få snarere gennem et fremmed sprog end gennem 
vort eget, kan måske det hojeste formål med sprogunder- 
visning bestemmes som adgang til den inderligste forståelse 
af den fremmede nations bedste tanker og institutioner, dens 
litteratur og kultur, i videste forstand nationens ånd. Men 
ved siden dæraf må vi ikke glemme, at vi ikke kan nå så 
h6jt med et spring, og at der på vejen derop er andre 
ting, som også er værd ta med. Vi lær ikke vort moders- 
mål alene for at kunne læse Holberg og Kierkegård, men 
heller ikke alene for at sige skomageren besked eller forstå 
vaskekonens regning. På samme måde skal vi ved fremmede 
sprog ikke udelukkende flyve op mod det hojeste, heller 
ikke udelukkende kry ve nede ved det laveste: imellem begge 
sfærer ligger i mangfoldige afskygninger store ojnråder, hvor 
det kan være af stor værdi for os at kunne stå i direkte 
forbindelse med andre nationer. 



II 

Allerede af det nu sagte følger noget med hensyn til 
. den metode, vi bør følge. Vi bør lære sproget gennem 
fornuftige meddelelser; der må altså være en viss sammen- 
hæng i tankerne i det meddelte sprogstof, så vidt muligt 
fra forste dag. Løsrevne ord er stene for brød: der kan 
ikke siges noget fornuftigt med blotte gloser. Ja ikke engang 
løsrevne sætninger kan vi bruge — i alt fald ikke på den 
måde og i den udstrækning som i de fleste bøger efter den 
gamle metode. Indbyrdes forbindelse mellem dem er der 
nemlig i reglen lige så lidt af, somom man vilde læse en 
avis tværsover, fra den ene spalte til den anden i samme 
linie. Jeg tar på må og få fra en meget benyttet fransk 
læsebog: „Min tante er min moders veninde. Min kære 
ven, du taler for hurtigt. Det er en god bog. Vi ere altfor 
gamle. Denne herre er ganske sørgmodig. Drengen har 
druknet mange hunde." Når folk taler om at sprogunder- 
visningen skal være en art åndsgymnastik, så veed jeg ikke 
om der dærved bl. a. er tænkt på sådanne voldsomme tanke- 
spring fra een forestillingskres til en helt anden. 

Fra en anden fransk lærebog, der synes for en stor del 
at ha fortrængt den lige citerede og som sikkert også har 
store fortrin, nævner jeg: Nous sommes å Paris, vous étes 

å Londres. — Louise et Amelie, ou étes-vous? — Nous avons 
trouvé la lettre sur la table. — Avez-vous pris le livre? — 
Avons-nous été å Berlin? — Amelie, vous étes triste. — 
Louis, avez-vous vu Philippe? — Sommes-nous å Londres? 
[Stedsans synes hos de talende at være ejendommelig ud- 
viklet: forst fortæller de, at de selv er i Paris, men den 
(de?) som de taler med, er i London (telefonsamtale?); så 
kan de ikke huske, om de selv har været i Berlin, og til— 
sidst spor de, om de selv er i London; desværre får de 
intet svar,, ti der fortsættes:] Pierre, vous avez pris la 
canne. 

Mange lærebøger i engelsk er ikke bedre. I een (udk. 
1889) står f. x. „Jeg beundrer disse blå bånd. Det engelske 
sprog er mere nyttigt end smukt. Jeg vilde foretrække et 
rent lommetorklæde" [for det engelske sprog?] og på den 
følgende side: The joiner has made this chair. What a fine 
sunshine! For whom do you make this bed? Which of you 
will have this box? I should like to have it. Of whom 
have you got this cake? I am very fond of cakes. [Som 
man råber i skoven, får man svar!] I have borrowed a 
great deal of books from a public library. 

Fra en i 1893 i andet oplag udkommen „praktisk" 
lærebog i engelsk nævner jeg følgende, der gives til over- 
sættelse: „Ere kongens heste meget gamle? Nej, men her- 
tugens vogn er gammel. Er den ældre end Deres vens? . . . 
Har adelsmanden fortalt Dem den nyhed? Nej, min herre, 
men damen har fortalt mig nyhederne om forretningen og 
brylluppet. Hvorfor giver De ikke negeren et hus? Nej, 
min herre, men jeg kan fortælle Dem, at tyskeren har givet 
hver af negrene et smukt lille hus. Har damen en kniv? 
Ja, damen har to knive. Hvorfor giver De ikke damerne 

tyskerens nogler til kirken? Adelsmændene have tyskerens 
nogler.* 

Med den slags citater kunde man blive længe ved; de 
valgte er endda ikke af den allerværste type, da der jo er 
(nogenlunde) mening i hver sætning for sig. Men hvad skal 
man sige, når der i en tysk læsebog (af en af vore mest 
repræsentative hojere tysklærere) som svar på sporsmålet 
Wo seid ihr? siges Wir sind nicht hier!? Samme skole- 
bogsforfatters fantasi har særlig været livlig i retning af 
pluskvamperfekter : „Dine stovler havde ikke været store- 
Havde I været forstandige? Din hest havde været gammel." 
Forbavset spor man sig selv:" når holdt denne vidunderlige 
hest da op med at være gammel? Men den slags real- 
oplysninger findes ikke i bogen, den nojes med det sfinx- 
agtige: Dein pferd war alt gewesen. Mon det virkelig skulde 
ha været den slags lærebøger, Soren Kierkegaard sigtede til, 
da han skrev at sproget var givet menneskene, ikke for at 
skjule deres tanker, som Talleyrand påstod, men for at 
skjule at de ingen tanker havde? 

Det må nu strax indrommes, at der er stor forskel på 
de enkelte lærebøger efter dette enkeltsætnings-system. Nogle 
synes slet ikke at ha sans for at der dog er grænse for, 
hvor meget vås man kan byde born under påskud af at 
lære dem grammatik; andre søger så meget som muligt at 
forme sætningerne fornuftigt og også efter hornenes natur- 
lige forestillingskres. I sidste henseende har der været en 
stadig fremskriden fra de tider, da sætningerne enten var 
moralske leveregler og filosofiske dybsindigheder eller ud- 
pluk om græske helte o. lign. Et vigtigt skridt fremad blev 
i sin tid gjort af tyskeren Plate — herhjemme af Listov, 
der synes at skylde Plate overmåde meget, og nu for latinens 

vedkommende af Hauch. Men selv hos dem falder sæt- 
ningerne ofte så underligt fra hinanden (se f. x. Listovs 
Ledetraad stk. 40: My brother had not many lessons yester- 
day. Where had you been? The weather had been fine for 
a long time. This boy had only been in our house three 
or four weeks. Has your uncle had many tulips this year? 
How long had you had this frock?) og er der end ikke så 
grelle meningsløsheder som hos andre, megen mening er 
der dog ikke i begynderbøgerne. 

Det er let nok i alle den slags bøger åt finde noget at 
gore nar af: lad os da hellere sporge om grunden til dette 
i lange tider næsten eneherskende system. Forsvarerne af 
det vil naturligvis henvise til vanskelighederne i alle sammen- 
hængende stykker: selv de simpleste fortællinger rummer så 
mange grammattiske former og så mange gloser, at be- 
gynderen ved strax at få dem på ett bræt må blive over- 
vældet og forvirret. Man må gå gradvis frem i vanskelighed, 
altså lægge stoffet tilrette i trin fra meget lette til stadig 
sværere ting, og dette mener man kun kan opnås ved 
enkeltsætninger. Princippet er sundt — men det er usundt 
at gennemføre det på en sådan måde, at andre lige så 
sunde pædagogiske principper helt tilsidesættes. Skulde 
pædagogikken ikke også fordre mening i det, man trakterer 
bornene med? Men meningen er som påviist ikke altid 
sådan at finde. Og skulde det ikke også ha betydning at 
fange elevernes interesse? Lysten driver værket; det der 
er knyttet til behagelige minder, hænger bedre fast i hu- 
kommelsen end alt det kedsommelige stads. Men læsestykker, 
hvor det afvexlende er franskmanden, der har taget eng- 
lænderens hat, og englænderen, der har franskmandens stok, 
eller hvor snart Marie ser Luises hund, snart Peter ser 

Henriks hest — de kan kun kede, selvom de nok så gradvis 
indøver vanskelighederne ved genitiv. Voxne kan jo finde 
sig i en del kedsommelighed, når de tror at opnå noget ved 
det, men inderst inde finder de sligt dræbende — og det er 
det også, ja endog dræbende for sprogsansen. Born kan jo 
finde sig i meget, når de har en lærer der forstår at sætte 
sig i respekt og gore sig afholdt; de finder sig jo også i 
meget blot for at få »gode karakterer" eller når de stimuleres 
ved andre ligeså usunde midler. Men bedre er det dog at 
undgå kedsommelighed. 

Af pædagogisk vigtighed er det vel også, at det med- 
delte skal være rigtigt. Men her træffer vi netop et af de 
punkter, hvor det straffer sig at ville lave enkeltsætninger; 
de blir så overmåde let opstyltede, ja ligefrem fejlagtige. 
Exempler kan bl. a. findes i det ovf. s. 11 givne stykke, 
hvor sætningen For whom do you make this bed? i hvert 
fald ikke er godt engelsk (bedre: Who(m) are you making 
that bed for?) og hvor a great deal of books er en slem fejl 
for a great many books. Det er virkelig lettere at skrive et 
langt sammenhængende stykke på et fremmed sprog om 
noget der interesserer een, end at lave blot 8 rigtige 
usammenhængende sætninger til illustration af et par gram- 
mattiske regler og med benyttelse af et for storste delen 
givet ordforråd. Til sproglige umuligheder, selvom det ikke 
kan kaldes positive fejl, regner jeg også sådanne sætninger 
som følgende fra Listov: Wash. Do not wash. Tie. Do not 

tie. Fetch. Do not fetch Give. Do not give .... hele 

stykket er ikke andet end sådanne påbud og forbud, der 
(med undtagelse af det forste i reflexiv betydning) aldrig 
kan forekomme således i det virkelige liv. Fra tankens side 
er de ufærdige eller halvfærdige forestillinger, sprogligt er 

de også (ja netop af samme grund) meget betænkelige. Et 
Listovsk sporsmål Do 1 run? skulde da for at være ægte 
hedde Am I running? og Do I take? kræver en nødvendig 
angivelse af hvad og hvornår. 

Endelig gir disse arter af sætninger eleven et helt fejl- 
agtigt begreb om hvad sprog overhodet er, og om for- 
skellige sprogs indbyrdes forhold. Han får altfor meget 
det indtryk at sprog vil sige en samling ord, gloser, der er 
isolerede og uafhængige og hvert har sit tilsvarende ord på 
dansk ; disse ord skyder man så omkring uden egentlig for- 
mål efter visse givne regler omtrent som i det for nogle år 
siden grasserende „puslespil". Den fejl man dærved begår, 
kalder Sweet the arithmetical fallacy, fordi sprogene betragtes 
som en samling enere, hvor addendernes og faktorernes orden 
er så temmelig ligegyldig. Alt det idiomatiske i sprogene 
skydes — foreløbig i alt fald — helt til side, uden hensyn 
til at de mest uundværlige udtryk i sprogene tit er disse 
irrationelle forbindelser, der ikke kan konstrueres af gloser 
-I- grammattiske regler, udtryk som What's the matter? I 
couldn't help laughing. Serve you right. Qa va sans dire. 
Qa y est. Voila qui est drdle. Wie spat hdben Sie? Wer 
ist jetzt an der reihe? Sie sind dran. Was ist denn los? 
Hvor vi sir „ring på" uden at foje til, hvad der skal ringes 
på, sir englænderne omstændeligt ring the bdl, men fransk- 
mændene helt kort sonnez, osv. osv. Følgen af at man 
ikke ret hurtigt får en del af den slags ting med, men årevis 
blir ved at oversætte ordforbindelser af den aritmetiske slags, 
indtil alle grammatikkens regler er indøvede, er den at eleven 
lettelig, når han slippes ud på egen hånd, tar hvert ord i 
den danske vending, der lige falder ham ind, og gengir 

det med det tilsvarende franske 1 ). Der kan dærved komme 
latterligheder ud som Avez-vous quelque chose contre que je 
prends ceci? — hvor den grammattisk skolede måske vil 
ransage sin samvittighed lidt for han tor sige prends, da 
der jo muligvis skulde stå subjonctif! Sætninger som / 
wonder hadWt we better put up with it har liså lidt deres plads 
i Ahn & Go., som den almindelige danske grammattiske 
„analyse" gir sig af med at klare sætninger som „Hvem 
der havde en cigar!" 

Det er grammatikken der spiller den altovervejende 
rolle („I skoleåret er gennemgået den regelmæssige formlære 
til verbernes tredie klasse"). Hver sætning har egentlig kun 
sin raison d'étre som led i den grammattiske exerceren, så 
man ikke sjældent ved at læse den slags bøger får det ind- 
tryk, at franskmændene er strengt systematiske væsener, 
der een dag taler i lutter futurer, en anden i passé déflnier, 
og som siger de mest usammenhængende ting blot for at 
få alle personerne med i den ticisform, der nu den dag er 
konversationsæmnet, mens de omhyggeligt opsætter til næste 
år at bruge en eneste subjonctif. 

Ulykken er nu bl. a., at skont det hele er anlagt på at 
indøve grammatikken, opnåes dette formål slet ikke ved 
disse altfor systematiske øvelsesstykker; disciplene får færten 
af hvad der skal bruges i det stykke, og anvender det så 
mekanisk dær, men de får ikke ævnen til at overføre det 



x ) Et pudsigt udslag af den „aritmetiske" fejl er følgende skilt, 

som overbibliotekar Birket Smith meddeler mig at han har set i 

København: 

Støvle- og skomager. 

Boot- and shoemaker. 

Bolte- et cordonnier. 

på andre steder, så hvis der pludselig i et stykke om plus- 
kvamperfektum skal bruges en fremtidsform, kommer den 
let til også at sættes i pluskvamperfektum — ved indøvelsen 
af 4de deklinations endelser er det uendeligt svært at få et 
ord efter 3die, der tilfældigt er kommet ind, rigtig bojet 
uden indsmuglen af 4de klasses endelser, osv. Jeg læste også 
engang en pædagogisk afhandling af en tysk overlærer tror 
jeg det var, der havde gjort den opdagelse, at grunden til 
de mange dårlige latinske stile var den, at disciplene tit i 
een og samme sætning skulde anvende flere af syntaxens 
regler : lavede man blot sætningerne således at hver af dem 
kun indeholdt ett grammattisk fænomen, skulde man bare 
se, hvor flinke eleverne vilde være. Ja, bare man også 
kunde indrette livet således, at der kun kom een vanskelighed 
ad gangen. 

Som får berort, tages der for lidt hensyn til det idioma- 
tiske, og idet sætningerne konstrueres af ikke-indfødte, blir 
de let af den slags som en indfødt aldrig vilde ta i sin mund, 
selvom det kan være svært nok at påvise „fejl" i dem. 
Mange af sætningerne i vore lærebøger vil sikkert for en 
indfødt ha sanjme duft af uvirkelighed over sig som de her 
følgende har for en dansk — jeg tar dem fra en bog, der 
i 1885 udkom i 7de oplag og altså må være brugt en del 
i Tyskland 1 ) „Har De værelser at leje bort? Ja, min herre, 
jeg har flere. Befaler De møblerede eller umøblerede? Jeg 
behøver en dagligstue, to soveværelser og et rummeligt 
køkken. Dem kan De f å . . . Det daglige værelse er just 
ikke synderlig stort, men for min ej talrige familie alligevel 

l ) Der kleine Dåne, von Dr. Sternhagen. 7 te auflage. Neu bear- 
beitet von Rud. Ehrenberg, beglaubigter Uebersetzer. Halle, Gesenius 
1885. — Jeg moderniserer retskrivningen. 

2 

stort nok. Men jeg savner møblerne. For dem skal på 
Gjeblikket blive sflrget . . . For alting ønsker jeg gode seng- 
klæder; det øvrige er mig temmelig ligegyldigt. De skal 
vist finde dem tilfredsstillende. u — 

I nær forbindelse med det idiomatiske i sproget står 
stilfarven; og her syndes der også tit nok i vore lærebøger, 
så at ord der kun tilhører det hojere eller endog det specielt 
poetiske sprog, sættes ind imellem dagligdags ord på det 
allerførste trin, uden at eleven advares mod at bruge dem. 
Den der vil lære dansk, har f6rst og fremmest brug for ord 
som kon, smuk, dejlig, pæn, men skon skal man omgåes 
med varsomhed, og fager med biformerne favr og fejr er 
helt af det onde; en udlænding vil gore sig latterlig ved at 
sige „det er en fager udsigt* eller „en såre skon flødekande* 
— for slet ikke at tale om englænderen, der forledt af sit 
nice talte om en sk6n suppe. Svar er nødvendigere end 
genmæle, krig end leding, pludselig end brat, glemme end 
forgætte osv. Der er her mange grader, og sproget er ikke 
sjældent meget lunefuldt: ofte hører til bogsproget, oftere 
ligeså, ja i endnu bajere grad, men dog går som oftest ud- 
mærket i dagligtale, der også bevarer ofte til at forstærke 
det ellers enerådende tit med („tit og ofte"; aldrig f. x. „ofte 
og mange gange"). Men på de forste sider af Listovs English 
Reader, beregnede på de allerforste begyndere, står I bid 
him go, der er helt gammeldags-stift-boglugt ende (for: I told 
him to go, I asked him to go, eller I ordered . .), og samme- 
steds findes foe istedenfor det jævne uundværlige enemy. Og i 
flere engelske begynderbøger bruges gennemført det unatur- 
lige commence for det naturlige begin, det sjældne purchase 
for det dagligdags bug — den eneste grund, jeg kan tænke 
mig, er at de jævne, uundværlige ord bOjes uregelmæssigt. 

Begynderen har kun brug for de mest dagligdags ord; 
poesiens, ja også den kunstnerisk udformede prosas ord- 
forråd angår ham foreløbig ikke; som alt overflødigt er det 
skadeligt, fordi det bebyrder hukommelsen og hindrer den 
fuldkomne fortrolighed med det, der f6rst og fremmest er 
nødvendigt. For slet ikke at tale om, at han jo umuligt 
kan få den rette fornemmelse af poesiens og kunstprosaens 
virkemidler, når han kommer så vidt at han kan læse de 
gode forfattere, og så fra sine forste timer i sproget har lært 
de håjlitterære udtryk liså tidligt som normalprosaens og 
dagligtalens vendinger eller tidligere endnu. Men selv blandt 
de ord der ikke tilhører kunstsproget, er der åbenbart mange, 
der strax kan skydes ud for at gi plads til de nødvendigste 
ord, som må læres på en sådan måde at man har dem 
altid på rede hånd uden mindste vaklen. Når jeg f. x. i 
frk. Goldschmidts billedgloser finder hele 58 ord for lige så 
mange mer eller mindre intime kvindelige beklædnings- 
genstande eller når jeg dær under V. Cuisine finder 46 
gloser, bl. a. bouilloire, tamis, passoire, pette å main, puisoire, 
lavette, canelle, évier, coquetier, écumoire, entonnoir, pilon, 
råtelier, råpe, bittot, manne, — så kan jeg kun glæde mig 
over, at ingen har plaget mig med at lære dem; jeg synes 
jeg har klaret mig nogenlunde i Paris og andensteds i franske 
samtaler, ligesom jeg har læst mange franske bøger, uden 
at kunne alle disse tekniske ord. Men på den anden side 
har jeg en levende fornemmelse af, at jeg ikke vilde ha 
kunnet klare mig så godt, og ikke vilde ha kunnet læse 
fransk så godt, om mit ordforråd havde indskrænket sig til 
det i „Billedgloserne" forekommende. 

Også den gængse grammatikbehandling medfører, at 
man lærer en mængde ord man ikke har brug for. Der er 

2* 

få ord, som selv de dummeste elever har i den grad på 
rede hånd på fransk og engelsk som „lus*, og grunden er 
at der tilfældigvis er noget at mærke ved flertalsdannelsen 
både af pou og af louse. Såsnart nemlig et ord bOjes af- 
vigende fra de almindelige mønstre, skal det læres — for 
den såkaldte fuldstændigheds skyld. Således måtte vi i 
skolen lære på ramse „atnussis, ravis, sitis, tussis, vis og 
sædvanlig også febris, pelvis, puppis, restis, turris og securis" , 
hvor vi ganske sikkert kunde ha nojedes med at lære vis 
vim (måske sitis sitim); de andre (med betydninger som 
bl. a. lineal, hæshed, bækken, strikke) forekom sikkert ingen- 
sinde i det vi læste i den latinske litteratur, og for de 
sidstes vedkommende gjorde det jo endda ikke noget, om 
vi havde ladt akkusativ ende på -em, hvis ordet skulde 
bruges i en sjikanøs stil. Men især var der den „lange 
ramse", som det var vor stolthed at kunne aflevere uden 
at blinke: arnnis, axis osv. og som uden tvivl har kostet 
hver af os en del timers slid, inden den vilde hænge rigtig 
fast. Af ordene i den var i det mindste scrobis, sentis, 
(torquis?), torris, vectis aldeles overflødige for os — helt 
bortset fra at skulde det vidunderlige indtræffe, at vi i vor 
forfatterlæsning skulde støde på ett af ordene, så huskede 
vi jo nok, at ordet stod i „den lange", men hvorfor det 
stod der eller hvad ordet betød, ja det var nok helt glemt. 
Nå, for så vidt gjorde det jo ikke så meget, som man kan 
vædde tusinde mod een på, at' det for forståelsen af ved- 
kommende sted var aldeles ligegyldigt, om vi havde husket 
at ordet var hankon. (Til beroligelse kan tilfåjes, at nogle 
af dem også kan være hunkon; de gamle romere var ikke 
altid så store pedanter som latinlærerne gerne vilde g6re 
dem til.) I min skoletid måtte jeg også lære det ord hornung, 

som Sweet skriver om: „I den tyske grammatik jeg begyndte 
med, var ordet hornung 'februar' givet som undtagelse fra 
reglen om, at ordene på -ung er hunkon, og i mange år 
var der intet tysk ord jeg kendte bedre, det skulde da være 
petschaft 'signet', hvis bekendtskab jeg gjorde på samme tid 
og på samme måde. Men lige til den dag idag kan jeg 
ikke mindes at ha truffet på noget af dem i nogen tysk 
bog, endsie at ha hørt dem i samtale, idet hornung nu er 
helt forældet undtagen i nogle dialekter. Endelig, da jeg 
begyndte at studere middelhojtysk, traf jeg det for forste 
gang i mit liv i et digt af Walther von der Vogelweide, men 
dengang havde jeg helt glemt, hvad det betød." Sammenlign 
også bemærkningerne om caiman osv. i fortalen til min 
engelske grammatik, og Storms nedenfor citerede om travail. 
Meget af den slags er heldigvis fjernet fra mange af de 
i senere år udkomne lærebøger, men der er vel nok en del 
ukrut at luge bort endnu. 



III 

Pi basis af den givne negative kritik kan man måske 
opstille følgende positive fordringer til de læsestykker, 
som sprogundervisningen skal grundlægges på, at de så vidt 
muligt skal 

1) være sammenhængende med fornuftig mening, 

2) være interessante, livlige, afvexlende, 

3) indeholde det nødvendigste sprogstof forst, særlig det 
daglige omgangssprog, 

4) være rigtigt fransk (engelsk osv.), 

5) gå gradvis fra det lettere til det sværere, 

6) dog ikke ta udelukkende hensyn til det grammattisk 
lette eller svære. 

Den valgte rækkefølge angir ikke fordringernes indbyrdes 
betydning eller værdi, der kan være vanskelig at. fastslå. 
Kommer der strid mellem fordringerne, må man vel i reglen 
se at finde et praktisk brugeligt kompromis. Nogle af disse 
krav må vi se lidt nærmere på. 

Sammenhængende texter har man allerede tidligere 
forsøgt at bruge ved den f5rste sprogundervisning, men man 
har da ofte for at undgå enkeltsætningernes Scylla gået 
lige til det Charybdis at bruge sådanne texter som Chateau- 
briands Atala eller Dickens's Christmas Carol (Méthode 
Toussaint-Langenscheidt), eller det nye testamente eller Cæ- 

sars gallerkrig o. lign. Hvor ofte er man ikke efter sådanne 
experimenter , hvor eleven blev overvældet og ikke lærte 
noget, fordi han skulde lære alt på een gang, vendt tilbage 
til de sammenhængsløse enkeltsætninger. Men mellem begge 
yderligheder er der vel plads til den fornuftige mellemvej 
at begynde med ganske små sammenhængende stykker, og 
så gradvis, efterhånden som hver times pensum kan gOres 
længere, gå over til længere texter — naturligvis ikke 
således at forstå, at der altid skal tages ett stykke igennem 
i hver time; overskridelser til begge sider kan ha deres be- 
rettigelse. 

Anekdoter opfylder jo den betingelse at gi korte sammen- 
hængende stykker; derfor spiller de en stor rolle i mange 
læsebøger. Men de er dog ikke heldige, særlig ikke anvendte 
i altfor stort antal. En anekdote med tilspidset pointe kan 
kun være rigtig morsom een gang: skal den gentages mange 
gange, blir den snart flov, ja kedeligere end det meste andet. 
Og netop det der gor den morsom, gor den mindre værdi- 
fuld til sprogundervisning: en anekdote skal efter sin natur 
bruge så få ord som muligt, men det er bedre for be- 
gynderen at få en lidt bredere udmaling, så de nødvendigste 
ord og vendinger kommer hyppigt igen. Kommer der mange 
anekdoter efter hinanden, kan man heller ikke let undgå 
hyppige spring over til helt andre begrebssfærer og dermed 
følgende helt andre gloseverdener; dette gor dem vanske- 
ligere og bidrager let til, at de tidligere lærte ord glemmes. 
Anekdoter der er byggede over ordspil, kræver for over- 
hodet at kunne nydes fuld fortrolighed med de hinanden 
lignende ord, noget som kun i de færreste tilfælde kan for- 
udsættes hos vore elever. Den bedste måde at benytte 
anekdoter ved sprogundervisningen er at anbringe dem som 

krydderi inde i eller i forbindelse med andre stykker, især 
beskrivende, så at det i anekdoten brugte ordforråd her 
kommer i sine naturlige omgivelser. Bedst lar dette sig vel 
gore ved småhistorier om dyr; se således stykket Monkeys 
i Eng. B. II. 137 ff., hvor der i beskrivelsen af zoologisk have 
og af abernes natur og livsvaner er indflettet nogle anek- 
doter (bl. a. fra Tylors Anthropology, altså videnskabeligt 
troværdige). Af beslægtet natur er også et stykke som 
Flowers and Insects (Eng. B. II. 154 fif.), frit bearbejdet efter 
Sir John Lubbock. Jeg nævner disse som exempler på en 
art texter der forekommer mig særlig tiltalende (men som 
heller ikke er så lette at få fat på eller lave), fordi de på 
en underholdende måde gir forstandig belæring på områder, 
der tit forsommes i selve naturfagene, og samtidig tillader 
indøvelsen af en hel del nyttigt sprogstof uden at være for 
vanskelige. De rent naturbeskrivende (mere t6rre) stykker, 
som Sweet tillægger så stor vægt og som han har forstået 
at skrive på så mesterlig en måde i sin „Elementarbuch", 
har den fordel at de i endnu hOjere grad tillader at bevæge 
sig i det alleruundværligste sprogstof og at g6re en del af 
sætningerne selvtolkende (se nedf.). Men det er forholdsvis 
kun få områder der kan behandles således — de mest 
elementære naturfænomener — og der blir let så mange 
altfor velkendte sandheder fortalte i disse stykker, at in- 
teressen slappes. 

Ved vurderingen af hvad der er interessant som læse- 
stykke, må man selvfølgelig i h6j grad ta hensyn til de 
forskellige aldersklasser. Men det er en erfaring, som jeg 
selv har gjort og som mange lærere har bekræftet for mig, 
at læsestoffet ved begynderundervisningen i fremmede sprog 
godt kan interessere, selvom eleverne er komne udover den 

alder, hvor de tilsvarende ting interesserer dem i deres 
modersmål. Man skal altså ikke være bange for barnlige 
texter, hvorved jeg dog ikke vil anbefale en viss art bårne- 
læsning, der grasserer i alle lande og som tanter, navnlig 
ugifte, tit tror at b6rn sætter pris på, hvorfor de også selv 
producerer den i massevis: sødladne historier og vers om 
artige borns belønning og uartiges skrækbare afstraffen ; den 
slags vamles både unge og gamle ved, og dem skal man 
undgå i lærebøger i fremmede sprog. Men der er en anden 
litteratur, den folkloristerne indsamler, som mundtlig går 
fra slægtled til slægtled og beviser sin livskraft ved stadig 
at more og ved • stadig at skyde nye skud. Meget af den 
kan med held benyttes ved sprogundervisningen; og det 
der morer et fransk barn på 5— 6 år, kan tit more et dansk 
barn på 11 — 12 år, ja endnu senere, fordi det i den frem- 
mede sprogform får det ukendtes charme. 

Meget af dette stof — og af andet, der uden at høre 
til den folkelige tradition er beslægtet dermed — er i vers- 
form, hvad der har den store fordel for vore formål, at 
rytme og rim uvilkårlig nitter det ene ord, det ene udtryk 
fast til det andet, så hukommelsen får fat i dem som en 
ubrydelig kæde. Prosasætninger kan kun med st6rre besvær 
og ved flere gentagelser indprentes i den bestemt givne form, 
men med vers går det hele af sig selv som en leg. Lige 
så fjernt som man dærfor bør holde kunstpoesi med dens 
mer eller mindre unaturlige sprog fra begynderstandpunktet, 
lige så fortræffelige er små kvikke naturlige vers af den ægte 
bornelitteratur. Dog indeholder denne naturligvis ikke lutter 
perler, og man må af den forkaste meget, der indeholder 
flovser, nonsensord, brokker af gammelt sprog eller ord, som 
begynderne ikke har brug for; det forekommer mig at f. x. 

Vietor og D6rr i deres ellers fortræffelige engelske læsebog 
har taget rub og stub med af nursery rhymes (endog gamle 
former på -th i tredie person og meget andet). 

Med hensyn til fordringen om lethed — eller rettere 
gradvis gåen fra let til svært — må man g6re sig klart, at 
vanskelighed kan bero på flere forskellige ting. 

Forst kan indholdet være for svært; det bør aldrig gå 
over elevernes horisont. Som f6r bemærket, kan man ved 
den allerførste begyndelse endog gå noget ned under det, 
man ellers vilde byde vedkommende aldersklasse. Men senere 
bør på den anden side indholdet ikke være for »let tf ; man 
gor vel i, såsnart det kan la sig g6re, at bruge stof, der 
virkelig i sig selv har blivende værd. En stor del af læse- 
stoffet vil vel altid være skonlitterært, og meget deraf vil jo 
ikke volde egentlige vanskeligheder, hvad tilegnelsen af ind- 
holdet angår. Men ved siden deraf skulde der sikkert i 
langt h6jere grad end man hidtil har gjort ved nyere sprog, 
læses stykker, hvis tilegnelse kræver alvorligt tankearbejde; 
afhandlinger om naturvidenskab og menneskelige forhold i 
videste forstand, parlamentstaler o. desl. Når undervisningen 
i engelsk i de to artiumsklasser nu i så mange tilfælde blir 
ret utilfredsstillende, skyldes det — foruden den altfor knapt 
tilmålte tid — sikkert også i haj grad lærerens frygt for at 
læse andet med eleverne end den tarveligste novellistik, hvis 
indhold ikke gir dem fugls føde. En lille ven af mig på 
syv år sa engang til sin mor: Jeg holder mest af det, som 
jeg næsten ikke forstår. Han udtrykte derved samme tanke 
som Dante i sit udsagn, at mennesket forst er lykkeligt, når 
det anspænder alle sine kræfter, og Stuart Mill i sit: „En 
elev, af hvem man aldrig forlanger noget, som han ikke 
kan g6re, gor aldrig det, som han kan g6re*. Enhver 

undervisning må stille problemer af ikke for ringe vanske- 
lighed; i sprogundervisningens ftrste stadium opnåes dette 
tilstrækkeligt ved det rent sproglige; senere må også ind- 
holdet helst kræve nogen selvstændig fordOjelsesvirksomhed, 
ja her står man sig tit ved at ta stykker, der rent sprogligt 
er meget lette, men hvis indholdsvægtfylde er stor — især 
måske efter reformmetoden, hvor indholdet med naturnød- 
vendighed kommer til at spille en storre rolle end hidtil (se 
nedf.), og hvor selv en let text med fordel kan udbyttes på 
forskellig måde til uddybelse af den rent sproglige færdighed. 
Selve den sproglige lethed eller vanskelighed kan bero 
på forskellige ting. Udtalevanskeligheder bør ikke opdynges, 
noget som jo væsentligt kommer de allerforste stykker ved. 
Her vil nogle begynde med ord, som helt eller næsten helt 
kan udtales med danske lyd. Bortset fra at man i de fleste 
tilfælde skuffer sig selv ved at overdrive ligheden mellem de 
fremmede og danske lyd, fører dette princip let til sjuskeri 
på det trin, hvor det trækker de farligste følger efter sig. 
Eleven skal fra f6rste time ha den klareste fornemmelse af, 
at han er på fremmed grund og at der er arbejde ved at 
lære de fremmede lyd. Men vanskelige lyd bør ikke fore- 
komme altfor mange i træk eller i altfor svære forbindelser; 
engelske ord som courage [Lvrids], judgment [d3Ad3ment], 
births [b9*t)s] er for svære, indtil de enkelte fremmede lyd 
er blevne mundrette i lettere forbindelser. Af den grund har 
jeg, når jeg har læst Sweets Elementarbuch med elever, be- 
gyndt med andre stykker end det forste, hvor der bl. a. står 
så svære grupper som (jeg omskriver til min betegnelse) 5i 
9*t)s raund, 69 f9*st [w\z bé si-, tJVtfsti-plz osv. Helst må man 
vel begynde med enstavelsesord, noget som dog ikke behøver 
at gennemføres strengt. De rene udtalevanskeligheder til- 

lægger jeg dog ikke den betydning, at jeg har forkastet et 
ellers brugeligt fårstestykke i min franske begynderbog, fordi 
dær de to svære ord manger [mA3e] og chien [Jjæ] fore- 
kommer temmelig tidligt. I løbet af forholdsvis kort tid må 
jo dog alle de i vedkommende sprog forekommende lyd frem- 
stilles for eleverne og mer end det, nemlig læres af dem. — 
Ved udtalevanskeligheder har jeg her kun tænkt på egentlige 
udtalévanskeligheder, ikke på sådanne uegentlige som voldes 
af retskrivningen; eng. pear og pair er åbenbart lige svære 
at udtale, og vanskeligheder som dem i eng. scarce, fatigue, 
victuals, fr. eut, pupille, pitié, balbutier osv. er der et uni- 
versalmiddel imod, som jeg siden kommer til: lydskrift. 

Fremdeles kan den sproglige vanskelighed bero på mange 
nye gloser; og her må sikkert på alle stadier gennemføres 
det princip: så få nye gloser som muligt. Enhver, der har 
læst sådanne sider hos Zola eller Daudet eller Rudyard Kipling, 
hvor tekniske gloser er dyngede sammen, vil ha gjort den 
erfaring, at selv med den omhyggeligste læsning vil kort tid 
efter næsten alle de nye ord være lige så ukendte som f6r 
man læste stykket. Ligeså, når man sætter sig til at lære 
systematiske glosesamlinger som Pios „gule gloser" eller 
Plotz's Vocabulaire systématique: det kræver enorm kraft- 
anspændelse og lang tid at lære gloserækker og det tar for- 
bavsende kort tid at svede dem ud igen. Læser man dær- 
imod noget, hvor nye gloser kun dukker op med forholdsvis 
store mellemrum, så får sindet ro til at opta den ene, for 
den næste kommer for; de kvart eller halve sider med lutter 
kendte ting, der ligger imellem, gøder ligesom jorden til det 
nye, der skal såes i dem. Ti-tolv nye ord læres lettere og 
sikrere, når man får dem fordelte på fem sider end på ti 
linier. Ved den forste fremgangsmåde er der også den fordel, 

at en mængde almindelige ord atter og atter er forekommet 
på de fem sider, for ikke at tale om sætningsformer o. desl., 
så at man ved at læse de fem sider har fået et langt fyl- 
digere bidrag til at leve sig ind i det fremmede sprogs sær- 
væsen end ved de ti linier; den tilsyneladende overflødigt 
udgivne tid ved at læse det længere stykke har virkelig 
gavnet, idel den allerede indvundne sprogkapital i denne 
tid har båret renter og renters renter. 

Da det nu også, som for sagt, er bedre at lære fem 
absolut nødvendige ord end 25 mindre nødvendige, følger 
dæraf, at udgiverne af lærebøger i stort omfang har den 
pligt at bearbejde de stykker de aftrykker, så at de for 
eleverne værdifulde sproglige ting rendyrkes i dem på be- 
kostning af alt sjældent og aparte. Ved beklipning, til- 
skæren og omskrivning kan tit texter, der fra indholdets 
side er gode, men i deres oprindelige sprogform er ubruge- 
lige til vore formål, gores pædagogisk anvendelige; en for- 
tælling som Maugréant i Fr. B. og ligeså the Parson and the 
Pig i Eng. B. II. har jeg således ligefrem måttet oversætte 
fra dialekt. Men også den slags stykker, som i reglen går 
uforandrede over i læsebøgerne, trænger i stort omfang til 
sigtelse, og der er i de af mig alene eller med Sarauw ud- 
givne læsebøger kun aftrykt yderst få prosastykker nøjagtigt 
som de forelå. En prægtig lille fortælling som Mrs. Ewings 
Jackanapes, der hyppigt læses uforandret i tyske og svenske 
skoler, er efter mine begreber altfor fuld af litterære ud- 
tryksmåder og unødvendige ord til at kunne gå lige ind i 
vore små elever; i det afsnit, der findes i Beg. IL, er der 
dærfor på flere steder udeladt store stykker og helt igennem 
er stilen gjort mere dagligdags og ligefrem, f. x. ved rettelser 
som disse: having ceased to entertain (given up) any hopes 

of his own recovery. | Tony tumbled off during the first 
revolution (before he had gone round once). | And what 
bright eyes peeped out of his dark forelock as it was blown 
by the wind! (he had!) | told him that he must be on his 
very best behaviour (behave properly) during the visit. If it 
had been feasible (possible) to leave off calling him Jackanapes 
and to get used to his baptismal (real Christian) name of 
Theodore before the day after to-morrow it would have 
been satisfactory (she would have done it) | said J., shaking 
his yellow mop (hair), and leaning back in his one of the 
two Chippendale armchairs in which they sat (de kur- 
siverede ord udeladt) | took their early promenade (went 
out for their walk) earlier than usual | His golden hair flew 
out, an aureole from which his cheeks shone red and distended 
with trumpeting (udeladt). Det er meget muligt at man ved 
sammenligning mellem originalen og den bearbejdede text 
vil finde at noget af farven er gået tabt; hvad jeg påstår 
er blot, at vore elever vinder derved. Jo mere man (som 
ved reformmetoden) lægger vind på at stykkerne ikke blot 
skal læses, men indarbejdes, så deres sprogform blir elevens 
åndelige eje, des nødvendigere er denne bearbejdelse. Det 
er klart, at jo videre eleven er skredet frem, des mere 
litterære blir texterne, og des mere betænkelig blir dærfor 
af flere grunde sådanne beskæringer og omdannelser. Men 
selv en sådan fortælling som R. L. Stevenson's Treasure 
Island er det ved en engelsk vens hjælp lykkedes mig at få 
lavet til en i skolen brugelig text („Eng. Læsning for Mellem- 
klasser I. a ) ved beskæringer, rettelser af vulgærformer og 
arkaiske vendinger, uden at dog den Stevensonske duft er 
gået af denne perle blandt røverromanerne. 

Som et mønsterexempel på bearbejdelse aftrykker jeg 

noget af en anekdote, A) som den ikke bør gives i en be- 
gynderbog (men som den står i Jakob Løkkes Engelsk læse- 
bog 1 878 s. 6) og B) i Sweets fortrinlige redaktion : 

A) . . . His table, however, is constantly set out with a 
dozen covers, and served by suitable attendants. Who, then, 
are his privileged guests ? No less than a dozen of favourite 
dogs, who daily partake of mylord's dinner, seated very 
gravely in armchairs, each with a napkin round his neck, 
and a servant behind to attend to his wants. These honour- 
able quadrupeds, as if grateful for such delicate attentions, 
comport themselves during the repast with a decency which 
would do more than honour to a party of gentlemen; but 
if, by any chance, one of them should, without due con- 
sideration, obey his natural instinct, and transgress any of 
the rules of good manners, his punishment is at hånd 

B) . . . Every day he used to have dinner laid for twelve 
guests besides himself; but no one was ever invited to the 
house. Who were the twelve covers laid for then do you 
think? For twelve dogs. Each dog had a velvet chair to 
sit up in, and a napkin round his neck, and a footman 
behind his chair to wait on him. The older dogs always 
behaved in the most gentlemanly manner, but it sometimes 
happened that one of the younger dogs forgot his manners, 
and snatched a chop or a piece of pudding ofif the plate 
of the dog that was sitting next him 

Endelig kan vanskelighederne være af grammattisk art. 
Det er jo netop dem, man ved de gamle metoder har været 
mest bange for, så man endog delvis hellere har givet af- 
kald på fornuft og sammenhæng i indhold end på den 
systematiske fremskriden i grammatik. Man tor ikke la en 
form som pu forekomme, for disciplene har lært hele boj- 

ningen af pouvoir pouvant pu je peux osv.: disse former skal 
læres i sammenhæng, hedder det. Men her vil tingenes 
ironi netop, at dette „i sammenhæng" vil sige at de læres 
udenfor al sammenhæng — og dærfor til forsvindende ringe 
nytte. Når man forlanger, at eleven skal „ forslå* formerne, 
der optræder i hans læsebog, vil dette ved nærmere under- 
søgelse jo blot sige, at f. x. il a forståes af den, der veed, 
at det er 3. pers. sg. præs. af avoir eller dog samtidig lærer 
fai, tu as osv.; at yeux „forståes", når man har lært at 
det er en uregelmæssig dannet flt. til æil osv., kort sagt 
at „forstå" betyder her at kende vedkommende forms plads 
i det grammattiske system ; og formerne skal fremføres netop 
i den orden, hvori vi har vænnet os til at stille dem i vore 
grammatikker, altså præsens for imperfektum o. desl. Men 
hvad kommer hele dette system begynderen ved? Konsekvent 
gennemføres tanken da heller ikke, for når en øvelsesbog 
for formlæren er gennemgået, går man jo i reglen over til 
sammenhængende (ubearbejdede) texter, hvor en form som 
puisse jo kan forekomme, uden at disciplene får andet at 
vide end at det er subjonctif, men det kan godt vare et år 
eller to, for disciplene lærer hvorfor subjonctif her er brugt. 
Hvorfor er syntax mindre vigtig end formlære? Helt konse- 
kvent måtte man liså lidt la et syntaktisk fænomen som en 
bojningsform forekomme, for vedkommende grammattiske 
afsnit er lært. Men da det er klart, at vi må være in- 
konsekvente på et eller andet punkt, kan vi liså godt springe 
i det som krybe i det; vi skal med andre ord ikke være 
bange for allerede i de forste stykker at bruge former, der 
ikke er regelmæssigt dannede. 

Grammattiske uregelmæssigheder er af to pædagogisk 
set helt forskellige arter, der imidlertid i fremstillingerne 

altfor let kommer til at stå som sideordnede. For det forste 
findes der i sprogene en del uregelmæssigheder, der i livet 
og litteraturen kun spiller en forsvindende lille rolle, fordi 
de optræder så sjældent. Når sprogets brugere med lange 
mellemrum tar dem frem, er det som oftest med den yderste 
varsomhed, idet de kun har en tåget fornemmelse af, „hvor- 
dan omtrent det hedder *. Men i grammatikkerne optegnes 
de, og såsnart een grammattiker har fået kik på een af dem, 
skrives den omhyggeligt af i alle følgende fremstillinger for 
fuldstændighedens skyld. Ja der er endog storre tilbojelighed 
hos udenlandske grammattikere end hos de indfødte til at 
få alt af den slags med, fordi de ikke har den instinktmæs- 
sige følelse af hvad der er sjældent og hvad der er al- 
mindeligt. I Mobius's „Dånische formentehre" (1871) finder 
jeg således fortidsformer som svalt af svelte, drøb af drybe; 
klyve ['spalten'] bojes kløv eller klyvede, klyvet; triner, treen, 
trinet; og som former for anden person opføres du kant, 
skalt, vilt f maat, veedst. Det gale i at ta den slags skimlede 
fortidsrester med ser vi lettest ved vort eget sprog - men 
i de grammatikker for fremmede sprog vi selv skriver, 
dukker liså slemme ting op hist og her. Jeg har i min 
skoletid lært om travail i flertal den regel, som Storm 
omtaler således (han citerer Abrahams's affattelse: „Travail 
har i flert. travails, når det betyder en indberetning fra en 
minister til kongen, eller fra en underordnet embedsmand 
til ministeren; iligemåde i betydning af en maskine til at 
fastholde uregerlige heste, medens de skoes*): „Nu har jeg 
i min tid læst mange hundrede franske bøger, men jeg har, 
såvidt jeg erindrer, i den moderne litteratur aldrig stødt 
på travails! I betydning indberetning forekommer det hos 
mad. de Sévigné. En dannet franskmand, hvem jeg spurgte, 

om ordet brugtes i denne betydning, svarede mig, at han 
troede, det ikke brugtes længer! Man skulde nu tro, at 
ordet forlængst var ude af sagaen i de nyere grammatiker; 
men det går endnu så småt igen. Ingerslev bemærker 
hemmelighedsfuldt: „i et par ganske særegne betydninger 
hedder det travails". Meget bedre slet ikke at sige noget. 
Sick har en stump: „travails, indberetninger, referater 
H. Brock en anden stump: „ Skostald, travails". „ Skostald 
er ganske rigtig det norske navn på den nævnte indretning, 
som de fleste læsere aldrig vil få se hverken i livet eller i 
literaturen" *). — I Rosings lille engelske formlære er der 
samlet en så stor mængde af denne slags helt eller halvt 
døde rariteter, at man virkelig ikke skulde tro det muligt på 
så få sider at få plads til så meget mærkeligt. 

Denne forste slags uregelmæssigheder er det nu let at 
ta stilling til: de bør fjernes fra undervisningen så radikalt 
som muligt, luges op med rod og top i storre udstrækning 
end de allerfleste lærebøger endnu har gjort, selvom man 
må anerkende at der i de senere år er gjort en del i denne 
retning. — Helt anderledes er det med den anden slags 
uregelmæssigheder, der findes netop i de alier almindeligste 
ord: afvigelserne i ord som mand mænd, jeg mig, går gik, 
er var, kan kunde. Dem skal eleven lære og lære grundigt 
— det kan der ingen tvivl være om. SpOrsmålet blir blot: 
på hvad stadium? for eller efter den regelmæssige bojning? 
De fleste vil svare: efter. At man i en systematisk gram- 
matik forst opstiller det normale, det der kan udtrykkes i 
almindelige omfattende regler, og så bagefter nævner und- 



l ) Joh. Storm, Om en forbedret undervisning i levende sprog. 
Norske Universitets- og skole-annaler II. 161 ff.; særtryk s. 15. 

tageiserne, de isolerede fænomener, det er naturligvis i sin 
orden. Men dæraf kan man ikke drage den slutning, at 
eleven bør lære formerne at kende i samme orden. Hvad 
vindes der derved? Måske en fordel i den teoretiske viden 
om sproget. Men tabet ved at gennemføre denne fremgangs- 
måde er utvivlsomt langt storre. Det vil nemlig vise sig at 
være aldeles umuligt at få blot nogenlunde skikkelige texter 
stillet op, hvori der ikke findes uregelmæssigt bøjede ord, 
så uundværlige er de. Rædselen for det usystematiske ved 
at ta afvigelserne strax er en af de årsager, der har medført 
de trøstesløse rækker enkeltsætninger uden fornuftig mening. 
Kun ved at bryde princippet om at få det regelmæssige 
forst blir vi sat istand til at få ordentlige texter i begynder- 
undervisningen. Dærtil kommer at der måske er den fare 
ved at begynde med regelmæssighederne, at man analogisk 
overfører reglen på de ord der står udenfor den, medens 
de uregelmæssige som oftest er så afvigende, at de ude- 
lukker en sådan overføren. Den der har lært at flertal 
dannes på engelsk ved s, vil måske danne gale former som 
mans og childs; men flertalsformerne men og children 
frister ikke til at boje andre ord efter dem som mønster. — 
Moralen heraf er imidlertid ikke, at man skal vende helt op 
og ned på den tilvante fremgangsmåde og systematisk lære 
undtagelserne forst. Man skal også her følge naturen; sålidt 
som det lille barns omgivelser tænker på, om de ord man 
taler til det, er regelmæssige eller ej, sålidt bør man ved 
affattelsen af de forste læsestykker i et fremmed sprog ta 
pinligt hensyn hertil: man vælger det der af andre grunde 
er godt, og tar så de forekommende bojninger, som de kan 
falde sig, og spilder heller ikke et ord på strax at forklare 
deres plads i systemet. De afvigende former læres med 

andre ord ganske simpelt som andre gloser. Hvis der i et 
tidligt stykke står II y avait une fois un roi et une reine, 
er det foreløbig nok, at eleven får at vide, at il y avait = 
der var; hvad „der er* og „der har været* hedder, kan han 
jo altid få at vide en anden gang, når han får brug derfor; 
og så kan man gå tilbage til dette stykke og minde om 
den tidligere lærte beslægtede form. For begynderen i engelsk 
er naturligvis can = 'kande* akkurat liså svært (eller let) 
som can = 'kan* og saw = 'sav' som saw =- 'så' uden hensyn 
til, at det ene er regelmæssigt og det andet uregelmæssigt. 
Ja en uregelmæssig flertalsform som geese er endog for os 
danske lettere end den regelmæssige bees (på grund af z-lyden) ; 
og når man senere kommer til en mere systematisk gennem- 
gang, da er det snarest en fordel, at en del af „undtagel- 
serne" allerede er forekommet på et så tidligt tidspunkt, at 
de slet ikke er følt som afvigende *). 

Dærimod bør begynderen forskånes for de grammattiske 
vanskeligheder, der følger af en indviklet sætningsbygning. 
Alle sætninger bør fra forst af være så jævnt, simpelt og 
utvetydigt byggede som muligt; sideordnede hovedsætninger 
bør være om ikke den eneste, så dog den herskende sæt- 
ningstype. Ikke engang f. x. i andet års latinundervisning, 
hvor der dog er anvendt liså mange timer på latin som ofte 
i to-tre års undervisning i levende sprog, kan det vel for- 
svares at læse de lange indirekte taler i Cæsar; de burde 
forst forekomme når disciplene var så vidt, at de uden 
vanskelighed vilde kunne forstå det samme indhold direkte 
fremsat. Her er naturligvis også en opgave ved den oven- 
omtalte bearbejdelse af læsestykkerne. 



l ) Heri slutter jeg mig altså til Sweets opfattelse. 



IV 

Si meget om læsestykkerne — nu til deres behandling i 
undervisningstimerne. Det står meget klart for mig, 
hvordan de aller alier fleste sprogtimer gik i min skoletid, 
og jeg har en fornemmelse af, at denne fremgangsmåde 
ikke er helt uddød endnu, om den end mange steder er 
kommet mer eller mindre ind under forvandlingens lov. 
Forst blev den „gamle lektie * taget igennem; det skulde ta 
så lidt tid som muligt, dærfor blev der stillet den fordring 
at den skulde kunne oversættes flydende uden oplæsning. 
Så kom vi til den „nye lektie". En dreng kommer op og 
læser et lille stykke op af læsebogen — hakkende; ordene 
falder fra hinanden, adskilte ved pauser og adskillige uæste- 
tiske hm- og ø-lyd og undertiden af lærerens rettelser eller 
„nå skynd dig nu*, „fy, den udtale var fæl*, „hvordan ud- 
tales g foran e? nå, ja, det veed du jo liså godt som jeg, 
din dosmer* el. lign. Hele tiden tænker drengen, når han 
kan se sit snit, på hvad det nu var, den og den glose betød. 
Derpå oversætter han, afbrudt af lærerens rettelser eller „se 
dig for*, „hvor er verbet*, „næ hvad kasus er det dog* 
o. lign. Dertil knytter sig måske nogle grammattiske spors- 
mål: han skal ta et par ord af verbum (a verbo), sige 
grunden til en konjunktiv osv.; sporsmålene rettes til ham 
på dansk og skal besvares på dansk. Den næste dreng 

kommer op på samme måde, og så fremdeles til lektien er 
taget igennem ; er der tilsidst nogen tid tilovers, kan vi måske 
få den een gang til igennem, men det må være i en fart, 
så vi stryger oplæsningen denne gang. De sidste fem eller 
syv minutter ofres til gennemgang af lektien til næste gang : 
læreren oversætter på dansk, medens eleverne ser til i deres 
bøger og måske anstrenger sig for at få noteret betydningen 
af et eller andet svært ord i randen i bogen eller i et 
glosehefte. 

Undervisningens mest fremtrædende præg er hastværk; 
man skal ha meget igennem, især i nærheden af examen. 
Til den kræves der jo at der skal være „læst* så og så 
mange normalsider, og man veed at prøven væsentlig består 
i 1) oplæsning, 2) oversættelse, 3) analyse, men at det er 
2), der især bestemmer karakteren. For at sikre sig færdig- 
hed heri er det da, at man oversætter pensummet igennem 
så mange gange som muligt; oplæsningen kan man ikke 
ofre så stor tid på: man kan jo, når man er udover de 
forste vanskeligheder, i de fleste tilfælde slutte sig til den 
fra stavemåden, især i tysk, men også i fransk — og i 
engelsk prøver man i alt fald på det. Det er vel i mer 
eller mindre bevidst tillid hertil, at man i skoletimerne så 
ofte lar et stykke oversætte tre å fire gange for hver gang 
det blir læst op. 

Hvor meget hører nu disciplen af det fremmede sprog 
i en sådan time? Læreren sir af og til et ord, f. x. når 
den der er oppe, oversætter galt, men da er opmærksom- 
heden ikke henvendt på udtalen; det er desuden i reglen 
kun ett ord han sir. og som oftest kommer det inde i en 
dansk sætning. Nu er det en kendsgerning, at selv den 
der udtaler meget godt, ikke kan få det rette franske sving 

over et fransk ord, der siges midt inde mellem danske ord; 
„ mundlaget* (artikulationsbasis) er forskelligt og kan ikke 
let skiftes frem og tilbage på en studs. Fra læreren hører 
eleven altså kun meget lidt; fra meddisciplene nok noget 
mere, men det er jo ikke just mønsterudtale de præsterer, 
og han har jo heller ikke megen interesse i at passe på 
den, blot han følger nogenlunde med i bogen, hvor de er 
for ojeblikket, så han kan godt under de andres læsning 
tænke på andre ting, f. x. repetere sine gloser til det næste 
stykke, hvis han ikke foretrækker at drSmme om sin fri- 
mærkesamling eller cykel. Endelig får han, når det går 
hojt, lov til selv i timen at læse et par linier op; men det 
er for ham kun en slags indledning til det „ egentlige", 
oversættelsen. At sige noget selv på det fremmede sprog, 
som ikke står i bogen, det får han ikke lejlighed til, og kun 
yderst sjældent til at høre andre sige noget, som han ikke 
samtidig ser på tryk. 

Dærfor kan man ikke undre sig over, at den evne at 
forstå et fremmed sprog, som det hurtigt og utvungent 
lyder fra de indfødte, kun i forsvindende grad læres ved en 
sådan undervisning. Som censor ved præliminærexamen i 
engelsk har jeg flere gange efter den egentlige examination 
prøvet at be examinanden om blot at genta en lille sætning 
efter mig. Jeg tog ganske dagligdags sætninger, hvor jeg 
kunde være aldeles viss på, at selv de tarveligste elever 
havde haft hvert ord masser af gange, f. x. 

What have you been doing this morning? 

He doesn't know much about pictures, I am afraid. 

Did you ever see such a funny fellow as he is? 

I suppose you won't be back till dinner-time. 

I think I shall go direct to London by steamer. 

I don't like people who are always laughing. 

It has been raining all day, but now it's fine. 

I mange tilfælde stod drengene absolut uforstående 
overfor disse sætninger, i andre forstod de kun en fjerdedel 
eller det halve, eller de forstod så nogenlunde hvad det 
hele drejede sig om, og forsøgte selv en slags genoversæt- 
telse fra dansk til engelsk. Det var i det hele mere pudsigt 
end opbyggeligt at se elevernes rådvildhed overfor en så 
simpel opgave, efterat de lige havde viist evne til at forstå 
langt vanskeligere engelske stykker, der blev forelagt dem i 
trykt form. 

Ikke nok dærmed; også på andre måder virker metoden 
i h6j grad uheldigt på sprogtilegnelsen overhodet. De frem- 
mede ord farer forbi elevens oje i galop; det gælder væsent- 
ligt om en løselig genkendelse af dem, tilstrækkelig til at 
udløse mindet om oversættelsen, der ikke sjældent huskes 
af en hel sætning som helhed, fordi der er et eller andet at 
mærke ved den. Han bider sig da fast i det danske, og 
det dukker tit op for ham, når han ser blot begyndelsen af 
sætningen, — nu og da vel endda kun forudsat at den står 
på samme sted på bladet (øverst tilvenstre o. desl.). Det 
fremmede udtryk er der ikke så stor opfordring til at huske 
nOjagtigt. Anstiller man det experiment, når en flink dreng, 
der er oplært efter den gængse metode, har oversat et lille 
stykke af sin lektie, at lukke bogen i og be ham sige den 
sidste sætning på vedkommende sprog, vil det i mange til- 
fælde være ham umuligt at reproducere den. Jeg meddelte 
et exempel herpå ved mødet i Stockholm 1886; en ganske 
dygtig elev, jeg skulde forberede privat til fjerde klasses 
examen, oversatte forste gang rigtig flinkt af Colomba, da 
jeg gjorde forsøget. Han huskede åbenbart sætningen godt 

nok på dansk, og langsomt og med besvær kom da det 
franske : Et il pleurait comme le fils de Pietri pleurait. Mei* 
i bogen stod: Et il pleura comme pleurait le fils de Pietri. 
Det er klart at med så ringe agtpågivenhed overfor den 
franske sprogform kan eleven umuligt nå til en rigtig for- 
ståelse af den gennemgribende forskel på passé défini og 
imparfait; på dette sted kunde den jo udtrykkes i en over- 
sættelse (gav sig til at græde, som P. s. allerede græd ; el. lign.) 
og læreren kunde dærigennem fordre forskellen respekteret, 
men det er jo for det f6rste besværligt i hvert enkelt til- 
fælde at lede efter en oversættelse, der dær kan gengi tids- 
formen på en tydelig måde på godt dansk — forskellig 
næsten for hver sætning — , for det andet er der jo J ting, 
der ikke kan gengives i oversættelse og som dog har be- 
tydning, f. x. ordstillingen i den nævnte sætning. En virkelig 
følelse for det fremmede i dets egenart kan man aldrig 
komme til, når oversættelsen er hovedsagen. 

Lad os et 6jeblik se på, hvad der foregår i en drengs 
tanke, når han er „oppe* og skal oversætte, lad os sige en 
fransk sætning som eet homme, dont elle avait souvent vu 
les enfants. Cet denne, homme mand, dont hvis — nu op- 
dager han, at det ikke blir dansk hvis han blir ved at ta 
ord for ord i den franske orden; han løber dærfor videre, 
prøver i en fart hvert ord, finder endelig les enfants 
b6rnene: nej det er sandt, vi skal ikke ha artiklen med 
dær på dansk: b6rn, tilbage til elle hun; her ser han (hvis 
han er flink) at souvent må tas forst: ofte, avait havde, 
vu set. Istedenfor altså at de franske ord passerer ham i 
den naturlige rækkefølge 1, 2, 3, 4, 5, 6, 7, 8, 9, må han 
for at oversætte skele frem og tilbage for at få dem i 
ordenen 1, 2, 3, (8), 9, 4, 6, 5, 7. I en engelsk lærebog 

for tyske skoler findes følgende sætning 1 ) til oversættelse, 
hvor lærebogsforfatteren ved tal har angivet i hvilken orden 
ordene skal tas på engelsk: 1 Wurden *Sie 8 nicht 6 viel 7 zeit 
6 gehabt 4 haben, 8 wenn 9 Sie 11 nicht 16 jenen 16 brief X8 zu 14 schrei- 
ben 1B gehabt 10 håtten. I andre tilfælde er det disciplene 
selv, der ved tal og bogstaver (paving letters kaldes de i 
engelske skoler) snyder sig til en lignende lettelse ved over- 
sættelsen. Enhver der er vant til at oversætte fra bladet, 
veed, hvorledes han, når en forsætning er oversat, for sig 
selv løber det følgende, tit flere linier, igennem for at finde 
det verbum, der efter dansk sprogbrug skal sættes forrest i 
eftersætningen, hvorved man flygtigt må prøve hvert enkelt 
ord, altså beskæftige en mænge bitanker, mens hovedtanken 
lisom står og venter. Denne tankeproces blir yderligere 
gjort indviklet ved, at det jo kun er i de færreste tilfælde, 
at hvert ord i en sætning (som den ovenfor valgte simple) 
svarer nogenlunde til ett dansk; i reglen beskæftiges desuden 
tanken med sådanne spOrsmål som: betyder est her er eller 
bliver (passiv)? skal il fait her være han gdr, han bestiller, 
han lar, eller den g&r osv., eller det g&r, eller det er, eller 
på endnu en anden måde, osv. osv. Denne tankeproces, 
der er langt mere indviklet end man almindelig g&r sig 
forestilling om, overstiger nu langt hornenes kræfter. Tit 
lar de sig dærfor n&je med lærebogens, lærerens eller for- 
ældres oversættelse, som læres halvt eller helt udenad; ellers 
blir resultatet altfor ofte, at oversættelsen kommer til at 
vrimle af de noksom bekendte forsyndelser mod moders- 
målet, udanske orddannelser, vendinger, udtryk, ordstil- 
linger osv. Da nu naturligvis læreren ikke kan finde sig i 



l ) Citeret Englische Studien VIII. 175. 

at hans modersmål radbrækkes, går en stor del af hver time 
i det fremmede sprog hen med det besværlige arbejde at ud- 
rydde alle disse barbarismer. 

Dærfor er det, man så tit hører den påstand, at under- 
visningen i fremmede sprog altid tillige er og bør være en 
undervisning i modersmålet, eller endog stillet helt på 
spidsen, at formålet med at lære fremmede sprog er rigtig 
at lære sit eget. At der i dette sidste er sandhed, hvis man 
tænker på den teoretiske sprogbetragtning, idet man natur- 
ligvis ikke kan vurdere modersmålets rigdom, eller ha nogen 
mening om fortrinnene og manglerne ved dets bygning, ja 
ikke engang rigtig beskrive denne bygning eller forstå dens 
historiske udvikling, når man ikke kan drage andre sprog 
ind med til sammenligning 1 ), det bør ikke gore os blinde 
for, at påstanden er hvinende falsk, når der er tale om 
praktisk beherskelse af modersmålet. Denne fremhjælpes 
ikke af undervisning i fremmede sprog, og det er ikke de 
mennesker, der gir sig mest af med andre sprog, der blir 
de bedste stilister i deres eget. Tværtimod! Sammenlign 
blot sproget i den samme discipels danske stile med det i 
hans latinske versioner: man vil i de sidste finde en mængde 
forsyndelser mod god dansk sprogbrug, som der slet ikke 
findes noget tilsvarende til i de forste. Fejlene skriver sig 
altså ikke i og for sig fra mangelfuld beherskelse af moders- 
målet, men ene og alene dærfra, at det andet sprogs udtryk 
besværer og binder tanken; det fremmede lokker ind på 
sprogstier, man ellers aldrig vilde betræde og som leder ud 
i uføret. Det er skolen med sin oversættelsesmetode, der 



l ) Wer fremde sprachen nicht kennt, weiss nichts von seiner 
eignen. J. Grimm. 

har udsået dragesæden og nu må ta følgerne deraf. Under- 
visningen i fremmede sprog efter den gængse metode er så 
langt fra at være gavnlig for elevernes behandling af dansk, 
at den tværtimod, trods al den energi der sættes ind på at 
bekæmpe germanismer, latinismer osv. i oversættelsen, ikke 
sjælden g6r dem usikre og vaklende i deres følelse for de 
ægte danske udtryk *). 

Om en sikker følelse for den fremmede sprogbrug er 
det nok bedst slet ikke at tale; virkeligt indgående kendskab 
til den franske osv. udtryksmåde vindes naturligvis ikke på 
den måde at man, hver gang man ser noget fransk, strax 
og fortrinsvis skal ha tanken henvendt på noget helt andet, 
nemlig den danske gengivelse *). Man kommer h6jest „på 
hat a med det fremmede sprogs bestanddele, så man kender 
dem så nogenlunde af udseende og kan sige deres navne, 
men man blir ikke rigtig fortrolig med dem, man lever sig 
ikke sammen med dem, de blir ikke kød af ens kød og 
blod af ens blod. Skal man lære noget svært, gælder det 
f6rst og fremmest om at beskæftige sig meget med det; og 
dærfor synes den første fordring til en virkelig god under- 
visning i fremmede sprog at måtte gå ud på at beskæftige 
eleven så meget som muligt med og i det fremmede sprog; 
han skal baske sig i det, ikke blot få et stænk af det nu 



1 ) Gh. Darwin had the strongest disbelief in the common idea 
that a classical scholar must write good English; indeed he thought 
that the contrary was the case. — Life and Letters I. 155. 

*) Der geist des schulers muss eine ganz wunderliche turherei 
treiben, immer hin- und herhupfen zwisehen den beiden sprachen, in 
keiner recht zur ruhe kommen. Das mag eine treffliche ftbung sein zu 
mancherlei anderen verstandesleistungen [?0. J.], nur geråde fur die 
spracherlernung ist der gewinn zweifelhaft — G. v. d. Gabelen tz, Die 
Sprachwissenschaft 1891, 73. 

og da, men dukkes helt ned i det og føle sig i det som i 
sit element, så han tilsidst tumler sig i det som en fri- 
svømmer. Men det der er mest karakteristisk for de gængse 
metoder, er netop at oversættelsen, med hvad dærtil hører, 
sluger så megen tid, at der ikke blir noget tilovers til denne 
fri tumlen i det fremmede. 

Hvorfor spiller da oversættelse en så stor rolle? Dette 
spSrsmål må vi f6rst klare os, for vi videre kan spOrge, om 
den kan og bør trænges tilbage og på hvad måde. Nu kan 
man åbenbart enten i oversættelsesfærdigheden se målet for 
sprogundervisningen eller i oversættelse se et middel for 
den (et af flere midler eller måske det eneste middel). 

Kan det nu altså siges, at det er målet for under- 
visningen i et fremmed sprog, at eleverne kan oversætte 
flydende og n5jagtigt (fra og til sproget)? Svaret må lyde 
som et eftertrykkeligt nej. Den populære opfattelse hos 
dem, der ikke har tænkt sagen igennem, eller ikke med til- 
strækkelig agtpågivenhed har lagt mærke til hvad der fore- 
går i dem selv, går ud fra, at al forståelse af et fremmed 
sprog går gennem en omsætning til modersmålet, men det 
er ikke så. Den der med virkeligt udbytte læser fremmede 
forfattere i originalsproget, oversætter virkelig ikke fdrst 
hvert ord, endnu langt mindre hver sætning eller hvert 
punktum på dansk, f5r han går videre. Den, der hører et 
fransk foredrag eller overværer en teaterforestilling i Paris, 
får ikke tid til at oversætte for sig selv, men han behøver 
det heller ikke. Og endelig er det givet, at den danske 
mand, der virkelig taler tysk og fransk godt, ikke forst 
bygger sine sætninger på dansk og så oversætter dem på 
lignende måde som en skoledreng oversætter efter sine stil- 
øvelser. Nej, det danske er virkelig ved alle disse sjælelige 

processer trængt tilbage og er liså overflødigt som f. x. det 
tyske eller engelske er for mig, mens jeg læser fransk eller 
deltager i en fransk samtale. Hvor tit sker det ikke, at 
man blir spurgt om betydningen af et eller andet ord eller 
udtryk, som man kender fortræffeligt og aldrig hverken 
vilde stanse ved i en bog eller betænke sig på at bruge i 
en samtale, og så kan man dog ikke gengive det på dansk, 
men må gi en vag ubestemt omskrivning, indtil man efter 
en del leden på een gang falder på den rette danske over- 
sættelse. Eller sporgeren foreslår forst een, så en anden 
oversættelse af noget fransk eller engelsk; man er ikke til- 
freds, men kan ikke nævne noget bedre; så foreslår han 
forsøgsvis en ny gengivelse, og ojeblikkelig står det for een, 
at dær har vi den bedste. I alle disse tilfælde har vi altså 
haft en tydelig og klar forståelse af det fremmede uden at 
kunne oversætte det (eller inden vi kan oversætte det). Det 
engelske ord case står selvfølgelig for mig som ett og det 
samme ord, enten det nu er brugt på den måde, der på 
dansk bedst måtte gengives ved tilfælde, eller som tilstand 
eller stilling eller på helt anden måde (just our case, ligeså 
hos os; make the case your own, sæt Dem i mit sted; that 
makes a strong case against hint, det taler stærkt imod 
ham osv.). Jeg g5r mig ikke ved hvert lose klart, om det 
„betyder" tabe eller miste, eller ved hvert remain, om det 
skal gengives ved „forblive* eller ved „blive stående* eller 
„blive liggende" eller om „blive" er nok. He finished his 
pipe; she finished her glass; he did not finish his sentence — 
skulde jeg virkelig hver gang sådan et udtryk forekommer, 
lede efter den passende gengivelse? Skulde jeg la mig 
stanse ved hvert healthy-looking eller strong-looking, indtil 
jeg havde fået den besværlige danske omskrivning færdig 

for mig? Nej, liså lidt som jeg for hvert yow, jeg ser eller 
hører på engelsk, klarer mig om vedkommende personer, 
hvis de skulde tale dansk, vilde være dus eller dis, osv. osv. 
Jeg har virkelig i alle disse tilfælde en umiddelbar, direkte 
forståelse, der ikke går omveje gennem danske ord, men 
knytter begrebet ligefrem til det engelske. Enhver der i sit 
dansk indfletter et fremmedord, fordi der enten ikke gives 
noget helt dækkende dansk ord eller han i alt fald i 8je- 
blikket ikke kan komme på det, beviser også dærved at 
man virkelig kan lære, og overordentlig hyppigt lærer, ord i 
andre sprog uden at få betydningen gennem sit modersmål. 
Der står i en engelsk bog to blacken the reputa- 
tion, the hitherto spotless reputation, of another woman — 
in this instance, a young lady more happily married than 
herself .... det er jo det rene smorrebrød at forstå, men 
prøv på at oversætte det, og strax gor det knuder. På 
samme måde går det med franske forbindelser som: Pour 
lui, il y allait de la gloire et de Phonneur de cette vieille 
maison qu'il servait depuis sa jeunesse. En dansk gen- 
givelse er yderst vanskelig, men ingen der har lært fransk 
blot nogenlunde, vil dog stanse et sekund eller føle nogen 
vanskelighed. Vi må overhodet betragte det at tumle sig 
med færdighed i et sprog og det med færdighed at kunne 
oversætte fra og til det som to helt forskellige ting; om de 
end naturligvis kan findes hos samme menneske, ser man 
dog ikke så sjældent at de er adskilte. Hvis jeg tor omtale 
mig selv, da står min ævne til at oversætte hurtigt og godt 
så ubetinget under min ævne til at forstå og til at udtrykke 
mine tanker i de sprog, jeg har givet mig af med, at jeg 
nødig vilde ha mine sprogkundskaber bedåmte efter over- 
sættelsesfærdigheden. 

Den for få år siden afdøde kunstkritiker R G. Hamerton, 
forfatter bl. a. til den interessante bog French and English, 
siger om sig selv: „Da min kone var pariserinde med stor 
kærlighed til sit lands klassiske litteratur, lærte jeg fransk 
af hende og hun engelsk af mig. Vi gennemførte i vore private 
samtaler aldrig at la en fejl i noget af sprogene gå upåtalt 
hen, og vi læste meget h&jt for hinanden .... Ved benyt- 
telsen af sprogene har jeg en ævne, der ser ud til at være 
ret ualmindelig, nemlig at holde dem fuldstændig ude fra 
hinanden. Så længe jeg taler eller skriver fransk, er jeg 
som een der aldeles ikke kan noget engelsk, idet engelske 
ord aldeles ikke falder mig ind, og jeg oversætter aldrig 
det mindste, ikke engang vægt og mål eller termometer- 
graderne, fra det ene sprog til det andet, men tænker i 
hvert af dem uafhængigt af det andet*. Når Hamerton 
her siger, at denne ævne er ualmindelig, så gælder det dog 
visst kun om den i samme h6je grad som hos ham. Måske 
ikke alle når så vidt, at f. x. eighty degrees fremkalder for dem 
umiddelbart en liså præcis forestilling som den tilsvarende 
varmegrad, udtrykt i Reaumur-grader ; og dog : det kommer 
vel også af sig selv med lidt vane for dem, der interesserer 
sig for at få temperaturen udtrykt i grader; ganske som den 
der har levet lidt i England, uvilkårlig dær kommer til at 
regne med de engelske penge, så at han ikke behøver at 
omsætte two and ninepence til dansk værdi for at kunne 
regne med det og føle, om denne pris nu er h6j eller lav 
for den vare han lige spor på. 

I den noget mindre grad, der består i at man f. x. ved 
læsning af noget, der i det hele falder een let, slet ikke 
oversætter for sig selv, undtagen måske på enkelte svære 
steder en linie ad gangen eller så, t&r jeg dærimod påstå, 

at færdigheden er så langt fra at være noget ualmindeligt, 
at den vel er regelen hos alle dem, der overhodet læser 
fremmede bøger. Og selv ved de vanskelige steder } hvor 
man tyr til modersmålet for at få forståelse, er det som 
oftest kun for et enkelt eller et par enkelte ord, medens 
man så læser videre uden engang for sig selv at finde en 
oversættelse af hele den forbindelse, det ord man f. x. har 
slået op i ordbogen, står i, — sjældnere for at klare sig en 
indviklet sætningsbygning. Hvor en hel befolkning til daglig 
må tumle med to sprog, vil forholdet vel altid være, som 
det udtrykkelig berettes om venderne i Lausitz: „De taler 
lige flydende vendisk og tysk ; alligevel plejer simple folk at 
gi afslag, når man anmoder dem om at oversætte noget fra 
det ene sprog til det andet: „det kan han ikke*, eller som 
een af mine hjemmelsmænd udtrykte sig „det er han bange 
for 44 . Uden vanskelighed kan han gengi en på vendisk hørt 
fortælling på tysk og omvendt, ligeledes n6jagtigt angi over- 
sættelsen på enkelte ord" *). 

Medens der er utallige, der har brug for denne ævne 
til umiddelbar forståelse af et fremmed sprog, og medens 
der i hvert fald er et stadig voxende antal, der har brug 
for at kunne udtrykke deres tanker på et fremmed sprog, 
er der i virkeligheden ret få, der får brug for færdighed i 
at oversætte fra eller til andre sprog. Private breve er der 
mange der skriver på tysk osv., men de laver sig jo ikke 
selv fflrst en bestemt dansk text, som de dærpå gengir 
n6jagtigt. Selv de der skal skrive handelsbreye o. lign. til 
udlandet for en anden, får jo i almindelighed ikke ord til 



x ) F. Polle, Wie denkt das volk iiber die sprache. Leipzig 1889, 
s. 35. Sprogene er så forskellige som dansk og russisk. 

andet opgivet, hvad der skal stå i dem, men blot i al- 
mindelighed indholdet, som de så skal iklæde en fremmed 
form som de kan bedst. Tilbage blir de ret fåtallige trans- 
latører ved vore retter, leverandørerne af oversatte romaner 
og endelig det ganske lille antal udvalgte ånder, der vover 
sig i kast med den værdifulde og nydelige kunst at omplante 
digterværker i digterisk gengivelse. Men alle dem kan man 
trøste med, at oversættelsesfærdighed blandt andet inderst 
inde forudsætter den samme umiddelbare sprogbeherskelse, 
som vi alle har brug for 1 ), så at heller ikke de blir brøst- 
holdne, når vi vægrer os ved i oversættelsesfærdighed at se 
formålet for sprogundervisning. 

Som mål må vi dærimod sætte den st6rst mulige til- 
nærmelse til den indfødtes sprogbeherskelse, så at ord og 
sætninger udløser de samme forestillinger som hos den ind- 
fødte — og det er som bekendt ikke de samme som de 
tilsvarende danske ord udløser hos os. Sprogene dækker 
jo ikke hinanden; hvor nært end engelsk take og dansk 
tage står hinanden, er der dog mange anvendelser de ikke 
har tilfælles; cæur, heart, herz, hjerte har heller ikke ens 
områder, for ikke at tale om forskellene mellem sens, sense, sinn 
og sans, osv. Selv hvor den egentlige betydning må siges 
at være den samme, er der i forskellige sprog forskellige 
„biklange" knyttede til dem, fra beslægtede ord, fra lige- 
lydende eller blot lignende ord, fra hyppige forbindelser 
hvori de forekommer, osv. Ganske det samme dyr hedder 
på engelsk bat, på fransk chauve-souris, på tysk fledermaus. 



1 ) Forst igennem forståelsen af hele sammenhængen kan man jo 
se, hvilket af de forskellige ord med formen light eller bow — montre 
eller fin — thor eller liében der på hvert enkelt sted er ment. For- 
ståelse går altså forud for oversættelse. 

på latin vespertilio, på dansk flagermus, men hvilken forskel 
på tanketilknytningerne: det franske, tyske og danske ord 
leder strax tanken hen på dyrets lighed med en mus, det 
danske desuden på dets flagrende bevægelse (en tankefor- 
bindelse, der nu vel er tabt for tyskerne, efterat fledern er 
blevet afløst af flattern), det franske dærimod på dets 
skaldede udseende; latineren kommer til at tænke på den 
tid af d6gnet, da det færdes (sml. dansk aftenbakke), men 
det engelske ord bat tar så at sige begrebet rent abstrakt 
uden alle sådanne bitanker, hvorfor man også forstår Tenny- 
sons udtalelse, at det provinsielle ord flittermouse var langt 
mere skikket til poetisk brug end bat. Ordenes biklange 
træder klarest frem ved ordspil, rim o. dsl., men de ligger 
altid og dæmrer bag i bevidstheden. Det er alle den slags 
ting, i forbindelse med at nogle sprog fint udpensler visse 
grammattiske eller betydningsnyangser , som andre ikke 
kymrer sig om, medens de til gengæld har deres finesser 
på andre områder, endvidere i forbindelse med forskellige 
ordstillingsvaner osv. osv., der tilsammentagne bevirker, at 
ingen oversættelse nogensinde kan gi i enhver henseende 
det samme som originalen: traduttore traditore! 

Oversættelse (eller oversættelsesfærdighed) er af alle ' 
disse grunde ikke det vi tilstræber ved vor sprogunder- 
visning. 



Men dærfor kunde det jo godt være, at oversættelse var 
et godt eller uundværligt middel i sprogundervis- 
ningens tjeneste. For at bed6mme det må vi g6re os klart, 
på hvilke forskellige måder oversættelse kan bruges og 
faktisk bruges: 

a) oversættelse til dansk er et middel til at bibringe 
eleven forståelse af det fremmede, f. x. når jeg fortæller 
ham, at chevcti betyder 'hest' eller oversætter en hel sætning 
for ham; 

b) oversættelse til dansk er et middel til at prøve 
elevens forståelse, f. x. når jeg sp5r, hvad cheval betyder 
på dansk, eller lar ham oversætte en hel sætning; 

c) oversættelse fra dansk er et middel til at øve eleven 
i selv at frembringe (producere) noget på det fremmede sprog; 

d) oversættelse fra dansk er et middel til at prøve, om 
eleven kan producere sig i det fremmede sprog. En under- 
afdeling heraf er det egentlig, når man lar eleven oversætte 
en dansk sætning for at se, om han har forstået en regel i 
den fremmede grammatik. 

Det er klart, at a og b hænger temmelig n6je sammen, 
ligeså c og d; dog vil det senere vise sig, at de ikke så 
nødvendigt forudsætter hinanden som man vel i almindelig- 
hed går ud fra. 



Oversættelse som middel 53 

Rutine-metodens talsmænd vil over en bank om a) b) 
c) og d) sige, at oversættelse er et godt, ja det eneste 
praktiske middel. 

Dærimod gores nu fra modstanderne gældende, at over- 
sættelse i ingen af de fire henseender er det eneste middel 
— meget langt derfra! — men at den forøvrigt ikke er 
lige værdifuld i alle henseender. 

a) Oversættelse har altid sine farer og betænkeligheder; 
men til trods for dem vil mange dog i visse tilfælde bruge 
dette middel som det sikreste og hurtigste til at bibringe 
forståelse, i andre tilfælde dærimod gå uden om det; nogle 
mener endog i alle tilfælde at kunne finde andre og bedre 
midler til at få eleverne til at opfatte fremmede udtryks 
betydning. 

b) Som middel til at prøve, om eleven har forstået det 
fremmede, er det at la ham oversætte et ret godt middel, 
men også kun ret godt; det er ikke altid pålideligt og bør 
i mange tilfælde være det sidste man griber til. 

c) Oversættelse fra dansk er, i alt fald for begyndere, 
et yderst slet middel i sammenligning med de mange andre 
hidtil i reglen forsomte måder at få eleven til at sige (og 
skrive) noget på det fremmede sprog. „Das iibersetzen in 
die fremdsprache zum zwecke der erlernung derselben gehort 
einfach in das gebiet pådagogischer siinden und verirrungen* 
(Bierbaum, Die neueren sprachen I. 57). 

d) Som prøve på, om eleven kan producere sig i det 
andet sprog, er en mundtlig eller skriftlig oversættelsesopgave 
enten illusorisk eller i hvert fald kun passende for de mest 
fremskredne. 

Disse påstande må nærmere begrundes, idet navnlig de 
andre midler må udvikles; jeg holder mig dærved ikke 

strengt til adskillelsen i de fire kategorier a, b, c, d. For 
at undgå kedelige gentagelser af udtryk som „vedkommende 
fremmede sprog" siger jeg i det følgende kort „sproget* 
som modsætning til dansk. 

Kan jeg ved andre midler g6re eleven begribeligt, hvad 
fremmede ord eller sætninger betyder? Ja, for det tørste 
da ved umiddelbar anskuelse. Dette gælder substan- 
tiver, der betegner genstande m. m., som findes i skolestuen: 
fenétre. porte. bane. chaise. tableau (noir). craie. livre, 
plume. crayon. montre, éléve. maitre (professeur) m. fl. En 
simpel pegen med c'est (eller voila) la craie, on appelle ga 
le tableau noir osv. er tilstrækkelig til at vise betydningen 
af hvert ord. Fremdeles bl. a. de nødvendigste ord om det 
menneskelige legeme: tete. cheveux. nez. yeux. bouche. 
levres, barbe. joue. oreille. bras. main. doigt o. fl. Men for- 
uden en del substantiver kan også forskellige ord af andre 
ordklasser læres på denne måde: voila une fenétre, et voila 
une autre fenétre; Pierre est un éléve, Paul est un autre 
éléve ; ord som ici, lå; således navnlig en mængde handlings- 
verber: fécris; Victor écrit. je prends la craie; Jean prend 
la craie. je me leve; Pierre se leve. je m'assieds. je marchs 
(vers la porte), fouvre la porte, je ferme la porte, je donne 
le livre å Pierre; Pierre me donne le livre osv. Samtidig 
med at man selv eller eleven gor et eller andet, sir man 
benævnelsen på vedkommende handling. På den måde kan 
altså allerede på det allerfiBrste trin, inden eleverne har 
noget fransk ordforråd at operere med, en del ord og sæt- 
ninger læres, uden at der fra nogen af siderne behøves et 
eneste dansk ord. Ja selv andre tider af verberne kan for- 
klares ad anskuelsens vej; hvis der f. x. i et læst stykke 
står il a pris, som eleverne ikke forstår, kan læreren ved 

gennemgangen — her er naturligvis ikke tale om de aller- 
første timer — vise hvad det betyder ved fOrst at ta krittet 
med ordene: je prends la craie, så en bog: je prends le 
livre de Jean, så hans hånd: je prends sa main, og derpå 
sige: d'abord j'ai pris la craie, puis j'ai pris le livre de 
Jean, et enfln j'ai pris sa main. Ved nogen opfindsomhed 
kan ikke så lidt bringes ind på denne måde; en del stof 
for fransk er godt lagt til rette i P. Passy et T. Tostrup, 
Le^ons de choses, hvorefter Sarauw og jeg har taget mønster 
til de stykker af denne art, der er samlede sidst i Eng. B. I. 
(og som det hverken er meningen at ta sidst eller at la 
eleverne læse). At og hvorledes eleverne skal gentage hvad 
læreren sir på denne måde, kommer jeg til senere, ligesom 
også til den nærliggende indvending, at eleverne forstår 
disse ord »på dansk"; her vil jeg blot advare mod at ta for 
meget stof af denne art i træk; det må helst fordeles mel- 
lem andre ting. 

For det andet kan ordenes betydning meddeles gennem 
middelbar anskuelse, gennem billeder. Det er dette, 
frk. Goldschmidt med så stor energi har gennemført ved 
sine „billedgloser" og ved de dels af hende, dels af andre 
udarbejdede lærebøger i tilslutning til dem. På hvert blad 
er samlet billeder af en række genstande, hørende til samme 
begrebssfære : ved flere er de arbejdede sammen til en hel 
scene, ved andre står genstandene hver for sig uden sam- 
menhæng; nogle af billederne er godt komponerede, andre 
frembyder flere mærkeligheder, såsom en i en regnbue frit 
svævende kikkert. Hver genstand er forsynet med et tal, 
der henviser til lister, hvor vedkommende franske (eng. osv.) 
ord står opførte. — I mange tyske skoler, og nu også flere 
steder her i landet, anvendes store anskuelsesbilleder til at 

hænge på skolevæggen, især de Hfllzelske, hvor der f. x. på 
et vinterbillede er samlet fremstillinger af de vigtigste ting 
og beskæftigelser, der hører vinteren til. Læreren kan her 
pege på et og andet og samtidig forklare det på vedkom- 
mende sprog. Endelig kan billeder også, som i Sarauws og 
min Eng. B. I., bruges som tilbehør til en fortællende eller 
beskrivende text. 

Imod anskuelsesmetoden er der nu gjort flere ind- 
vendinger. Sweet sir således at forestillingen ikke blir så 
skarpt afgrænset som ved en oversættelse. Ser man chapeau 
ved siden af (billedet af) en h6j sort hat, veed man ikke 
om det kun betegner den slags hatte eller også andre, så at 
ordet „hat" langt bedre fremkalder det rigtige begreb. Eller 
peger læreren på sin mund og sir touche, kan eleven liså 
godt tro at det betyder læbe osv. Indvendingen skriver sig 
fra en stuelærd, der ikke har set hvordan sagen stiller sig 
i praxis; faren vil næsten kun kunne opstå for den, der 
vilde forsøge ved selvstudium at lære et sprog udelukkende 
gennem billeder. Ved mundtlig undervisning spiller sådanne 
forvexlinger ingen nævneværdig rolle, selvom det måske kan 
være godt, at læreren blir gjort opmærksom på muligheden 
af dem, — de kommer jo faktisk nu og da for ved barnets 
opfattelse af modersmålet, der for en stor del netop foregår 
ad disse veje. Gør læreren sine sager ordentligt, kan en 
misforståelse slet ikke komme op eller den fordufter da 
snart igen, idet han jo aldrig vil najes med blot at pege 
og gi glosen, men strax må anvende den i sætninger og 
forbindelser, hvorved betydningen blir klar; blot han f. x. 
sir tu as une bouche et deux levres eller efter at ha peget 
på munden og sagt bouche retter det sporsmål til en af 
drengene: Combien as-tudebouches?, vil den forvexling være 

ude af verden, ja det vil don egentlig allerede ved selve 
pegningen, idet han naturligvis ikke vil sige bouche, men 
voila la bouche eller voila ma bouche, hvor entalsformen la, 
ma utvetydig viser den rette betydning. Misforståelsen ved 
chapeau vil vel sjældnere forekomme, men forebygges da i 
hvert fald, hvis læreren taler om sin egen og disciplenes 
hatte med samme glose. 

En anden modstander af anskuelsesmetoden har sagt, 
at det volder uro i klassen, når de forskellige lærere i de 
levende sprog snart rejser sig, snart sætter sig ned, åbner 
doren, lukker døren, pudser deres næser, trækker deres 
stovler af og på(!) og så videre. En tredie udmaler om- 
hyggeligt alle de bitanker en discipel vil få, når læreren 
for at lære dem ordet gants trækker sine hansker op af 
lommen: „det var nogen slemme nogen" eller „nå% han har 
taget de fine med idag, fordi han vidste han vilde få brug 
for dem* osv. Naturligvis kan metoden drives ud ikarrikatur, 
og naturligvis kan en lærer ved en urolig måde at udføre 
forskellige handlinger på bl. a. svække disciplinen, men i al- 
mindelighed kræver metoden ikke andre eller mere urolige 
bevægelser end dem, der finder sted i hver eller hveranden 
time: en discipel går til tavlen eller doren eller lukker et 
vindue op. Og går undervisningen nogenlunde kvikt, kom- 
mer der såmænd ikke fler uvedkommende bitanker op hos 
disciplene end i andre timer. 

Vægtigere synes den indvending, at det kun er tilsyne- 
ladende, at det fremmede ord knyttes umiddelbart til be- 
grebet ved anskuelsesmetoden, idet både genstanden en hat 
og et billede af den ojeblikkelig vil fremkalde forestillingen 
om det danske ord hat hos eleven, så at den omvej gennem 
modersmålet som man helst vilde undgå, alligevel foretages: 

nissen flytter med. Ja hvis man tror det muligt at for- 
hindre, at danske ord overhodet dukker op i b6rnenes be- 
vidsthed, så skuffer man sikkert sig selv. Men stiller man 
mere beskedent blot den fordring, at det fremmede i så stor 
udstrækning som praktisk gørligt skal træde i forgrunden 
og det danske i baggrunden, så må der dog siges at være 
noget vundet ved, at det danske ord slet ikke behøver at 
nævnes hverken af lærer eller elev. Og jo mer begge parter 
blir vante til denne undervisningsmåde, jo flere tidligere 
lærte ord de nye kan knyttes sammen med og jo snildere 
læreren forstår at variere det hele, des sjældnere dukker de 
danske ord op for eleven. 

På grundlag af billederne kan og bør der nemlig — i 
alt fald når de allerf6rste begyndertimer er overstået — føres 
samtaler på sproget; modersmålet behøver man kun ret 
sjældent at ta sin tilflugt til, og tiden optages sågodtsom 
udelukkende af at høre og selv sige noget på sproget. Men 
dette kan bedst g6res, når billederne ikke er blot glose- 
billeder, men talende, indholdsrige. Fru Freudenthal i Fin- 
land har således til sin undervisning i stor udstrækning 
benyttet gengivelser af genremalerier, der gir anledning til 
at spinde hele små fortællinger ud af billedet. Endnu bedre 
er det måske, som i Eng. B. I., at ha små illustrationer til 
fortællinger (eller andre læsestykker); de kan gi anledning 
til samtale i nfrjere eller løsere tilknytning til fortællingen, 
men med væsentlig det samme ordforråd, og det må også 
anbefales læreren af og til at gribe tilbage til tidligere 
billeder, som nu på grundlag af det i mellemtiden indlærte 
sprogstof kan behandles fyldigere end f6r. 

Billeder har altså utvivlsomt betydning for sprogunder- 
visningen, selvom man ikke skal overvurdere deres række- 



I 



Billedernes art 59 

vidde og bruge dem som eneste forklaringsmiddel — al 
eensidighed er skadelig. Men billederne skulde helst, især 
når de skal bruges udover begyndertrinnet, være karak- 
teristiske for vedkommende land og folk. Jeg er ikke den 
forste til at bebrejde frk. Goldschmidt, at hun gir billeder 
der viser f. x. en dansk dagligstue, et dansk postbud osv., 
og lar eleverne benytte ganske de samme billeder i alle tre 
fremmede sprog, hvad der må svække interessen og gi et 
ensartet præg, medens elevens oje netop skulde åbnes for det 
brogede, mangeartet forskellige, der præger nationerne hver 
for sig. Skolerne burde være rigelig forsynede med vægge- 
billeder og billedværker til oplysning om engelske, franske 
og tyske forhold: natur, bygninger, kunst, institutioner; år- 
gange af fremmede illustrerede blade vil indeholde meget 
brugbart stof; og læreren burde da ret hyppigt benytte 
5 — 10 minutter eller mere af en time til at ta sådan et 
billede igennem på sproget med disciplene. Dærved vilde 
der skabes et fortræffeligt supplement til den på læsebogen 
grundlagte undervisning. 

Dog ikke alene de billeder, der således foreligger fuldt 
færdige, kan benyttes ved sprogundervisning. Læreren kan 
tit ved en hurtig krittegning på tavlen anskueliggore et og 
andet i de læste texter og knytte sine forklaringer (på 
sproget) til dem. De få gange jeg har gjort det, har det 
slået an, så at jeg i haj grad kom til at beklage min store 
mangel på færdighed i at tegne: var der noget fag der i 
min skoletid blev fors6mt, var det tegning. Nu er det jo 
heldigvis så, at man har begyndt at få 6jnene op, dels for 
betydningen af at lærerne i forskellige fag tegner godt med 
krit, dels for det udmærkede opdragende element, der ligger 
i at disciplene vænnes til at se rigtig på en genstand og 

kunne gengive det de ser, i en tegning; og ligesom man 
nu ved naturhistorie og geografi tar disciplenes tegninger 
med ind som et fremtrædende led i undervisningen, således 
kan man også gøre det ved sprogundervisningen. Det er 
en ypperlig idé der er sat i værk i „Det danske selskabs 
skole"; jeg skriver af efter dens „Beretning* 1900: 

„En hovedrolle har også tegneopgaver spillet. For 
timens begyndelse opskrives på tavlerne en tegneopgave til 
hver elev. Hver har sin afdelte plads. Der må kun tegnes, 
hvad eleven kan nævne og forklare på tysk, lyder ordren. 
Men selvfølgelig er det netop meningen, at der skal tegnes 
meget mere. Er opgaven f. x. en vogn, tegnes naturligvis 
både hjul, vognstang, vognkæp, vognfjæl, agebræt, kusk 
med pisk, heste, selet6j, osv. Eleven skal for klassen for- 
klare sin tegning og kommer da i knibe o: hans interesse 
for, hvad alle de ting hedder, vækkes, og han lægger nøje 
mærke til ordene, når læreren siger dem. En klasses 14 
drenge kan tegne deres tegninger i 10 minutter, og de 14 
tegninger kan gennemgåes i 30 minutter." (C. Lambek). 

Her ser det ud til, at opgaven er givet på dansk; og 
måske er der gået for meget i enkelthederne med de gen- 
nem øvelsen lærte gloser. Jeg kunde tænke mig, at det var 
endnu bedre at gi opgaven lidt fyldig mundtlig på sproget, 
f. x. sige til een elev : You draw a picture of a two-storied 
house with three windows in each story and one door; 
outside the house a man is to stand smoking his pipe — 
eller: You draw a carriage and pair; inside the carriage 
there is a gentleman, but you see only the tip of his nose; 
a dog is running fast behind the carriage. Er der — hvad 
der jo altid burde være — stor vægget avleplads nok til at 
flere tegner samtidig, så meget desto bedre; resten af klassen 

beskæftiges på anden måde, til tegningerne er færdige; så 
forklares de fdrst af tegneren, derpå af en eller flere andre, 
hvorved naturligvis både lærer og kammerater kritiserer 
hvad der er glemt af opgaven, og nye ting fremdrages som 
af hr. Lambek antydet. 

Også ved småhistorier kan man la eleverne tegne for 
at vise at de har forstået dem. Ved filologmødet i Køben- 
havn 1892 havde således frk. Segerstedt fra »Tysta skoian " 
i Stockholm et hefte tegninger med, der var fremkommet 
på den måde, at en døvstum elev, hun havde lært fransk 
efter min læsebog, af egen drift havde fundet på at tegne 
illustrationer til fortællingerne i den som en slags erstatning 
istedenfor at oversætte dem. Tegningerne var så nydeligt 
udførte — bl. a. til Les deux bossus et les nains — at jeg 
beklager at jeg ikke i tide sikrede mig dem; de vilde ha 
pyntet svært i en ny udgave. — Jeg er her for under ett 
at omtale brugen af billeder kommet noget bort fra mit 
udgangspunkt: de måder, hvorpå man (foruden ved over- 
sættelse) kunde meddele eleven hvad et fremmed ord betyder. 

Enhver af os viderekomne må vel tilstå for sig selv, at 
han ved læsningen af fremmede bøger mange gange har 
undladt at slå et ukendt ord op i ordbogen, fordi sammen- 
hængen på den tydeligste måde viiste ham hvad det betød. 
Og enhver af os har lært tusinder af ord i modersmålet på 
samme måde. Hvorfor nu ikke benytte denne erkendelse 
ved undervisningen i fremmede sprog? Fordi det fører til 
gætværk, til løshed i tilegnelsen, til en omtrentlig og usikker 
forståen, vil man svare. Indrommet — for nogle tilfældes 
vedkommende! Der er mange forbindelser, hvor sammen- 
hængen kan gi een „færten" af et ords betydning, og hvor 
man ved en samvittighedsfuld undervisning ikke kan nojes 

dærmed, men må kræve ordentlig forståelse; og der er til- 
fælde hvor en lærer kan bilde sig ind at enhver elev vil se 
betydningen strax, og hvor de dog vil gætte helt splittergalt. 
Men evnen og færdigheden til at benytte forbindelsen til at 
slutte sig til et nyt ords betydning er alligevel værdifuld 
og fortjener ikke at fors6mmes, men skulde tvertimod ud- 
vikles — under kontrol, naturligvis. Der kan jo da i hvert 
fald ingen betænkelighed være ved at benytte virkelig selv- 
tolkende sætninger, hvor man med usvigelig sikkerhed uden 
gætværk kan drage slutninger om ukendte ords betydning. 
I en sætning som (Fr. Beg. 21) „Il y a douze mois dans 
Vannée* vil en elev, der kender to, ligegyldig hvilke, af de 
tre kursiverede ord, kunne regne ud, hvad det tredie be- 
tyder, liså sikkert som man i en ligning a + b = c af to af 
stdrrelserne kan finde den tredie. Og fortsættes der: le 
premier s'appelle jan vier, le second s'appelle février, le 
troisiéme s'appelle mårs osv. rækken ud, så er det slet ikke 
gætværk, når man får disciplene til dæraf at udfinde både 
ordenstallene og månedernes navne. Ligeså i stk. 28: 

Le jour se divise en vingt-quatre heures; l'heure se 
divise en soixante minutes, et la minute en soixante secondes. 

Soixante secondes font une minute; soixante minutes 
font une heure; vingt-quatre heures font un jour; sept 
jours font une semaine; cinquante-deux semaines et quelques 
jours font une année; cent années font un siécle. 

Her kan eleven, uden at læreren behøver at oversætte, 
slutte sig til betydningen af en hel del ord. Sådanne 
stykker er det dærfor kun tidsspild at la eleven selv over- 
sætte — det kan han nemlig gdre halvsovende uden at se 
ret meget på det franske, og det lær han ikke noget af. 
Næ, lad ham gentage dem på fransk, til de går flydende, 



Selvtolkende 63 

lad ham så isolere ordenstallene : le premier, le second , 

dærpå månedernes navne: janvier, février . . . .; dærpå ta 
begge rækkerne bagfra, og så endelig besvare sporsmål i 
flæng: Comment s'appelle le troisiéme mois? Quel est le 
dixiéme mois? o. dsl. Eller ved det andet: la ham ta alle 
tidsinddelingerne dels fra de mindste opefter, dels fra de 
storste nedefter (med t/w, une foran); spor så: comment se 
divise l'heure? Comment se divise le jour? Combien de 
secondes a une minute? Trois heures. combien de minutes? 
Deux années, combien de mois? osv. osv. Her kan man 
ojensynligt blive ved med fuldstændig sikkerhed lang tid 
igennem at beskæftige selv dem, der ikke kan meget fransk, 
uden at der behøver at nævnes et eneste dansk ord 1 ). 

Nu er der vel nok kun få områder, hvor man således 
kan få den ene selv-tolkende sætning efter den anden ; 
Sweet har i sin Elementarbuch fået flere af den slags ting 
frem end nogen anden mig bekendt lærebogsforfatter; men 
også ellers kan der i en hvilkensomhelst text findes sæt- 
ninger, hvor meningen utvivlsomt anviser de nye ord deres 
betydning; jo flere af den slags forbindelser eleven lærer 
(udenad), des bedre for ham. — Evnen til af sammenhængen 
at slutte sig til betydningen må man hellere opmuntre og 
øve end tilbøjeligheden til at gå efter ligheder med ord i 
modersmålet eller et andet sprog; om man end ad denne 
sidste vej kan lære meget (eng. send, tysk senden ; eng. ruin, 
tysk, fransk ruine osv.), er der dog stadig grund til at ad- 
vare mod for stor tillid til ligheder, der tit kan føre vild (selv 
ved „etymologisk identiske ord"). De allerfleste af de virkelig 
værdifulde tilknytninger af denne art indfinder sig af sig selv. 



x ) Sml. nedf. om regneøvelser. 

Fremdeles kan de nye ord ligefrem forklares på sproget 
for eleven — dette vil jo egentlig sige at læreren anbringer 
ordet i en „selvtolkende* sætning, og er altså en under- 
afdeling af det lige omtalte. Enhver der har benyttet 
franskmændenes og englændernes prægtige ordbøger, store 
eller små, lige fra Littré og Murray til den lille Larousse 
eller Annandale's Concise, veed hvordan han dærigennem 
mange gange har fået en fuldtud tilstrækkelig forklaring på 
ukendte ord. Hvorfor ikke benytte også denne erfaring ved 
sprogundervisningen? Altså f. x. forklare ordet veuf: Un 
veuf est un homme dont la femme est morte; une veuve 
est une femme dont le mari est mort. Her siger ganske 
visst forklaringen ikke en smule andet eller mere end over- 
sættelsen „enkemand* („enke"); men der er jo endogså til- 
fælde, hvor en forklaring gir bedre oplysning end en over- 
sættelse. Det engelske dentU oversættes i ordbøgerne „kalve- 
tand*, men jeg i alt fald er bedre tjent med hos Annandale 
at læse: „the name of the little cubes or square blocks 
often cut for ornament on Greek cornices* eller hos Funk- 
Wagnalls: „One of a series of small square tooth-like 
ornamental blocks in the bed-molding of the cornices of 
some Ionic and other entablatures" (her ovenikøbet et op- 
lysende billede). — Nå, så tekniske ord, hvor vi ikke engang 
kender det danske navn, får vi jo ikke meget brug for i 
skolen; men undertiden kan en oversættelse på grund af 
tilfældigheder i vort sprog ikke gi så præcis en forestilling 
som en forklaring. Siger jeg, light betyder „let*, udsætter 
jeg mig for at få light brugt hvor easy var på sin plads; 
forklarer jeg det dærimod ved „not heavy, of little weight, 
theopposite of heavy," eller lignende, udelukkes misforståelse. 
1 reglen vil man ved sådanne, man kunde vel kalde dem 



Forklaring på sproget 65 

falske synonymer 1 ) som light og easy gi en forklaring på 
forskellen: light er let at bære, easy let at udføre el. lign. 
Men det betaler sig visst bedre at oplyse dem på engelsk 
ved hjælp af deres modsætninger (heavy, difficult) og navnlig 
da at anbringe dem i sådanne forbindelser, hvor de led- 
sagende ord leder tanken i det rette spor; den discipel der 
har lært f. x.: a light burden is the opposite of a heavy 
one; an easy task (an easy piece of work) is not difficult 
— vil ikke kunne ta fejl af de to ord. 

På den anden side må man naturligvis indrømme, at 
der er mange ord, hvor en dansk oversættelse gir hurtigere 
og måske også klarere besked end en lang forklaring på et 
fremmed sprog; og læreren bør dærfor i hvert enkelt til- 
fælde overveje, hvilken af de to meddelelsesveje der er at 
foretrække. Han må dog ikke af dovenskab la sig forlede 
til at gi det danske, der jo altid vil falde ham lettest, men 
betænke, at forklaring på sproget altid har een stor fordel, 
nemlig at eleverne foruden den nye glose hører en hel del 
andre ord, som han dærved får repeteret, og at tankerne 
altså beskæftiges med fremmedsprogs-stof. Desuden morer 
disse forklaringer disciplene, fordi de dærved får mere 
åndeligt arbejde end ved ligefrem at få en dansk betydning 
gratis „til gi-endes*. 

Når jeg i glossarerne til mine læsebøger ikke i særlig 
stor udstrækning har benyttet sådanne forklaringer — hvor 
jeg har givet dem, er det hyppigst i den form, at jeg har 
vævet dem ind i selve texten — er det fordi jeg ikke mener 
at glossarerne er det rette sted at gi dem på. Skal de 



1 ) Der ikke for de indfødte står som synonymer, men kun blir det 
for os, fordi vi oversætter dem på samme måde. 

gives dær, blir de for det forst e uvilkårligt mere torre, 
definitionsagtige end nødvendigt; for det andet er der den 
fristelse for en elev, som ikke gider læse de par linier 
igennem, at han får en kammerat eller forælder eller søster 
til med ett ord at sige ham ordets betydning, d. v. s. over- 
sætte det. At modarbejde dette ved i alle tilfælde at 
forlange den givne forklaring på det fremmede sprog lært 
udenad er vel ikke heldigt, da det for let fører til plapren. 
Da glossarets betydning efter min mening ved en virkelig 
god undervisning blot skal være den underordnede, at den 
glemsomme elev ved hjemmeforberedelsen dær hurtigt kan 
finde det ords betydning (og udtale), som han ikke kan 
huske, har jeg ingen væsentlig betænkelighed ved dær at 
bruge dansk oversættelse 1 ). 

Forklaringerne på det fremmede sprog hører da særlig 
hjemme ved lærerens mundtlige gennemgang i klassen, 
der må lægges tilrette med den største omhu med det for- 
mål for oje at føre eleverne til en virkelig fyldig, alsidig 
forståelse af det nye læsestykke — med så stor livlighed 
som muligt og med så få danske ord og sætninger som 
muligt. Meget kan allerede gores gennem lærerens oplæs- 
ning; mange stykker kan læses op på en sådan måde, at 
forståelsen af sig selv går op for eleverne: gennem tonefald, 
pointering af modsætninger, skiften stemme osv. Dernæst 



*) Noget andet er, at en kommentar af de (litterære) texter, som 
viderekomne kan læse, i stor udstrækning med held kan gives på ved- 
kommende sprog selv. De for indfødte skoler beregnede kommenterede 
udgaver vil dog i mange tilfælde forudsætte for meget for vore disciple 
og på den anden side gi mange for dem mindre værdifulde oplysninger, 
så at der vel snarest muligt burde indrettes udgaver af værker af de 
fremmede litteraturer med kommentarer i sproget, specielt beregnede 
på vore disciples krav. 

kan han pege på forskellige ting til forklaring — og det 
skader ikke at pege f. x. på vinduet, når der i stykket står 
fenétre, selvom klassen har haft det ord for. Gestus o. lign. 
kan gore meget klart; står der f. x. scie, kan en savende 
bevægelse i forbindelse med en hvæsende lyd være meget 
praktisk; står der tailler, snitter man et kvart sekund med 
en imaginær kniv ; således kan betydningen af boire, chanter, 
coup de pied, grimper, joyeux, mécontent, pieurer, dormir, 
taper og mangfoldige andre ord angives; mer end små 
(ikke stpjende!) antydninger behøves i reglen ikke, for at 
klassen skal være med. 

Endelig omskrivninger på sproget, ikke blot egent- 
lige definitioner (som i ordbøgerne), men også andre for- 
klaringer; det gælder tit blot om at lede tanken hen på det 
rette spor. Står der således på engelsk capital, kan læreren 
f. x. sige: London is the capital of England, Paris is the 
capital of France, and Copenhagen is the capital of Den- 
mark — og dærpå rette det sporsmål til en af klassen: 
Henry, do you know now what capital means? Han vil 
så måske svare „hovedstad", hvortil kan siges: Quite right, 
but couldn't you explain the word in English? Eleven: 
Yes, sir, the capital is the largest town of a country. 
Læreren: Very well, it is the chief town, the biggest town, 
the most important town of the country. Hertil kan også 
knyttes: Well, John, now you just mention a few other 
capitals in Europe, og har han så nævnt et par, sir man: 
Thanks, that'll do, og går videre. Selvom der bruges mange 
ord, er det ikke overflødigt, da det jo er fremmede ord, 
og nogle minutters (sam)tale på denne måde er dærfor 
omtrent det samme somom der var læst en side i sproget. 
Og selve ordet capital og dets betydning sidder herefter 

5* 

adskilligt bedre fast end om læreren havde stukket „ hoved- 
stad" ud og så var gledet videre i texten. Læreren kan og 
må herved i hvert enkelt tilfælde føle sig for, hvor der er 
noget der endnu ikke er forstået, og hvor videre forklaring vil 
være overflødig eller virke trættende; det er også en af 
grundene, hvorfor sådanne omskrivninger er bedre på sin 
plads ved den mundtlige gennemgang end i selve lærebogen. 
Naturligvis skal der øvelse og en hel del takt til for at 
gi denne slags forklaringer naturligt og godt, naje afpassede 
efter klassens standpunkt; læreren må så nogenlunde vide, 
hvad klassen kan i forvejen, og hvilke ord og vendinger 
han dærfor kan bruge med sikkerhed; jo lettere og mere 
dagligdags ord der anvendes i omskrivningen, des bedre, 
ligeså jo mere konkret det hele formes. Man må hellere 
forklare for meget end for lidt, og man skal ikke være 
bange for at bruge en del ord, når det blot er på det 
fremmede sprog. Der er noget i Gabelentz's bemærkning 
„Gespråchige leute von engem gedankenkreise sind fur den 
anfang die besten lehrmeister* x ) : læreren må, ikke just for- 
dumme sig, men indromme, at hvor hojt åndeligt stade man 
end står på, kan man godt lære noget af ammestuens 
sprogundervisningsmetode, bl. a. det at ordknaphed ikke 
fører til målet. Det lonner sig at lægge noget arbejde ind 
på denne undervisningsform og sætte sig ind i, hvilken art 
af forklaringer der vil gi disciplene det storste sproglige ud- 
bytte. Det er i reglen ikke vanskeligt — også uden direkte 
sporsmål, som man jo forresten ikke skal spare på 8 ) — at 
føle, hvad der forståes og hvad ikke, ligesom man meget let 



*) Die sprachwissenschaft 70. 

2 ) Men som naturligvis ikke skal formes „Forstår I?* med det 
altfor ofte intetsigende „Ja* som obligat svar. 

kan vænne drengene til øjeblikkelig, når de ikke forstår 
noget, da selv at sige til. Det gælder egentlig blot om at 
gore dem trygge ved i så tilfælde altid at være villig til at 
svare — tit kan man få en anden af klassen til at gi for- 
klaringen — og i hvert tilfælde aldrig at gore nar af den 
der spor sig for. 

Som sammenhængende exempel skal jeg angi, hvordan 
en fortælling som den Eng. B. II. 110 kan gennemgåes: Six 
sportsmen started off one fine morning for a dat/s partridge 
shooting. Sportsman: you know what sport is; we use the 
word in Danish. Cycling is sport, and skating is sport, and 
so is riding on horseback, and so on. But in English, when 
we say sport, we oflen think only of hunting, shooting [her 
en gestus, somom man lagde en bøsse an] — shooting 
birds, hares, etc. So here a sportsman means a man who 
goes out hunting. There were six of them, and they 
started off — set out one fine morning; they wanted to shoot 
partridges. A partridge is a bird, we call it „agerhone* in 
Danish. — One of them, a very fat man — don't you know 
what fat is? Well, fat is the opposite of thin. You, 
Henry, are rather thin, but John is quite a fat boy [så- 
danne argumenter ad pueros gor altid lykke; og kan læreren 
sige: I am sorry to say I am rather fat too, er det jo ikke 
den værste måde at gore sig populær på]. — Well, the fat 
man in the story was unable to keep up with the rest: he 
couldn't keep up with the others. If I walk along with 
you, Fred, I can walk faster than you can, can't I? I have 
got longer legs than you have 1 ), so I can walk faster than 

x ) Eller: Why can I walk faster than you? hvorpå Frederik jo 
kan svare: Because your legs are longer than mine, eller: Because you 
are bigger than I [me], el. lign. 

you, and you can't keep up with me. Henry, can you keep 
up with Tom? Can a man on foot keep up with a man 
on stilts? [Med hentydning til det stykke, der står lige 
foran i læsebogen]. Now, our fat man was unable to 
walk as fast as the others, as they trudged along to the 
railway station [trudge along anskueliggøres ved bevægelse, 
hvortil kan fojes forklaringen: walk with difficulty, walk 
heavily], and when he arrived there, when he got to the 
station, panting and puffing [anskueliggøres], he found that 
one of the party had already taken the tickets: a ticket is a 
card that gives you a right to go from one station to 
another; so also, if you want to go to the theatre or to 
hear a concert, you must first have a ticket; so he stepped 
into the carriage, he entered the carriage, went into it, 
where he occupied roorn for two: he was so very fat that 

he took up as much room as two others Senere står 

der: he would surely be prosecuted: the police would take 
him, he would be brought up before a judge, and fined: if 
the judge fines me ten shillings that is to say that he 
makes me pay ten shillings, I have to pay ten shillings for 
what I have done, a fine of ten shillings is my punish- 
ment .... Det er meget muligt, at et således forklaret 
fremmed ord forståes, uden at det tilsvarende danske ord 
(mulktere) falder eleven ind. 

Gennemgangen er det bedst at sætte allerforst i timen, 
fordi begge parters kræfter da er friskest og fordi man da 
er sikker på at ha god tid til den, så man ikke nervøs 
haster hen over den i slutningen af timen med frygt for 
ikke at nå igennem et passende pensum for det ringer. 
Man kan naturligvis gennemgå enten sådan at eleverne har 
bogen for sig, eller for lukkede bøger. Den sidste måde er 

bedst, da disciplenes opmærksomhed mere udelt er henvendt 
på læreren; de må jo sluge hvert ord han siger og følge 
hans mindste bevægelser. I så fald gor han vel altid bedst 
i at skrive de nye ord op på tavlen samtidig med at han 
forklarer dem, og måske afsluttes gennemgangen bedst ved 
at det ny stykke læses op i sammenhæng (uden indskud) 
af læreren eller en discipel. Man skal dog ikke binde sig 
til een og den samme fremgangsmåde altid; og er stykket 
let, så at der kun er få nye ord, kan man jo også strax la 
en af klassen læse det op (langsomt, ikke forceret!), så at 
han spor hver gang han ikke forstår noget. Har der i en 
sætning været blot et par ukendte ord eller en anden 
vanskelighed, der har givet anledning til et sporsmål, må 
man endelig efter punktummet la den læse op i sammen- 
hæng uden afbrydelse. Til slutning efter gennemgangen 
kan man, om man synes, til yderligere sikring la en discipel 
frit fortælle indholdet på dansk; det er en slags kontrol, i 
alt fald til klassen er bleven fuldt fortrolig med denne art 
gennemgang. 

Lad mig her nævne, at ved gennemgangen kan læreren 
også modvirke den skade, som det kan gore på elevernes 
følelse af naturligt sprog, at de i poetiske stykker får f. x. 
andre ordstillinger eller udtryk end ellers, idet han forst gir 
den prosaiske ordfølge og forklarer den. Eng. B. II. 7 (And 
everybody in the house On tip-toe has to creep) kan han 
således forst ta igennem, somom der stod: And everybody 
in the house has to creep on tip-toe; i II. 19 er der lejlig- 
hed til lignende omstillinger og til at sætte in the evening 
istedenfor at eve. Når eleven så i sin bog ser det andet, 
vil han let forstå den ændrede ordstilling og det ualminde- 
lige ord som noget, der skyldes versformen. Han vil dærfor 

ikke føle sig fristet til at efterligne det; skulde han gore 
det ved de senere øvelser, må læreren rette det , da der jo 
ikke er spor af grund til at øve eleven i at bruge andet 
end dagligdags sprog. Det følger forresten af det ovenfor 
sagte, at der i de af mig til begyndere brugte vers kun 
findes meget få afvigelser fra almindelig sprogform. 



VI 

Som resultat angående oversættelse som middel til at 
meddele kundskab (s. 52a) kan vel nu gives: det er ikke 
det eneste og ikke det bedste middel; det bør bruges spar- 
somt, og i hvert fald er det ikke nødvendigt at oversætte 
hele stykker i sammenhæng, kun af og til et ord eller hojst 
en sætning. Men gennem denne undersøgelse er allerede 
givet bidrag til belysning af vort næste punkt (s. 52b): over- 
sættelse som middel til at prøve, om disciplene har for- 
stået det fremmede. 

Også her kan anskuelse træde istedenfor oversættelse. 
Den der efter lærerens tnontre-moi la fenétre peger på vin- 
duet, viser liså godt sin forståelse som den, der på spors- 
målet: hvad betyder fenétre? svarer vindue. Ligeså den der 
kan pege på det rette, når man ved et billede sir: ou est 
le chapeau du gargon? ou sont ses souliers? vois-tu le toit 
de la maison? osv. eller den, der udfører en befaling som 
prends la craie, léve-toi, assieds-toi, donne-moi ton livre, 
prends de livre de Jean et donne-le å Henri — især da, når 
han samtidig siger: voila la fenétre, voila le chapeau du 
gargon, voila la craie, je me leve o. lign. med rigtig anvendelse 
af de ønskede ord. Heller ikke kan der tænkes nogen tvivl 
om, at en dreng har forstået et fransk sporsmaal, når han 
kan lave et fornuftigt svar på det samme sprog, eller at 

han har forstået en fortælling, han har hørt berettet eller 
læst op, når han kan fortælle den igen (på dansk eller 
endnu bedre på fransk). 

Storst fristelse til at la eleven oversætte er der vel, 
når man vil prøve, om han kan et nyt læsestykke, som han 
har fået for. Men her er der naturligvis ikke den samme 
grad af nødvendighed for at sikre sig at det er lært, hvis 
læreren (som ovenfor forudsat) har gjort gennemgangen 
fyldig og livlig og med stadig inddragen af disciplene, så 
at det hele ikke er blevet en enetale af læreren, som hvis 
han enten slet ikke har gennemgået eller har gjort det 
ved en hurtig oversættelse. Man vil tit kunne najes med 
nogle sporsmål rundt om i stykket, og det vil man især 
med ro kunne indskrænke sig til, hvis man benytter stykket 
til sådanne øvelser som vil blive skildrede nedenfor, og som 
direkte og indirekte viser elevernes forståelse af det hele. 

Men enfin, lad os forudsætte, at læreren vil ha stykket 
oversat — og det kan der jo i alt fald være grund til en 
gang imellem til afvexling, mest måske, når de nye metoder 
endnu ikke er gåede læreren over i kød og blod. Han gor 
da bedst i at forlange denne oversættelse strax, inden eleven 
har læst op. Dærved blir prøven på at lektien virkelig er 
lært i rette tid, pålideligst: eleven kan ikke under oplæs- 
ningen tænke på hvordan han skal oversætte, og oplæsningen 
blir dærfor heller ikke forstyrret ved uvedkommende tanker 
på det danske. Endvidere må læreren være klar over, at 
denne oversættelse ikke er det vigtigste af det der skal 
foretages i timen; den bør dærfor ta så lidt tid op som 
muligt. Man må forlange at den skal gå rask fra hånden, 
men man skal på den anden side ikke være småligt nøje- 
regnende med de danske udtryk. Såsnart man ser at di- 



Udanske vendinger 75 

sciplen har den rigtige forståelse, må man hellere i en fart selv 
gi det rette udtryk, end spilde tiden med at la ham famle 
sig frem til det. Tænk blot på, hvor lang tid der går hen 
med disse evindelige rettelser: Je suis bien content de t'avoir 
rencontré ce soir. »Jeg er meget tilfreds " „Nå, ja det vilde 
vi vel ikke sige på dansk, bedre da?" ... „meget glad" . . . 
„Ja kunde der ikke findes et andet ord end meget?" 
„Rigtig glad." „Rigtigt; det var bedre, altså?" „Jeg er 
rigtig glad ved at se . . ." „Næ, der er en anden præposition 
som er bedre her på dansk end ved?" „Over?" „Ja, na- 
turligvis." „Jeg er rigtig glad over at have mødt dig." „Nå 
ja, truffet er vel bedre." „. . . over at have truffet dig 
denne aften." „Næ, sådan sir vi jo aldrig på dansk, denne 
aften! hvad sir vi?" „...I aften." „Ja naturligvis, eller 
endnu bedre nu i aften, altså det hele?" „Jeg er rigtig glad 
over at have truffet dig nu i aften." „Ja, sådan blev det 
godt dansk." *) Er drengens forståelse af texten uddybet 
ved disse rettelser? Næ, egentlig ikke. Har han lært noget 
dansk i disse minutter? Sikkert ikke; han vil liså lidt senere 
som for sige „denne aften", når han på egen hånd taler 
eller skriver sit modersmål. Har han lært noget fransk? 
Absolut ikke en tøddel — tiden vilde ha været langt bedre 
anvendt, selvom man ikke havde gjort andet end at la ham 
læse den franske sætning en fire-fem gange op , så havde 
han dog indprentet sig den. 

En lille udansk vending, orddannelse, ordstilling el. desl. 
kan man rigtig godt la gå ubemærket hen i farten: netop 
når man ikke opholder sig ved den, er der mindre fare for 
at den skal gore skade på den danske sprogfølelse, end der 



x ) Stenograferet ved et examensbord. 



76 Oversættelsesopgaver 

er ved den metode, hvor oversættelse er ett og alt. Kommer 
der noget ualmindelig kejtet ud, kan man ta sig en hjertelig 
latter over den udanske vending sammen med disciplene og 
sige: „Ja, det er jo ikke det smukkeste dansk du leverer, 
men meningen er god nok, og det vi her bryr os om, er 
kun at se om du har forstået det franske og engelske, og 
det har du jo. Vi veed jo nok, at du aldrig for alvor vilde 
sige eller skrive sådan noget på dit modersmål.? — Storre 
vægt tror jeg ikke man skal lægge på hensynet til dansk 
ved disse mundtlige oversættelser — jo mindre man i tysk- 
og fransk-timerne beskæftiger sig med modersmålet, des 
mindre skade tar dette; godt dansk skal man ikke lære i 
de timer, og dårligt dansk skal man gi eleverne og sig selv 
så lidt anledning som muligt til at anvende. 

Noget helt andet er, at man på et ret sent stand- 
punkt kan ha fornojelse og udbytte af oversættelsesopgaver 
(versioner) en sjælden gang. Disse skal da netop være så- 
danne, hvor der er ret store afvigelser mellem det fremmede 
og det danske, hvori jo ikke ligger, at den fremmede sprog- 
form i sig selv er vanskelig at forstå. Når eleverne ikke 
til daglig har ret meget med oversættelse at gore, men er 
øvede i at tumle med det fremmede, vil det netop til af- 
vexling være en morsom sport at kappes om, hvem der kan 
finde de mest rammende danske vendinger og omskrivninger. 
Opgaven blir altså ikke så lidt forskellig fra de nu brugte 
„engelske versioner* 4 ved præliminærexamen , der bl. a. går 
ud på at prøve elevernes gloseforråd m. m. (forresten på en 
ret tarvelig måde). Her vilde jeg nærmest tænke mig det 
gjort således, at stykket blev læst op for klassen; er der 
ukendte ord i det, forklares de på den ovenfor angivne måde, 
eller hvis de oversættes, gives der (som i en ordbog) måske 

5 — 6 danske ækvivalenter til at vælge imellem. Dærpå 
skriver eleverne (i klassen under tilsyn) deres oversættelser, 
der siden gennemgåes og sammenlignes, så at eleverne selv 
er med til at bedømme, hvem der i den danske sprogform 
er kommet originalen nærmest, hvordan der hist og her 
kan være tvivl, om man skal foretrække en gengivelse, 
hvor hvert lille element i det fremmede er kommet til sin 
ret, men hvor det danske dærved er blevet lidt langstrakt, 
eller en anden, der i fynd og velklang kan måle sig med 
originalen, men hvor man så måske ikke har fået i stren- 
geste forstand alt med i oversættelsen, osv. Kort sagt, 
øvelsen skal ikke prøve elevernes kundskaber i det fremmede 
sprog, men gi dem et begreb om de vanskeligheder, over- 
sættelses kun sten har at kæmpe med; og dærfor kunde 
man også la eleverne en gang prøve deres kræfter på en 
metrisk oversættelse af et poetisk stykke, måske dog blot 
på den måde at man udsatte en præmie for den eller dem, 
der kunde levere den bedste, men stillede det frit for enhver 
om han vilde deltage. Man kunde jo vælge stykker, hvor 
vi har gode poetiske oversættelser i litteraturen, som så 
kunde sammenlignes med disciplenes 1 ). Nogle få, omhygge- 
ligt gennemgåede opgaver i kunstnerisk udført oversættelse 
vil bidrage til at gi de viderekomne en levende forståelse 
af nogle af de fineste forskelligheder i sprogene som udtryks- 
midler for menneskelig tanke — men til sprogundervisningens 
daglige brød hører den slags øvelser ikke, særlig da ikke 
på begynderstadierne. 



*) Som indledning til disse øvelser kunde bruges en sammenligning 
af forskellige danske oversættelser af f. x. et Shakespearesk brudstykke 
indbyrdes og med originalen. 

Ved den daglige sprogundervisning er det i masser af 
tilfælde ganske overflødigt at la eleverne oversætte. Er læse- 
stykkerne så lette som ønskeligt, vil der i hver dags pensum 
være sætninger, hvor hverken gloser eller bygning frembyder 
de mindste vanskeligheder. I andre sætninger beror van- 
skeligheden blot på et nyt ord; hvis man altså strax 
anvender et par minutter på efter glossaret at høre de nye 
ord igennem, behøver man da heller ikke at la de sætninger 
oversætte. Der er jo mange sætninger, som ingensomhelst 
vanskelighed frembyder for forståelsen, men som dog kan 
være vanskelige at oversætte ; 1 love her dearly forståes, når 
eleven kender dear, medens han vil famle længe, for ord 
som omt eller hojt falder ham ind: således også You skould 
do it the first thing to-morrow morning. A very little makes 
her cry (»hun tuder for et godt ord*). (Sml. ovf. s. 47.) 
Tilbage blir altså eventuelt en eller anden lidt knudret sæt- 
ning, som man kan pille ud og la oversætte — hvis man 
da ikke for at spare tid selv vil oversætte den i sammen- 
hæng. At prøve elevens forståelse af enkeltord ved at 
la ham forklare dem på sproget (se ovf.), er ikke særlig 
praktisk undtagen i meget ringe omfang; snarest kunde der 
vel være tale derom ved flinke viderekomme, hvor det ikke 
behøver at udarte til blot udenadlæren af definitioner. Ved 
universitetsundervisning er det derfor bedre på sin plads 
end i skolen. 

Vil man nu sige, at denne fremgangsmåde, hvor man 
indskrænker oversættelse som prøven på disciplens opfattelse 
af det læste til det mindst mulige og endog i mange timer 
stryger den sidste rest deraf, er langt mindre betryggende 
end den gammeldags oversætten og atter oversætten af hele 
lektien, og at læreren altså slet ikke kan vide, hvad klassen 

har forstået og hvad ikke, vil jeg dærtil svare, at for det 
forste kan disciplenes forståelse af et stykke, der på gammel 
viis er oversat endog flere gange, tit være skral nok: der 
kan trives utrolige tankeløsheder under ly af aflirede over- 
sættelser. Og for det andet (og vigtigste) gir den ny me- 
tode, drevet på den rette måde, en så rig afvexling på midler 
til at føle disciplene på tænderne og prøve, hvor dybt de 
er trængt ind i det læste sprogligt og realt, at læreren med 
lethed kan sikre sig alt fornødent. Dette vil af sig selv 
fremgå af en skildring af, hvad der da skal gå for sig i timen. 
Stykket skal læses op. Helst — i alt fald som regel — forst 
af læreren: igår ved gennemgangen læste han det jo nok, men 
det gik mere langsomt, afbrudt af forklaringer osv., det var 
nyt for eleverne og indholdet skulde gå op for dem. Nu kan 
lærerens oplæsning derimod være rask, flydende, med rigtigt 
„udtryk", kort sagt livlig og naturlig. Så læser eleven 
(eleverne) det samme. På begynderstadiet må læreren læse 
hver sætning for sig og så få den gentaget af eleverne, 
mens hans oplæsning er i frisk minde. Senere tar læreren 
storre partier, der dærpå udstykkes til eleverne i efterhånden 
ikke for små stumper. Og her kan man ikke være for nøje- 
regnende med oplæsningens art; den slags hakken i det, 
med ophold mellem ord der hører noje sammen, og måske 
på andre steder med hurtig gliden hen over de naturlige 
pausesteder, som nu er reglen, bør aldrig tåles, ikke engang 
som undtagelse. Selv hos de forste begyndere må sammen- 
hængende læsning af hver sætning med naturligt udtryk 
kræves strengt; man vil ikke fortryde det arbejde der strax 
må sættes ind derpå, om det end fører til nok så mange 
gentagelser. Jo mere man holder på med det i det forste 
fjerdingår, des lettere vil det være også senere at forlange 

i hver time det sidste gang gennemgåede læst godt op — 
d. v. s. forståeligt og forstandigt. Foruden at forbedre ud- 
talen får vi herved en anden stor fordel: allerede Milton 
har udtalt, at man blot på den måde hvorpå et stykke 
læses op, med lethed kan høre om vedkommende forstår 
det eller ikke. Ved en virkelig god oplæsning kan man på 
den fineste måde lægge sin forståen for dagen, og omvendt 
er det for en lydhør lærer ikke svært på usikkerhed, urigtigt 
tonefald o. desl. at opdage, hvad en discipel ikke har for- 
stået (eller lært) af det han læser op — og så kan han jo 
slå ned på ham og få ham til at røbe hullet i sin viden. 
Når det er stoppet, må han naturligvis læse om igen bedre 
end forst* gang. — Oplæsning (og udenads-fremsigen) med 
fordelte roller af dialog-stykker morer altid og vil let kunne 
bruges som et virksomt middel til at få naturligt tonefald frem. 
Korlæsning i takt bør ikke forsommes; den har den 
fordel, at alle i en klasse beskæftiges samtidig, så at enhver 
får øvet sig i at frembringe de fremmede lyd mere end det 
er muligt ved enkeltmandslæsning. Kontrollen fra lærerens 
side kan jo ikke være så skarp som når een ad gangen 
læser, men den er dog ingenlunde betydningsløs; ved nogen 
øvelse hører læreren fejlene igennem hele koret og kan 
endog med temmelig stor sikkerhed høre hvor de kommer 
fra, og så få stedet læst op af den eller de mistænkte. — 
Beslægtet hermed er sang. Hvor en lærer har forstået at 
indøve de i læsebogen forekommende smådigte til en melodi, 
har en sådan klassesang altid virket fremmende og oplivende 
på undervisningen; ordene sætter sig fast i hukommelsen, 
og udtalefærdigheden fremhjælpes. Sang på fremmede sprog 
som led i undervisningen har jeg allerede for mange år 
siden hørt hos Paul Passy; den spiller en stor rolle i den 

bekendte Palmgrenske samskola i Stockholm og i flere tyske 
skoler og er nu i de sidste år også anvendt af flere danske 
lærere på en meget fornfljelig måde; eleverne har endogså 
flere steder for at synge fremmede sange gerne givet afkald 
på en del af frikvarteret, hvor lærere i naboklasser har set 
skævt til sangen i selve timerne. 

Jo flere gange et stykke fremsiges af eleven, des bedre 
vil dets enkelte ord og navnlig dets ordforbindelser fæste 
sig i hans hukommelse, ja man har endog kunnet basere 
en hel undervisningsmetode herpå, se grev v. Pfeils i boj 
grad læseværdige pjæse: „Wie lernt man eine sprache am 
leichtesten und besten?* (Breslau 1884) og flere andre skrifter 
af samme forfatter, især hans også på andre pædagogiske 
områder værdifulde „Eins a , Beitråge zur erziehung im hause 
(3te aufl. Leipzig 1879). Hans fremgangsmåde er simpel: 
ingen grammatik; ingen oversættelse fra modersmålet; kun 
ett sprog ad gangen, som da drives med kraft (i reglen 
sex eller flere timer om ugen) på følgende måde, idet man 
strax tar fat på en forfatter. Det samme stykke (et par 
linier til at begynde med) læses op først af læreren, så af 
eleven (om fornødent flere gange), oversættes nu ord for 
ord af læreren („med fuldstændig tilsidesættelse af tysk 
sætningsdannelse: jeg tålte ikke at udtryk og vendinger 
blev omsatte til godt tysk*) og dærefter på samme måde af 
eleven, læses så op af eleven endnu to gange i samme time 
og een gang i begyndelsen af næste; hver mandag læses 
endelig alt det, man har fået igennem i forrige uge, hojt af 
eleven, hvortil siden kan komme sammenhængende læsen 
af hele bøger eller storre afsnit, efterat de er taget stykkevis 
igennem. Oversættelse bortfalder ved repetitionen, såsnart 
sikker forståelse er opnået, og kan temmelig snart helt 

6 

undværes ved lettere sætninger, der altså kun læses de 
reglementerede gange. Ved denne stadige fremsigen af de 
fremmede sætninger — mindst fire gange efterat eleven har 
forstået deres indhold — træder modermålet af sig selv 
tilbage, og det for det fremmede sprog ejendommelige bider 
sig fast i erindringen. Så vidt greven, der efter eget sigende 
— og hvorfor skulde man ikke tro manden? — har opnået 
gode resultater i kort tid, både hvor han selv har taget og 
hvor han har givet undervisning efter metoden, som han 
ganske vist kun har anvendt ved enkeltundervisning: i en 
klasse har han ikke prøvet den. Trangen til at benytte 
det lærte sprogstof til selvstændig kombineren indfinder sig 
tidlig; greven fortæller således bl. a. om en 32årig elev, 
der var opdraget i en landsbyskole og ikke for havde lært 
noget fremmed sprog, men som efter ti timers undervis- 
ning tilskrev ham et om ikke fejlfrit, så dog forståeligt 
italiænsk brev på fire oktavsider. 

Men metoden er dog skrækkelig åndløs, mekanisk, vil 
man måske sige. Å ja — men er det egentlig åndløsere 
mange gange at læse noget op, hvori der er mening — og 
en mening, som disciplen forstår — end måske lige så 
mange gange at oversætte noget, hvori der ingen mening 
er, for ikke at tale om de andre åndløsheder, vore gamle 
metoder fører med sig: grammatikramser osv. Nå, jeg vil 
forresten heller ikke ubetinget anbefale grevemetoden, i alt 
fald ikke i vore skoler; den er for ensartet, og vi kan sikkert 
opnå de samme eller storre fordele ved mere afvexling i 
øvelserne. Allerede i det foregående vil man ha set flere 
afvigelser fra v. Pfeils fremgangsmåde; her vil jeg kun frem- 
hæve som noget, hvor vi særlig kan lære af den, at vi 
snarest muligt må holde op med oversættelse, hvor den 

vitterligt er overflødig, og at det vigtigste, nemlig det at 
de fremmede vendinger mærkes, så man ved lejlighed selv 
kan bruge dem, ikke kan opnåes uden mange gentagelser. 

I de forste timer spiller nu opfattelsen og gengivelsen 
af lydene så stor en rolle, at de gentagelser, der i og for 
sig er nødvendige af hensyn til udtalens rigtighed, er til- 
strækkelige til at fæste sætningerne i hukommelsen; her må 
man altså blot passe på, at eleverne får hver sætnings be- 
tydning at vide, for de begynder at øve sig i at udtale 
den, og at man sikrer sig, at den ikke glemmes, så at 
ordene blir til blotte lyd. Hertil egner sådan et stykke som 
det, der indleder min franske begynderbog {La chévre; sml. 
også smstds. stk. 12) sig fortrinligt; det tvinger til mange 
gentagelser af de samme sætninger uden dog at kede, og 
rytmen medfører snart af sig selv en sammenhængende, 
ikke-hakkende fremsigelse. 

Senere hen kræves jo ikke så mange gentagelser alene 
af hensyn til udtalen. Man kunde så forlange texterne lært 
udenad; men der er dærved nogen fare for at de læres og 
bevares i hukommelsen som døde ordrækker uden at deres 
betydning føles, især når udenadslæren drives evig og altid. 
Dærimod kan det nok være praktisk f. x. hvert halvår eller 
måske lidt hyppigere at gi eleverne hver sit stykke for til 
udenadslæren ; de kan selv vælge et af de læste stykker, og 
der må da forlanges en særlig fin udtale og et virkelig godt 
foredrag af det med rigtige tonefald: ingen afliren! Men 
ellers gælder det om gentagne gange at beskæftige disciplene 
med texten på en sådan måde, at betydningen ikke tabes 
af sigte, og dærved skabe en sådan fortrolighed med den, at 
han tilsidst kan den næsten eller helt udenad, udenat han 
har fået den for som lektie at lære på ramse. Og dette 

6* 

kan tillige gores således, at disciplen kommer til at sige en 
del ting, som han ikke samtidig ser for sig trykt i sin bog, 
så der umærkeligt forberedes evnen til helt selvstændigt at 
sige noget på sproget. 

Læreren, kan udstykke dagens lektie i sætninger, som 
han siger for og disciplene siger efter. Hele klassen har 
lukket bøgerne, og når læreren siger sætningen, veed ingen 
hvem der skal gentage den. Ved denne undervisningsmåde, 
der også er på sin plads ved de fleste af de i det følgende 
omtalte øvelser, sikrer man sig at ingen elevs opmærksom- 
hed slappes ved bevidstheden om, at kammeraten er »oppe*; 
de er alle hele tiden oppe. Altså læreren siger f. x. (Fr. B. 
stk. 57, nu 56): Les abeilles ressemblent aux mouches; 
Pierre, répéte. — Peter: L. a. r. a. m. — Læreren: Jean, 
répéte (ja encore. — Hans: L. a. r. a. m. — Lærer: mais 
elles ont un aiguilion: répéte, Charles. — Karl: m. e. o. u. ai. 
— Lær.: et elles piquent tres fort quand elles sont en 
colére; répéte tout 5a, Adolphe, osv. Eller man kan indøve, 
at den der forst gentar, selv skal nævne en af sine kamme- 
rater, som så skal sige det efter igen. 

I parentes bemærkes, at jeg altid har givet eleverne 
franske, henholdsvis engelske navne strax i en af de forste 
timer; de skrives op på tavlen (i lydskrift naturligvis, se 
nedf.) og læres meget hurtigt; det er i reglen ligefrem over- 
sættelse af fornavnene, undertiden af et ogenavn el. lign. 
Det morer og har den fordel, at man kan bruge elevernes 
navne midt i en fransk sætning uden at bryde ud af 
sprogets mundlag. 

Andre beslægtede måder: discipel A læser op, efter 
hver sætning angir læreren eller han selv, hvem der skal 
genta. — Eller: Læreren læser en sætning op, siger så: 

traduis, Jules, og efter Julius's oversættelse: répéte $a en 
fransais, Paul. Dette er bedre end at la den samme forst 
oversætte og så sige det på fransk, fordi hver så blir 
indenfor samme sprogs mundlag. — Eller: når et stykke i 
helhed er læst op, siger læreren den danske oversættelse af 
dets enkelte sætninger og får så eleverne til at sige det til- 
svarende franske. Dette er naturligvis den sværeste form 
og bør anvendes med forsigtighed, fordi det let frister 
eleverne til at oversætte fra dansk (d. v. s. konstruere på 
fransk efter det danske) istedenfor at reproducere det givne 
franske, så at doren dærved åbnes for alle farerne ved 
stile-metoden (sml. nedenfor). Dærfor skulde denne øvelse 
helst kun anvendes nu og da, og kun når vedkommende 
stykke på anden måde er så godt indøvet, at det næsten 
huskes udenad i den franske form. — En variation af alle 
disse øvelser består i , at ikke en enkelt elev, men hele 
klassen i kor skal genta sætningen. 

Går det trevent med en af disse øvelser, er det et 
tegn på at klassen endnu ikke er tilstrækkelig fortrolig med 
texten; og det bedste middel blir da at sige: godt, nu læser 
I stykket tre gange igennem i kor og så begynder vi forfra 
på samme måde med gentagelser uden bog. — Det varer 
ikke længe, f5r læreren med fordel kan foreta små afvigelser 
fra det eleverne kender fra bogen; dærved sikrer han sig 
mod tankeløs udenadlæren hjemme — der jo forresten 
røber sig tilstrækkelig i tonefaldet for den opmærksomme 
lærer. Men altfor store afvigelser er heller ikke tilrådelige, 
de forvirrer let, og man kommer dærved for langt bort fra 
det egentlige formål, der må være at få selve texten godt 
ind i elevernes bevidsthed. Som exempler på tilladelige 
ændringer af de lige brugte sætninger skal jeg nævne: Une 

abeille ressemble å une mouche (L'abeille ressemble å la 
mouche) mais elle a un aiguillon, | et elle pique tres fort 
quand elle est en colére — eller: Les abeilles ressemblent 
beaucoup aux mouches, | mais elles ont un petit aiguillon, 
et elles piquent fort .... Eller man kan indskyde: les 
mouches ressemblent aux abeilles, | mais elles n'ont pas 
d'aiguillon, | et elles ne piquent pas comme les abeilles. 
Når afvigelserne blir storre, vil man også altfor hyppigt 
blive nødt til at gribe til at la en elev oversætte den af 
læreren dannede sætning, da man ellers ikke kan være viss 
på,* at den blir forstået 1 ). Det vigtigste er her som ved 
øvelsen med sporsmål (se nedf.) at bevæge sig på steder, 
hvor eleven føler sig tryg og mærker at han kan bunde; 
ellers får han let vandskræk og lærer aldrig at svømme. 

Her er forudsat at disciplenes gentagen af det sagte 
skal foregå mundtligt; sker den skriftligt, får vi diktat — 
en øvelse der ikke må forsommes, og som kan drives på 
forskellige måder, delvis parallelle med de nys nævnte: 
læreren kan sige for eller en af drengene kan læse op — 
een oplæsning (foresigen) kan være nok, man kan selv sige 
det to gange, eller forst selv sige det og dærpå la en 
discipel genta det, for det nedskrives — det kan være 
sætninger der er læste (forste trin), sætninger af det læste 
svagt ændrede (andet trin) eller helt nye stykker (kun for 
viderekomne 1 ) — der kan skrives på den store tavle eller i 



1 ) Et exempel på et helt stykke i to affattelser findes Fr. B. nr. 95; 
af og til kan læreren måske selv foretage en lignende sammenhængende om- 
redaktion og skrive den op på tavlen eller blot foredrage den et par gange. 

') Og selv dær kun i ringe mål, idet man må huske på at der 
egentlig ikke læres noget derved, men kun prøves i det lærte, og at 
de fejl disciplene begår, erfaringsmæssig let sætter sig fast i deres hu- 
kommelse på grund af nedskrivningen og ikke udviskes ved lærerens 
påfølgende rettelse. 

stilebøger (på små tavler); det fSrste kan gores med en 
enkelt dreng, medens man samtidig beskæftiger den øvrige 
klasse på anden måde; eller også skal klassen selv rette 
fejlene; er der tavleplads nok, kan flere skrive samtidig det 
samme eller forskellige ting. Man kan fordre det sagte 
nedskrevet med lydskrift (se nedf.) eller retskrivning, eller 
la den ene skrive det på den ene måde, den anden på den 
anden for så siden at sammenligne de to stavemåder. 

Endelig kan diktat indgå som led i flere i det følgende 
omtalte øvelser: et sporsmål dikteres, og der kræves ned- 
skrevet både spårsmålet og svaret; en sætning dikteres i 
forste person, som så skal bojes igennem i alle, osv. For- 
delene ved diktat er, at man dærved vænner til hurtig og 
skarp opfattelse af det talte ord, at man på en meget virk- 
som måde prøver, hvad hver enkelt har opfattet, og at det 
efter diktat nedskrevne i reglen sidder ganske godt fast i 
hukommelsen. Men diktat har (som alt skriftligt) den ulempe 
at det tar længere tid op end de blotte mundtlige øvelser. 
Diktat med „fælder* er naturligvis under en moderne sprog- 
lærers værdighed. 

Her skal behandles forskellige slags øvelser, hvor eleverne 
selv frembringer noget på sproget, som han ikke i 
samme djeblik har set i sin bog eller hørt af en anden. 
Nogle af de forste og letteste er regneøvelser. Men her 
må jeg forst indskyde en bemærkning om talordene over- 
hodet. Det hænder ikke sjældent ved examen artium 
hvor disciplene i de „lærde* skoler har lært fransk i mindst 
syv år, at de slet ikke er hjemme i de franske talord; et 
årstal volder dem store vanskeligheder. Hvor ligger grunden 
til dette fænomen? Naturligvis er de franske talord svære, 
sværere end de engelske eller tyske, men de franske verber 
er også sværere end de engelske, så det alene angir ikke 
grunden til at netop denne ordklasse volder knuder. Nej, 
sagen er simpel nok. Man tænke sig blot en fransk læse- 
bog, således indrettet, at der i den franske text ikke stod 
et eneste fransk adjektiv, medens danske ord som „god, 
hæslig, blændende, hvid" var blandede ind mellem de franske 
ord. Tror man at eleverne så var istand til at lære de 
franske adjektiver? Men er det ikke det samme man gor 
ved talordene? Enten man i den franske text trykker 1888 
eller „atten hundrede otte og firs": i begge tilfælde må 
eleven oversætte fra dansk til fransk for at kunne læse op. 
At oversætte talord fra'fransk eller at forstå franske talord 

gives der så godt som slet ingen øvelse i; for denne ene 
ordklasses vedkommende gennemfører man den sletteste 
oversættelsesmetode, den hvor man fordrer at eleven selv 
efter visse regler skal konstruere udtryksmåder i det frem- 
mede sprog, uden at man i forvejen gir ham tilstrækkelig 
lejlighed til at se og høre, hvordan det fremmede folk selv 
bær sig ad. Ved hjemmeforberedelsen kan man jo også 
være sikker på, at kun de aller samvittighedsfuldeste gor 
sig den ulejlighed at tænke over, hvordan 1793 skal „ læses op*. 

Her er da et punkt, hvor en reform er nødvendig og 
tillige ualmindelig let: lad de arabiske taltegn forsvinde fra 
alle læsebøger i fremmede sprog; hvis der i dem fore- 
kommer tal nok — og navnlig hvis man, som vi nu skal 
til at omtale, regner en del med disciplene på de fremmede 
sprog — skal man se, at når eleverne kommer så vidt at 
de slipper lærebøgerne og læser originalværker, har de ingen 
vanskeligheder ved at læse de dær forekommende taltegn 
flydende og rigtigt. 

Egentlige regneøvelser kan man begynde på allerede 
temmelig tidligt, efter en eller to måneders undervisning, 
fordi de ikke kræver nogen stor sprogbeherskelse; de øver 
både selve talordene og elevernes evne til at opfatte de 
fremmede ord og lyd. Opgaven gives som ovenfor omtalt 
til hele klassen og dærpå udpeges — ved navn eller blot 
ved et blik — den der skal besvare den; svaret må inde- 
holde sporsmålet. Altså læreren: deux fois six, combien, 
Henri ? — Henrik : deux fois six font douze. (Répéte, Jean). 
Trois et neuf font? Alfred. A: trois et neuf font onze. 
L.: C'est faux, n'est-ce pas, Louis? — Ludvig: Oui, trois 
et neuf font douze. (Eller: Est-ce correct, Louis? eller: 
Est-ce bien $a, Louis?). Ved siden heraf opgives stykker 

med benævnte tal, især til indøvelse af de fremmede mønter: 
deux francs, combien de sous valen t-ils? trois sous, com- 
bien de centimes ? . . . Eller små reguladetristykker : si une 
poire coiite trois centimes, combien cinq poires? Eller f. x.: 
deux æufs å deux sous et trois pommes å un sou, combien 
5a fait-il? Sådanne stykker skal man ikke være bange for 
at fylde flere timer med, og siden kan man anvende nogle 
få minutter i alt fald af en del spredte timer på at holde 
færdigheden vedlige. Da det jo ikke er regnefærdigheden 
der er det vigtige, g6r man bedst i at holde sig til lette 
stykker, mest addition og multiplikation. Naturligvis kan 
man også til afvexling la een elev opgi et stykke, som en 
anden skal regne. 

Tallene kan også fortræffelig bruges til gloserepetition, 
idet man lar drengene i en bestemt orden tælle med be- 
nævnte tal, så at hver dreng skal hitte på et ord, der ikke 
f6r har været brugt i denne time; herved or det tit mor- 
somt at se den kappestrid der er mellem dem, om at være 
den der kan holde længst ud. Og ikke sjældent kan en 
elev der har meldt pas, komme til at mindes en hel lang 
række ord , når en af hans kammerater nævner et ord fra 
et læsestykke, som der ikke for har været taget hul på; 
den ene tanketilknytning afløser den anden, og det hele 
kan blive så fornfljeligt som en mørkningspanteleg med 
„mit skib er ladet u . Ved fransk må der her jo også passes 
på, hvad form talordet skal ha, efter om der kommer 
vokal eller konsonant efter. 

Yderst sjældent er det forekommet, at en dreng har 
sagt et ord, der ikke kan tænkes efter et talord, f. x. venir 
eller bonsoir eller trot y hvorved han jo tydelig har viist 
uvidenhed om ordets betydning, men så ler hele klassen af 

sig selv. Også ellers er det den letteste sag, af den måde 
hvorpå ordene siges, at høre, om de virkelig kendes, og i 
tvivlstilfælde kan man jo slå ned på vedkommende og for- 
lange oversættelse, men i de fleste tilfælde er dette så over- 
flødigt som noget: disciplene nævner kun ord som de for- 
står, men de har dog naturligvis godt af at få dem repeteret. — 
(Andre former af gloserepetition se nedf.). 

En af de allervigtigste øvelser er den at omsætte det 
læste stykke til sporsmål og svar. Hermed kan man 
begynde temmelig tidlig, men man må fra forst af holde 
på og strengt gennemføre, at elevens svar altid gives 
med en hel sætning. En Trine-Rar-forestilling, hvor 
eleven en hel konversationstime igennem kan klare sig stolt 
med at vexle mellem Oui, monsieur og Non, monsieur og 
måske fem andre liså begavede svar, er uværdig og unyttig. 
Til stk.5 i Fr.B., der lyder: 

Enfant gåté, 

veux-tu du paté? 

Non, maman, il est trop sale! 

Veux-tu du r6ti? 

Non, maman, il est trop cuit! 

Veux-tu du jambon? 

Non, maman, il n'est pas bon! 

Veux-tu du pain? 

Non, maman, le pain ne vaut rien! 

Enfant gåté, tu ne veux rien manger, 

enfant gåté, tu seras fouetté! 
kan knyttes følgende sporsmål — disciplenes svar gives i []: 
Es-tu un enfant? [Oui, monsieur, je suis un enfant]. Es-tu 
un enfant gåté? [Non, monsieur, je ne suis pas un enfant 
gåté.] L'enfant gåté veut-il du paté? [Non, monsieur, il 



92 Mange spdrsmål 

ne veut pas du paté — eller : Penfant gåté ne . . .] Veut-il 
du r6ti? [Non, monsieur, il ne veut pas du roti.] Veut-il 
du pain? [Non, m., il ne veut pas du pain.] Veut-il du 
jambon? [Non, m., il ne veut pas du jambon.] Pourquoi 
ne veut-il pas du paté? [Parce que le paté est trop sale.] 
Pourquoi ne veut-il pas du jambon? [Il ne veut pas du 
jambon parce qu'il n'est pas bon.] Pourquoi ne veut-il 
pas du r6ti? [Parce qu'il est trop cuit.] Pourquoi ne 
veut-il pas du pain? [Parce que le pain ne vaut rien.] 
Qu'est-ce qui est trop sale? [C'est le paté qui est trop 
sale.] Qu'est-ce qui ne vaut rien? [C'est le pain qui ne 
vaut rien.] Qu'est-ce qui est trop cuit? [Le jambon est 
trop cuit.] L'enfant gåté sera-t-il fouetté? [Oui, monsieur, 
il sera fouetté.] Pourquoi sera-t-il fouetté? [Parce qu'il 
ne veut rien manger.] Va-t-on chercher le båton pour 
taper l'enfant gåté? [Oui, monsieur, on s'en va chercher 
le båton pour venir taper Penfant]. 

Man vil se, at der til så simpelt et lille stykke kan 
stilles en mængde spdrsmål, og det er af vigtighed navnlig 
i begyndelsen virkelig at stille så mange spors måT som 
næsten overhodet muligt, for at vænne eleverne til 
øvelsen, så at dén går flinkt og flydende fra hånden. Ser 
man alle disse spørsmål på tryk, kan man tro at de tar 
lang tid op på en ensformig måde; men i praxis går det 
med lidt øvelse fra lærers og elevers side meget hurtigt 
slag i slag. På begynderstadiet må spdrsmålene stilles i 
nojeste tilknytning til textens ord, så at disse helt 
eller næsten uforandrede kan benyttes i svaret. Øvelsen 
forudsætter ikke, at eleverne har lært stykket udenad, men 
de fører naturligt til den fuldeste fortrolighed med den. 
For at gi eleverne tryghed og for ikke strax at forlange for 

meget af dem, kan man — i alt fald nogle af de forste 
gange — ta et stykke igennem i sporsmål med åben bog, 
så at de selv kan finde i bogen, hvad de ikke kan huske, 
inden man forlanger de samme eller omtrent de samme 
sporsmål besvarede uden bog. I de forste timer, hvor man 
har den slags øvelser, gor man naturligvis også vel i at 
rette det samme sporsmål til flere af drengene efter hin- 
anden; og allerforste gang kan man selv skrive et par spors- 
mål og de dertil hørende svar op på tavlen for at vise 
hvad det drejer sig om. 

På den anden side kan sporsmålene, selvom øvelsen 
fører til at eleverne kan stykket sågodtsom udenad, ikke 
besvares ved blot udenadslæren, da de virkelig må passe 
noje på sporsmålets form og tænke sig om for at vide, 
hvad de skal ta med i svaret og hvordan de skål forme 
det. I svarene er antydet, at man naturligvis skal være 
glad, hvis eleverne ændrer lidt i bogens ord, sætter et pro- 
nomen ind istedenfor et substantiv o. lign. — man skal blot 
ikke for tidlig opmuntre til storre afvigelser fra det givne. 
Man vil også på det sidste sporsmål se, hvordan man alle- 
rede meget tidligt kan gå en smule udenfor den netop 
brugte text i tilslutning til noget tidligere lært; alle eleverne 
vil ved et sådant sporsmål blive fornojede ved at mindes 
ramsen stk. 1 og i svaret med jubel slå ind i den dærtil 
benyttede melodi. Lidt senere kan man i storre omfang gå 
udenfor bogens stof, bl. a. ved at benytte dets ord til at 
rette sporsmål til eleverne om deres personlige forhold, eller 
om ting de veed besked om ad andre veje end den franske 
bog; således kan man til Fr.B. stk. 64 (ny udgave), hvor 
ordet roi og forskellige landes navne forekommer, sige: 
Gomment s'appelle le roi de Danemark? (eller: notre roi?) 

Qui est roi de Suéde? m. fl., ja hvorfor ikke også Comment 
s'appelle le roi de France? 

Når jeg i Fr.B. (og i noget mindre omfang i EngJB.) 
nederst på siden har givet en række sporsmål til en del 
stykker, er det vel ikke overflødigt at sige, at det ikke er 
meningen, at kun de sporsmål skal eller kan stilles til 
stykkerne, heller ikke at netop de sporsmål er de bedste, 
og navnlig ikke, at de i timerne skal læses af eleverne 
(eller af læreren). Jeg har blot villet henlede opmærksom- 
heden på denne øvelse og gi læreren en række mønstre, 
hvorefter han frit mundtligt kan gi sporsmål af lignende 
beskaffenhed, — helst sådan at både han og eleverne som 
regel har lukkede bøger, for at det hele kan gå kvikt og 
naturligt ; fremdeles har jeg tænkt mig at eleven ved hjemme- 
forberedelsen ved disse sporsmål kan prøve sig selv i det 
læste, idet han veed at delvis de samme (foruden sandsyn- 
ligvis nogle andre beslægtede) sporsmål vil blive stillede på 
sproget i næste time. Og endelig kan de i bogen givne 
sporgesætninger nu og da anvendes til skriftlig besvarelse 
i timen, hvis læreren da ikke dærtil foretrækker selv på 
tavlen at opskrive en række sporsmål til besvarelse (med 
eller) uden tilladelse til at se i bogen. 

I begyndelsen stiller læreren alene sporsmålene, men 
det varer ikke så særlig længe, for man til afvexling kan 
la eleverne selv stille sporsmål til deres kammerater; 
dærved lærer de jo at danne de sporgende sætningsformer, 
hvad der for deres senere brug af sproget er mindst liså 
vigtigt som at kunne svare. I tyske skoler indøves dette 
tit på en systematisk måde i tilknytning til grammattiske 
kategorier, så at man til en given sætning i bogen lar 
eleverne danne forst subjekt-sporsmål , så verbum-s^orsmål, 

så objekt sporsmål m. fl. Er sætningen f. x. (Fr.B. 61) 
La mere de Gribouille a cassé sa marmite, kan læreren for- 
lange et subjekt-sporsmål, og eleven A spor da B: Qui a 
cassé la marmite? (eller Qui est-ce qui a cassé la marmite?) 
— eller et verbum-sporsmål: Qu'est-ce qu'a fait la mere 
de Gr.? — eller et objekt-sporsmål: Qu'est-ce que la mere 
de Gr. a cassé? For at lette denne grammattiske tilrette- 
lægning for begyndere har man da skrevet nogle sætninger 
op på tavlen med forskellig understregning af de enkelte 
sætningsled. Siden kan man gi en discipel den opgave at 
lave alle de sætninger i et læst stykke, der egner sig til 
det, om til f. x. objekt-sporsmål — efter hvert sporsmål ud- 
peger læreren hvem der skal svare — derpå en anden det 
samme (eller næste stykke) om til subjekt-sporsmål o. s. fr. 
Det er klart at man herved ikke må finde sig i en blot 
mekanisk omsætning af texten, men stadig må forlange den 
omtanke, at spOrsmålene skal være sådanne som fornuftigt 
kan forekomme i en samtale. 

Når disciplene selv stiller sporsmål, kan de naturligvis 
ikke andet end holde sig ret slavisk til texten, som den 
foreligger; og det kan dærfor ikke anbefales altid at la 
dem stille sporsmålene — man skal overhodet vogte sig 
for bestandig at gå i samme skure. Altså må læreren ret 
jævnlig selv sporge — han kan da springe i det eller stille 
sammenfattende sporsmål, hvor indholdet af flere sætninger 
trænges sammen, o. lign. Blot må han huske på, at altfor 
sammenfattende sporsmål enten kræver for meget af di- 
sciplene eller blir rent tomme og intetsigende; ved dem 
svinder øvelsen let lovlig meget ind, idet der så kun blir 
plads til et par sporsmål på en hel side text, så at denne 
ikke indarbejdes i hukommelsen i alle enkeltheder. Og 

fremfor alt må sporsmålene stilles naturligt — det er dærfor 
af flere grunde ikke heldigt, når der (i en fornylig ud- 
kommet læsebog) til fi&rste stykke, der har overskriften 
„The Shetland Pony", strax stilles (som et af meget få 
spOrsmål) følgende: Whence does this pony come? Ingen 
englænder vilde nutildags bruge whence her (men Where . . . 
from); intet menneske sp6r med „denne", når han ikke har 
et enkelt individ af arten at pege på; og endelig siges det 
i texten ikke udtrykkeligt (men kun indirekte gennem navnet), 
at de omtalte ponyer kommer fra Shetland. 

Hvis denne sporsmåls-øvelse benyttes og udnyttes 
rigtigt — med kvikhed, takt og stadig hensyntagen til di- 
sciplenes standpunkt — gir den os en righoldig og mang- 
foldig lejlighed til at tale ikke alene til, men med, disciplene 
på det fremmede sprog; og vel at mærke ikke således at 
man „taler til eleven i et sprog, han endnu ikke forstår* 
— denne frygt udtales ofte af dem, der er betænkelige ved 
tidlige taleøvelser — men fra begyndelsen af siger man kun 
noget, eleven skal kunne forstå, og som man kan fordre 
at han skal kunne gi et fornuftigt svar på i det fremmede 
sprog. 

Umærkeligt kan man herfra glide over i genfortælling, 
idet spdrsmålene stilles således, at der ikke kan svares i en 
enkelt sætning, men kun ved en gengivelse af indholdet af 
i alt fald et par linier eller så. Længere og længere stykker 
kan således fordres gengivne, i de fdrste år dog kun så- 
danne, der i forvejen er lærte og gennemgåede i det enkelte 
ved sporsmål og svar. Senere kan man, især i tysk og 
engelsk, også til genfortælling bruge stykker, som klassen 
ikke har haft for som lektie: læreren læser op (eller tilnød 
lar en af klassen læse op), om fornødent flere gange og 

fordrer dærpå så meget som muligt genfortalt mundtligt eller 
skriftligt — eller forst mundtligt, så skriftligt. Eller har 
man exemplarer nok, kan man la eleverne få f. x. 20 mi- 
nutter til at læse stykket sagte igennem hver for sig for så 
i resten af timen at skrive ned , hvad de kan huske af det. 
Sådanne øvelser bruges jo i stort omfang ved modermåls- 
undervisningen 1 ), og man er vel enig om, at de er i hoj 
grad gavnlige, idet de ikke alene skærper evnen til at op- 
fatte, deriblandt til at skelne væsentligt fra uvæsentligt, men 
også udvikler det formelle herredomme over de sproglige 
udtryksmidler, idet en del af sprogformen i det der skal 
gengives, „hænger ved". I fremmede sprog kan man natur- 
ligvis forst begynde på genfortællinger på et senere alders- 
trin end i dansk, men det forringer ikke øvelsens værdi i 
begge henseender, af hvilke den sidste her bliver den vig- 
tigste, mens man ved modersmålsundervisningen måske er 
for tilbojelig til at lægge hovedvægten på den forste. Selv 
for meget vidtkomne elever er det i hoj grad udviklende at 
gi (franske osv.) referater af noget læst — ikke blot egent- 
lige genfortællinger af novellistisk eller historisk stof, men 
også gengivelse af hovedtankerne i en filosofisk, moralsk, 
kritisk afhandling el. lign. 

Mange stykker egner sig desuden til omformning af 
forskellig art, hvorved grammattiske forhold indøves — sam- 
tidig med at læsestykkets ord og sætninger endnu en gang 
passerer gennem elevernes bevidsthed. Man kan la alle 
entalsformerne omsætte til flertal — hvis flertal da gir me- 
ning. Efterat stykket er taget igennem i dets trykte skik- 

l ) Se herom nogle fortræffelige bemærkninger af Lefolii i hans for- 
tale og efterskrift til „Sagaer og fortællinger " , hvoraf meget også kan 
finde anvendelse ved undervisningen i fremmede sprog. 

7 

kelse, læser eleven det altså op, så han ved hvert ord må 
prøve for sig selv, om det nu kan passe i flertal og hvad 
det vil hedde i flertal. Herved blir jo efter omstændig- 
hederne både substantiver, adjektiver, pronominer og verber 
at forandre. Eller hvad der er fortalt om en dreng, skal 
berettes om en pige — dette er let nok på engelsk, men 
kræver flere ændringer på tysk og især på fransk. Tids- 
omsætninger fra „nu" til „igår", fra „idag* til »om otte 
dage* medfører mange ændringer i verbernes former og 
færre i adverbier. Personen kan ændres, især således at 
eleven sætter sig i den Peters sted, om hvem noget for- 
tælles, og altså ændrer han til jeg osv., hvortil efter om- 
stændighederne kan knyttes de yderligere forandringer, der gor 
fortællingen til et brev. En omsætning fra forste til tredie 
person kan let forbindes med den tidsforskydning, der gor 
det hele fra direkte til indirekte tale, således ved flere stykker 
der i læsebogen er givet i samtaleform: „Well, Rollo", said 
Jonas, „what are you going to do this holiday?* „I don't 
know exactly", said Rollo — blir således til: Jonas asked 
Rollo what he was going to do that holiday (how he was 
going to spend the holiday), and Rollo answered that he 
did not know exactly. På tysk vil denne slags omsæt- 
ninger medføre så kombinerede ændringer (person, ordstilling, 
måde) at de forst kan tages noget senere end på fransk og 
engelsk; derimod er omsætning fra indirekte til direkte tale 
ikke særlig svær. Omsætning til passiv må behandles med 
en del varsomhed, da det er forholdsvis få sætninger, der 
lar sig omsætte uden en eller anden betydningsforskydning, 
der ikke altid er let at forklare eller forstå grunden til, og 
mange tillader sprogbrugen slet ikke at omsætte. Ligeledes 
er det forholdsvis få sammenhængende stykker, hvor man 

kan benægte de ikke-nægtende sætninger og omvendt uden 
at få vrovl ud af det hele. Disse to sidste slags omsæt- 
ninger kan dærfor i reglen kun bruges ved enkelte sæt- 
ninger, som læreren må pille ud af sammenhængen; men 
på denne måde vil de også vise sig at være meget nyttige 
både på iransk, hvor den rigtige anbringelse af ne og pas 
er så vigtig, og på engelsk, hvor do volder vanskelighed, 
mindre dærimod på tysk. 

Af og til kan man også ha forandringer fra bisætninger 
(f. x. relative, tidsbisætninger osv.) til hovedsætninger eller 
omvendt, også mere sammensatte sætningsændringer, hvor 
man ved et stykke prøver de forskellige måder, hvorpå tan- 
kerne kan kædes sammen. 

Man kan naturligvis også ha blandede omsætnings- 
øvelser: Discipel A. læser op, læreren stanser efter en sæt- 
ning, angir hvad art forandring den skal undergå, og nævner 
dærpå hvem af de andre disciple (der har deres bøger luk- 
kede) der skal foretage den. Men ingen af disse øvelser må 
man nogensinde la blive til noget blot og bart mekanisk, 
der aflires efter en bestemt formel; man skal bestandig 
vænne disciplene til at tænke efter, om den nydannede 
sætning virkelig gir en fornuftig mening: dærved skærpes 
deres sprogsans og deres logiske ævne på samme tid 1 ). 



l ) Også ved danskundervisningen vil sådanne øvelser sikkert med 
fordel kunne bruges, så at disciplene f. x. prøver, hvilke af en for- 
fatters sætninger der kan vendes om til passiv, hvilke yderligere æn- 
dringer dette vilde medføre eller gøre ønskelige, hvad den stilistiske 
virkning deraf vilde være m. m. 



VIII 

Vi er her komne godt ind på sporsmålet om metoden 
for indøvelsen af de fremmede sprogs grammatik. 
I min forste afhandling om sprogundervisning 1 ) indledede 
jeg min behandling heraf med følgende citat fra N. M. Pe- 
tersen (Sprogkundskab i Norden, Saml. afhdl. II 297—8): 

„Hvad metoden angår, da må den kunstige forlades, 
og en naturligere træde i steden. Ved hin giver man strax 
drengen grammatikken i hånden og prenter ham den ind 
stykke for stykke, ti i stykker er alt; man fylder ham med 
paradigmata, der ingen sammenhæng have med sig selv 
eller med noget andet i verden .... man fylder ham med 
gloser, af hvilke halvdelen kun forekommer hist og her, 
nogle aldrig, i det, han læser. Hvor gamle ere ikke kla- 
gerne over denne forvendte metode! hvor mange suk har 
den ikke udpresset, hvor megen misdannelse har den ikke 
frembragt! Den naturlige måde, på hvilken man begynder 
at lære et sprog, er derimod ved øvelse. Således lærer man 
modersmålet. Elementerne blive lærlingen bekendte og lige- 
som optagne i hans sjæl i deres helhed, f6rend han med 
fuld bevidsthed er i stand til at adskille og gore rede for 
de enkelte dele og deres bestemte forholde; han danner 



*) Vor Ungdom 1886, s. 363. 

hele fuldstændige sætninger, uden at vide, hvad subjekt er, 
og hvad objekt; han kommer efterhånden efter, at give 
hver af sætningens dele sine rette endelser, uden at vide, 
hvad tempus er, og hvad kasus . . . Deraf følger da, at man 
i almindelighed . . . ikke kan begynde en ti til tolv års drengs 
sprogundervisning med grammatik. De forste skoleår skulle 
kun meddele ham materialier; han skal indsamle erfaringer 
(det er barnets hojeste lyst), men ikke spekulere over dem." 
Og hertil knyttede jeg selv følgende: „Det er nu snart 
halvhundrede år siden disse gyldne ord blev udtalte, og 
endnu lever og florerer dog grammatikundervisningen med 
dens ramser og regler og undtagelser, n that intensdy stupid 
custom, the teaching of grammar to chUdren", som Herbert 
Spencer kalder det. Kun få af de drenge, der indstiller sig 
til præliminærexamen, kan vel så meget tysk, at de uden 
tøven kan forbinde f. x. um med den rigtige kasus; men 
færre er vel dog de, der ikke kan „stå på ett ben" og 
ramse durch far gegen ohne um og wider op. Mærkelig 
nok synes denne år for år gentagne erfaring endnu ikke at 
ha ført til en almindelig erkendelse af, at disse grammat- 
tiske ramser gennemgående har knap så megen værdi som 
bdrnenes tælleramser: Elle melle mig fortælle osv. 1 ). Og 
til ramser hører jo også udenadlærte bøjningsmønstre. 
„Paradigmata skulle overhovedet opstilles, men aldrig læres 
udenad på remse" (N.M.Petersen). Tankeløshed og sløvhed 
trives fortræffeligt ved denne stadig gentagne fremsigen af 
ord som ord, d. v. s. uden indbyrdes forbindelse, uden sam- 
menhæng i sætninger. Tænk blot på, hvor mange tusende 



*) Det eneste i grammatikken, man kan forsvare at la lære på ramse, 
er vel talordene. 

drenge og piger der gang efter gang ramser op: mourir 
mourant mort, je meurs je mourus, og spOrg så om, hvor 
mange af dem, ja af deres lærere og lærerinder, der nogen- 
sinde falder på den tanke, at den sidste form egentlig er 
umulig (i alt fald i samtaler i dette liv! 1 ). Procentantallet 
er næppe stort. Og når samvittighedsfulde sprogmænd som 
Ayer og Sachs opfører imperativformer som nais, naissons, 
naissez — bliv født ! lader os fødes ! ! bliver fødte ! ! ! — , fristes 
man unægtelig til udbruddet: die gelehrten, die verkehrten! 8 
Min lille vittighed om je mourus lader til at ha gjort 
lykke; i alt fald er det flere steder hændet mig, når jeg 
har været censor i fransk, at læreren, der på sædvanlig 
måde har hørt i bøjningen af uregelmæssige verber, også 
mourir, enten mfljsommelig havde indexerceret sine elever i at 
sige il mourut istedenfor je mourus, eller hvis eleven ramsede 
den ominøse form op, har gjort ham opmærksom på formens 
umulighed. I sådanne ojeblikke har jeg måske søgt at 
overvinde min flovhed over denne øjensynlige cadeau, ved 
at fortælle at jeg dog har fundet formen, i en novelle af 
Zola om en levende begravets fornemmelser efter den til- 
syneladende død 2 ). Men inderst inde har jeg følt den dy- 
beste beskæmmelse, over at det der var ment som en 
generalanklage mod hele systemet, var faldet ud som en 
latterliggørelse af een eneste lille ret uskyldig form. Og det 



*) Der fortælles, at en svensk dialektforsker, der vilde undersøge ud- 
bredelsen af den stærke form dog, spurgte en bonde: siger I nu her 
på egnen „jag dog* eller „jag dftde"? Bonden var ikke grammattiker; 
han svarede fornuftigt: ja, når vi er døde, så plejer vi gemenlig ikke 
at sige noget. 

■) Kr. Nyrop meddeler mig, at han har fundet „Mai s je mourus hier 1 
i Mairet, La Silvanire, v. 2175. 

har været mig en temmelig tarvelig trøst at vide at der lige 
efter de citerede ord i min gamle artikel stod: „Grund- 
forkertheden, den som det gælder at komme tillivs, er den 
anvendelse af løsrevne ord i grammattiske ojemed, som flo- 
rerer i alle vore lærebøger/ Det viser dog at jeg for- 
dommer vivre vivant vécu je vis je vécus liså stærkt som 
mourir osv., selvom der dær ikke er nogen eneste i og for 
sig meningsløs form. Og grunden til at jeg forkaster denne 
måde at lære sprog på er at den ikke fører og ikke kan 
føre til det ønskede mål. 

Jeg har mange gange moret mig med at examinere 
voxne mennesker (ikke-fllologer) i hvad der er blevet hæn- 
gende af deres skolelærdom i fremmede sprog. Det viser 
sig uhyre almindeligt at de ikke har begreb om hvad kasus 
f. x. en tysk præposition styrer, men ramsen hvori den 
står, kan de som oftest rigtig godt. De kan også masser 
af brokker som der buchstabe der friede der funke . . . eller 
das amt das ass das bad das bild das blatt .... men hvorfor 
de har lært disse ramser, og hvad nytte de skulde gore, 
ja det blir de mig i reglen svaret skyldig på. De har altså 
faktisk ingen værdi for livet. 

Nu kunde man jo naturligvis — skont ingen synes at 
ha gennemført det — let indrette ramserne sådan, at de 
indeholdt en angivelse af formålet med at sammenstille netop 
de ord, f. x. ved at sige durch das zimmer, fur, gegen .... 
eller durch fur .... um> wider mich eller das amt die amter 
das ass .... eller das amt amter båder bilder . . . Ligeså er 
det fornuftigere i den engelske grammatik at lære caives 
halves knives osv. på ramse end calf half knife osv., fordi 
det dog er den afvigende flertalsform der skal huskes. 

Men selv i denne fornuftigere skikkelse forekommer gram- 

mattiske ramser mig lidet værdifulde, netop fordi de vænner 
til afliren uden tanke og således står som en rest af den 
gammeldags upædagogik, hvor man i alle fag var tilfreds, 
blot „eleven kunde sin lektie", d. v. s. kunde aflevere bogens 
ord ndjagtigt, og hvor man ikke spurgte om forståelse eller 
andre moderne opfindelser. 

Man bruger så tit udtrykkene „levende" og »død a om 
sprog og om ord, men man gdr sig ikke altid klart, i hvad 
forstand der egentlig er mening i disse udtryk. Et sprog 
lever kun og kan kun leve i et menneskes tanke (hjerne), 
og at det lever dær, vil sige at dets bestanddele hos ham 
er knyttede til de og de forestillinger, der fremkaldes når 
han hører ordene, og atter fremkalder disse når han vil 
udtrykke forestillingerne eller blot vil g6re dem klar for sig 
selv. Men forestillingerne existerer ikke og kan ikke existere 
uden i forbindelser; en absolut isoleret tanke er det samme 
som et nul. På samme måde går det med ord; tar man 
dem ud af deres naturlige omgivelser, blir de atrofiske og 
ophører tilsidst at udfylde ords sædvanlige funktioner, 
navnlig den at fremkalde forestillinger. Isolerede ord, som 
de findes i ramser og paradigmer, er altså kun skygge-ord 
eller ord-lig. Prøv at ramse ordene „juvel, sten, kål, knæ, 
ugle, legetåj, lus" op og se om du har fået et eneste rigtigt 
billede — men der kommer naturligvis ikke flere forestillinger 
op ved ramsen bijou, caillou, chou, genou, hibou , joujou, 
pou. Den, såvelsom er, bliver ', hedder, kaldes og synes; 
amo, amas, amat, amamus, amatis, amant og alle de andre 
blir i kraft af sproglivets sjælelige grundlov til tomt klinge- 
liklang og intet andet. Vi ser nu den psykologiske grund 
til at fornuftige mennesker kan skrive sådanne sætninger i 
deres bøger som je mourus eller den fuldstændig parallelle 

„Wir sind nicht hier" (s. 12): når tanken or beskæftiget 
med et ord som et grammattisk fænomen, kan den ikke 
samtidig få det samme forestillingsindhold af ordet, som 
dette eUers udløser. I vores skoletid havde vi kostelig mor- 
skab af at forelægge voxne det spdrsmål: Hedder det „fem 
og syv ere tretten dier fem og syv er tretten*? og som 
svar at få enten det dogmatiske ,5 og 7 ere 13, for det er 
jo flertal 11 eller (af vor latinlærer) en lang lærd forklaring 
om verbernes flertalsformer, indtil det brast ud af os: .Ja 
men Mir det forresten ikke 12?" 

Desuden kan det at isolere ord til grammattiske formål 
forlede til ligefremme fejl. Man lærer forst omhyggeligt 
eleverne i grammatikken, at »ingen 14 på fransk hedder m 
personne og „aldrig" ne jamais 1 ), og bagefter retter man det 
som en grov fejl når de skriver: ne personne paria it eller 
il parle ne jamais, fejl som ikke vilde være fremkomne hvis 
man aldrig havde ladt eleverne lære den falske formulering. 
På moderne fransk hedder „ingen" personne og „aldrig" 
jamais, ligesom „ikke* hedder pas osv. Ne existerer kun 
ved et verbum og burde aldrig ses af eleverne eller læres 
uden netop i de naturlige omgivelser; løsrevet er det liså 
lidt et ord som u (i uven, uartig osv.) er det. Reglen 
for dets anvendelse kan kort siges således, at det sættes 
foran verbet, altid hvis sætningen er helt nægtende, tit også 
hvis den blot er halvt nægtende (hvorved jeg tænker på 
de bekendte tilfælde efter empécher, craindre, komparativer 
osv., hvor ne er på veje til at glide ud af den franske 
sprogbevidsthed, og hvor vi jo nu efter de sidste mini- 

*) De prikker der i den trykte bog står mellem de to bestanddele, 
forsvinder jo i den mundtlige examination og spiller ingen rolle for 
elevernes bevidsthed. 

sterielle dekreter kan ta os det meget nemt med ind- 
øvelsen 1 ). På lignende måde g6r det kun skade at lære 
barnene at „jeg" hedder fa „du" tu — det hedder faktisk 
moi, toi, medens naturligvis „jeg går, du går* hedder je 
vafa tu vas; hvad sprogbrugen har sammenfojet, skal gram- 
matikken ikke adskille. 

Men ordene i deres naturlige forbindelser viser deres 
levedygtighed ved andet og mere end ved at fremkalde de 
rette forestillinger; de har en anden evne, som de også 
mister ved at isoleres, nemlig den at avle nye forbindelser 
i de gamles lignelse. Har jeg mange gange reproduceret 
en viss ordbygningstype eller sætningstype, så går denne 
ind i min åndelige mekanisme på den måde, at jeg uden 
at blive mig den bevidst, uvilkårligt når jeg får brug for 
det, laver noget nyt (danner en ny ordform, konstruerer en 
ny sætning) efter samme mønster, i „analogi" med de tid- 
ligere kendte. Ligesom den danske dreng, der masser af 
gange har hørt superlativer som dejligste, nydeligste, væmme- 
ligste osv., ikke behøver nogen regel for selv at danne 
former som frejdigste, ubetvingeligste, og vel at mærke i det 
ojeblik han danner dem, ikke, selv ved den mest indgående 
analyse, kan få at vide om han har hørt formen mange 
gange f6r og altså blot reproducerer den, eller om han 
selv skaber den uden for at ha hørt den — og i sidste 



l ) Den gængse benævnelse, hvorefter ne er den egentlige nægtelse og 
pas, jamais osv. kaldes „fyldeord", er falsk, da man med „fyldeord* 
almindelig forbinder begrebet om noget uvæsentligt eller underordnet. 
Benævnelsen passede på gamle tider, men nu har forholdene jo for- 
skudt sig, så at de tidligere fyldeord nu er de vigtigste, ja egentlig 
de ene vigtige, forsåvidt som Pas du tout osv., hvor der intet verbum 
findes, er helt anerkendt, og sætninger som Je veux pas blir alminde- 
ligere og almindeligere i dagligtale. 

tilfælde, om han skaber noget andre også har skabt, eller 
det overhodet er fftrste gang formen bruges i sproget — på 
samme måde går det hvert minut overalt hvor menneske- 
lige sprog tales 1 ). En dansk har hørt (og gentaget) sæt- 
ninger som „giv manden hånden", „jeg gir drengen prygl", 
„han gav sin søster et æble" så tit, at der ubevidst danner 
sig et skema med „hensynsobjektet" foran det egentlige 
»objekt", som uden disse lærde navne og uden nogen regel 
fører ham til ganske naturligt at sige f. x. „Vil du gi din 
far de penge?" Et fransk barn sir liså instinktsmæssigt 
„Veux-tu donner eet argent å ton pére?" fordi det i alle 
de sætninger det har oplevet, har hørt „dativen" udtrykt 
ved å efter det egentlige objekt. 

Men da dette sker efter ubrødelige love for sjælelivet, 
indtræder det samme ikke alene i modersmålet, men også 
i fremmede sprog som vi lærer senere. Vi kan simpelthen 
ikke la vær med således ubevidst at danne typer eller 
mønstre og gå efter dem, når vi bruger det fremmede sprog, 
blot betingelserne for disse typedannelser er tilstede. Har 
jeg en del gange hørt (læst) og (navnlig) sagt forbindelser 
som up kere, in here, in there, out there, så vil jeg ligefrem 
„komme til" at sige down there, når jeg får brug for denne 
tanke; det er aldeles ikke nødvendigt at jeg i forvejen har 
lært en regel som „here og there i forbindelse med andre 
stedsadverbier står sidst". Vi anvender faktisk, når vi taler 
og skriver et fremmed sprog, en mængde af den slags regler, 
som vi aldrig har set formulerede, ja vel også regler, som 
aldrig nogensinde er blevet bevidst formulerede af nogen 



1 ) Sml. mine bemærkninger om omdannende og gendannende ana- 
logi, Tidsskr. f. filol. n. r. VII 1886 s. 211 fif. 

gramrnattiker. At vi ikke på alle områder i det fremmede 
sprog opnår ganske den samme sdvngængersikkerhed som 
vi har i dansk, beror naturligvis dels på at betingelserne 
ikke er så gunstige, dels på at der er en hindring, nemlig 
modersmålet, der er tilbøjeligt til at skyde sig ind og for- 
lede os til at danne sætninger efter dets mønstre. 

Men betingelserne for denne ubevidste sjælevirksomhed 
blir desto gunstigere, jo bedre vi forstår at la hver sætning 
i det fremmede sprogstof virke fyldigt på eleven og blive 
til hans eje, og jo mere vi i det hele trænger modersmålet 
tilbage. Og selvom vi naturligvis aldrig tilnærmelsesvis kan 
opnå at vore elever møder formerne i det fremmede sprog 
så hyppigt som det barn gflr der lærer sit modersmål, så 
kan vi for en stor del bøde dærpå ved at lægge vor under- 
visning bedre tilrette, så at tilfældigheder kommer til at 
spille en betydeligt ringere rolle end ved det spæde barns 
sprogtilegnelse, ligesom også det at vore elever er ældre og 
modnere og at vi kan ta skriften til hjælp, gir os visse 
fordele. 

Mange af de i forrige afsnit nævnede omsætningsøvelser 
er allerede af væsentlig grammattisk art, men vi kan med 
stor lethed få endnu flere, hvorigennem vi på mere syste- 
matisk måde støtter den naturlige type- og række-dannelse. 
Det at konjugere et verbum alene igennem alle tider og måder 
er kun dræbende, dærimod blir øvelsen strax meget gavn- 
ligere når det er hele sætninger man tumler med. Man 
kan f. x. skrive op på tavlen en sætning som Je donne un 
sou å Alfred og la den konjugere igennem alle personer. 
Til en begyndelse kan man selv skrive alle verbalformerne 
op den ene under den anden: de skal ikke læres udenad, 
men gir blot skemaet, som eleven udfylder ved at tilfoje 

(det rigtige pronomen foran og) un sou å Alfred bagefter. 
Næste trin blir så at eleverne skal sætte andre (vexlende) 
ord ind istedenfor un sou og Alfred, så at discipel A sir 
f. x. Je donne un centime å Paul. B: tu donnes un franc 
å Jean. G: il donne un livre å papa. D: nous donnons des 
poires å l'épicier osv. Opgaven blir for drengene altså 
væsentlig den at hitte på nye ord at sætte ind (de skal gi 
mening!) følgelig en art legende gloserepetition som den 
ovf. s. 90 nævnte, men samtidig indøves verbalformerne; 
får en elev lyst til at sige f. x. ils donnent deux cerises å 
le maitre, skal man blot selv sige sætningen med det rigtige 
au og få ham til at genta den i denne form uden at skælde 
ud, ja endog uden at gi lange forklaringer på, hvorfor det 
nu hedder au og ikke å le dær. Den slags øvelser kan 
naturligvis varieres på forskellig måde; en sætning som 
mon pére me donne de l'argent skrives op og kræves nu 
omsat til alle de andre personer, hvorved jo kun mon og 
me skal ændres; eller den kan omdannes til andre tider osv. 
Man kan også konjugere mere sammensatte sætninger igen- 
nem, enten uden at ændre andet end person- og verbal- 
formerne, f. x. I wash my face every morning before putting 
on my coat; Je suis allé me promener avec mon pére; Das 
håbe ich ihm gestern versprochen, und ich werde es ihm 
morgen geben — eller således at andre ting skal ændres med; 
je rn'appelle . . ., hvor eleven efterhånden skal sætte de virke- 
lige navne ind (sit eget, en kammerats..., ved vous lære- 
rens); I help myself to some bread, you help yourself to 
some wine, he helps himself to a piece of beef osv. Man 
kan naturligvis også som opgave til skriftligt arbejde gi: 
dan fem sætninger som Le pére de Jean est allé å la 
maison de sa sæur, således at nye ord sættes ind isteden- 

for de fremhævede, osv. osv., helst naturligvis i tilslutning 
til sætninger i læsebogen. 

En og anden vil nu sige, at dette jo blot er en anden 
måde at indføre de grammattiske enkeltsætninger som jeg 
f6r har ivret imod — og jeg vil for så vidt gi ham ret, 
som jeg vil indrdmme at jo mere disse øvelser kommer til 
at ligne de gammeldags øvelsesstykker, des dårligere op- 
fylder de deres formål, og drevne i altfor stor udstrækning 
vil de nok kunne trætte og blive til mekanisk rutinearbejde. 
Men brugte i beskednere omfang vil de kun kunne gore 
gavn, og da adskiller de sig fra den gamle metodes enkelt- 
sætninger ved at sætningerne er fremkomne i tilslutning til 
en læst text, altså ikke blir helt isolerede fra fornuftig 
sammenhæng; ved at oversættelse ikke forekommer og ikke 
behøves (undtagen hvis man i ny og næ vil prøve om di- 
scipel A har forstået discipel Cs sætning, når denne har 
anvendt et sjældnere ord); ved at det hele som følge dæraf 
kan gå hurtigere; ved at sætningerne dannes af eleverne 
selv, der dærved hele tiden må ha tanken henvendt både 
på formen og på at få mening i hver sætning; og ved at 
sætningerne som følge dæraf er adskilligt morsommere for 
eleverne. Endvidere opstår der ved den slags øvelser hos 
eleverne på naturlig måde en lyst til selv at sige noget, 
dærfor en trang til at udvide det område de behersker: de 
vil hyppigt sp6rge hvad det og det, som de gerne vilde ha 
med i en sætning, hedder på fransk eller engelsk — og i 
så tilfælde skal man altid svare, men rigtignok også (for at 
forebygge rent overfladisk spårgelyst blot „for sjov*) altid 
stille det krav at de lærer det ord de således har fået at 
vide. Endelig vil eleverne herigennem få en fornemmelse 
af hvor gavnligt det er at få noget grammatik ind; den 

grammattiske lærdom blir ikke en påklistret teori, men 
omsættes stadig i nyttevirksomhed og har dærved lettere 
ved at blive „hængende", ti Goethe har jo nok ret når han 
skriver „Wir behalten doch am ende von unseren studien 
nur das, was wir praktisch anwenden k6nnen a . 

Naturligvis kan der i de sætninger eleverne danner 
ved alle de i denne bog anbefalede øvelser, forekomme 
fejl, og i alt fald de groveste af dem må rettes, dog med 
så lidt omstændelighed som muligt, hvis de ikke angår det 
fænomen, der netop indøves eller et som fornylig er taget 
grundigt igennem, og helst med så lidt teoretisk begrundelse 
som muligt. Mange øvelser kan indrettes således at der 
næsten ingen mulighed er for fejl fra elevens side, uden at 
de dog blir betydningsløse — tværtimod vil de tit være de 
bedste fordi hver rigtig sætning han danner eller siger, be- 
fæster gode sprogvaner. Men hvor meget man end hylder 
sætningen „Prevention is better than cure" , skal man dog 
heller ikke være for ængstelig med at forebygge fejl. Der 
er noget i hvad en af reformens dygtigste forkæmpere i 
Tyskland, Wendt, har sagt: „Det er vigtigere at eleven 
overhodet taler end at han taler rigtigt" , og hvor sikker 
jeg end er på at få det på min talerken af uforstående 
modstandere, at jeg begunstiger overfladiskhed og bryr mig 
pokker om korrekthed, kan jeg dog ikke nægte mig den 
fornojelse med bifald at citere et slavisk ordsprog Tko zeli 
dobro govoriti, mora natucati (Den som vil tale godt, må 
radbrække), som Schuchardt har taget til motto for sit 
tankerige værk om blandingssprog 1 ) og som han tolker: 



l ) Slawo-deutsches und Slawo-italienisches, Graz 1885. 

„Wer aus irgend einem grunde sich scheut eine fremde 
sprache zu misshandeln, der wird sie nie beherrschen." 

Som beroligelse for ængstelige naturer kan jeg her til- 
foje tre udtalelser fra det lige (juli 1901) udkomne referat 
fra den niende tyske „Neuphilologentag*. Klinghardt (s. 100) 
tilstår at han er gået over til reformen fordi det trods åre- 
lange kraftige bestræbelser ikke var lykkedes ham ved 
oversættelsesmetoden 1 ) at opnå grammattisk korrekthed hos 
flertallet af sine disciple. Rektorer i skoler t hvor man ar- 
bejdede efter den gamle oversættelsesmetode, havde da også 
meddelt ham, at der endnu i stilene ved studenterexamen 
forekom grove grammattiske formfejl. Men efterat han 
havde givet afkald på denne fremgangsmåde med oversæt- 
telser, var hans disciple, også de svagere, nået til gram- 
mattisk korrekthed. Wendt (s. 101) måtte bestemt bestride, 
at den grammattiske sikkerhed vandt ved oversættelses- 
øvelser. — Og Walter (s. 102) afviser den hos mange af 
reformens modstandere udbredte fordom, at reformvennerne 
overhodet skulde forkaste grammatik, ved at henvise til at 
mange af disse herrer, når de havde hospiteret i hans 
skole , netop havde udtalt deres overraskelse over den 
sikkerhed i grammatikken hans disciple udviiste. 

Og da jeg nu er ved at citere, kan jeg også afskrive 
Goethes ord: „So hatte ich denn das lateinische gelenit, 
wie das deutsche, das franzdsische, das englische, nur aus 
dem gebrauch, ohne regel und ohne begriff. Wer den da- 
maligen zustand des schulunterrichts kennt, wird nicht selt- 
sam finden, dass ich die grammatik iibersprang, sowie die 



1 ) D. v. s. oversættelse fra modermålet, begyndende med enkelt- 
sætninger af den vante slags. 

redekunst; mir schien alles naturlich zuzugehen, ich behielt 
die worte, ihre bildungen und umbildungen in ohr und sinn 
und bediente mich der sprache mit leichtigkeit zum schreiben 
und schwåtzen 1 . — 

Ved at gi eleven danske øvelsessætninger til oversæt- 
telse i det fremmede sprog skaber man kunstigt vanskelig- 
heder; er det svært for eleven at oversætte til sit moders- 
mål, hvor jo endda befæstet instinkt skulde synes at måtte 
hindre de værste forsyndelser, så blir det jo mange gange 
sværere, ja umuligt, at oversætte til et fremmed sprog han 
endnu ikke behersker. Man leder selv eleverne ind på fejl 
og må så g6re alt muligt for dog ikke at få et helt over- 
vældende antal fejl: man lar hvert øvelsesstykke kun dreje 
sig om en enkelt eller to— tre paragraffer i grammatikken; 
rnan gir teoretiske regler som vejledning for oversættelsen 
uden altid at tænke på hvor vanskeligt det er at anvende 
sådanne i praxis; man sætter klammer om ord, der ikke 
skal oversættes; man gir hjælp i den form at der ved 
siden af eller under det rette danske står radbrækkede 
danske sætninger, der kan oversættes ord til andet 2 ) osv. 
osv. Og resultatet af alle disse anstrengelser? Ja det er 
jo som bekendt ikke altid lystelige ting man får at se i de 
franske stile efter mange års terperi med den slags øvelser 



*) Aus meinem leben. II. VI. Goethes werke, Cotta'sche bibl. d. welt- 
litteratur 20. 218. 

8 ) »Hvor mange spillemænd har vi 1 ? Vi har (en) ti tolv 8 (stykker)" 
med noterne: , 1 Hvor mange har vi af spillemænd. a Vi deraf har 
ti eller tolv.* — »Mulig er jeg her f6rst 8 tre kvarter på elleve 9 " med 
noterne: » 8 jeg ikke vil være her uden. 9 ved ti timer tre kvarter." 
Dette sidste er jo endda ikke den bedste hjælp, da det kan lede til 
gengivelser som „je ne serai pas ici sans å (eller par) dix heures trois 
quarts." 

8 

— erfaringen lærer noksom at den vej fører ikke til målet. 
Joh. Storm siger med rette (Franske taleøvelser. Fortale): 
„den værste og ufrugtbareste plage i den nuværende skole- 
undervisning er den overdrevne stilskrivning«. I lysende 
modsætning til denne „konstruktive* fremgangsmåde står 
den „imitative*, der kan kaldes således, dels fordi man efter- 
ligner den måde hvorpå barnet lær sit modersmål, dels 
fordi man stoler på at elevernes naturlige herlige efter- 
lignelsesdrift af sig selv vil gi dem den rette sprogfølelse, 
når vi blot gir den rigelig lejlighed til at udfolde sig. Og 
som denne metodes motto kunde vi måske sætte: 

Blæse med ramser og regler, blot hyppigt man øver det rette! 



IX 

Men vore disciple skal ikke alene kunne de fremmede 
sprog ubevidst og mekanisk, de skal ikke alene 
lære, hvorledes man udtrykker sig, men også vide hvorfor.* 
Jeg kunde med tanken på hidtidig grammatiklæren fristes 
til som ekko at sige „hvorfor?* 

Ved en københavnsk artium skal det være forekommet 
at en lærer efter at ha spurgt om, hvad kon det franske 
substantiv nfort var, spurgte „hvorfor?" og fik svaret „fordi 
det kommer af latinsk mors, der er femininum"; det var 
han imidlertid ikke tilfreds med, men rettede det til: „næ, 
det er fordi det er en undtagelse.* Når man føler sig for- 
arget over denne lærers mangel på begreb, bør man over- 
være en sproglig examen og samvittighedsfuldt prøve med 
sig selv, om mange af de ved „analysen" givne svar på 
sporsmålet „hvorfor* egentlig talt er synderlig mere værdi- 
fulde: de fleste går jo blot ud på at sortere vedkommende 
sætning eller ord ind i en i forvejen given rubrik og af- 
levere dennes navn og den dærom udenadlærte regel, hvad 
der for en stor del kan gores med et minimum af virkelig 
grammattisk begriben af vedkommende sprog. 

Sammen med overtroen på, at teoretisk grammatiklæren 
er den bedste vej til at lære at udtrykke sig grammati- 

8* 

kalsk, hænger den strenghed hvormed man forfølger gram- 
mattiske fejl, i sammenligning* med den lemfældighed hvor- 
med man behandler forsyndelser mod ordbetydning o. lign. 
Sir begyndere „mussen wir" i betydningen „må vi (ha lov)' 
vil de fleste (i alt fald latinskolelærere) regne fejlen mussen 
istedenfor mussen som en af de allergroveste bommerter 
mod den elementæreste formlære, medens de overfor den 
anden fejl (mussen istedenfor diirfen) vil sige at man ikke 
af så små bom kan forlange de finere nyangser i ordenes 
betydning opfattet. I modsætning dærtil må man dog gore 
gældende at formen mussen hojst vil fremkalde et smil på 
en tyskers læber, medens han udmærket godt vil forstå 
meningen; hvis dærimod en dansk af vort „må* lar sig 
forlede til at sporge f. x. „Muss man in diesem coupé 
rauchen?" vil han nærmest blive betragtet som gal, siden 
han kan tro på muligheden af en befaling om at ryge. Jeg 
husker også fra et pangsjonat i Berlin en svensk dame, der 
blev opfordret til at synge — hvad hendes sanglærer imid- 
lertid havde forbudt hende — og som blev ved med at 
genta „Ich muss nicht singen, ich muss es nicht" uden at 
blive forstået af de indfødte, for jeg fik hende hjulpet til et 
darf. Livets vurdering af fejlene er altså i mange tilfælde 
en anden end skolens, når denne regner „grammatikalere* 
for værre fejl end lexikalske (synonymiske osv.) fejl. 

At grammattiske sætninger er abstraktioner som det 
for en stor del selv for den øvede er svært at forstå og 
som dærfor må gå langt over vore elevers horisont, viser sig 
bl. a. ved at de fleste sprogmænd, når de får serveret en 
regel der er blot en smule indviklet, strax vil gå til exemp- 
lerne og f6rst dæraf vil se, hvad det drejer sig om; end- 
videre af den vanskelighed grammatikforfattere ofte har ved 

at udtrykke deres regler således at der virkelig siges noget 
klart med ordene 1 ). Der er dærfor også, selv hos — ja 
måske mest hos — dem der har studeret sprog teoretisk i 
stor udstrækning, en stor utilbøjelighed til, når de skal ta 
fat på et nyt sprog, da at gå den traditionelle grammattisk- 
teoretiske vej, noget der f. x. udtales udtrykkeligt af den 
beromte romanist H. Schuchardt 2 ). Man kan virkelig, som 
det er blevet udtalt, forst lære et sprogs grammatik når 
man kan sproget. 

I modsætning til vor skoletid, da vi på alle områder 
fik systematik givet fuldt færdig og banket ind og f6rst 
igennem den nogle af de fakta, hvorpå systemet er bygget 
op, så at der kun var yderst lidt der hed selvstændig iagt- 
tagelse eller klassificeren af iagttagelser, træder nu på alle 
områder en anden fremgangsmåde, hvor man går ud fra 
det barnet selv i sine omgivelser kan se, vænner det til 
selv at se, selv at ordne det sete, og selv at drage sine 
slutninger, for så siden, efterhånden som trangen vågner, 



*) „Det andet supinum på u fojes til adjektiver for at betegne, at 
egenskaben tillægges et subjekt med hensyn til en vis handling, der 
udføres og foregår ved subjektet (altså i passiv betydning)." Madvig. — 
„En dansk præposition må tit støttes af et verbalt udtryk på fransk 
(som oftest et participe passé).* Baruél. — »Den forestillende måde 
(konjunktiv) bruges for at udtrykke enten et ønske om, at noget må 
ske, eller noget andet, der ikke er virkeligt, men som man blot fore- 
stiller sig. u Mikkelsen. Disse tre sætninger, som blev fundne ved blot 
få minutters søgen, kan vel ikke forståes rigtigt af den der ikke af 
exem pierne ser hvad der virkelig er tale om; efter den sidste må man 
jo absolut tro at vi har konjunktiv i „Jeg ønsker at vinde i lotteriet" 
eller „Mikkelsens grammatik er en udmærket bog." 

*) Obwohl ich mich seit geraumer zeit mit der theorie der sprachen 
beschåftige, hege ich noch heutzutage eine abneigung gegen die syste- 
matischen sprachlehren. — Auf anlass des volapUks. Berlin 1888, s. 38. 

at få det videnskabelige system bygget op ad naturlig vej 
på iagttagelsens grundvold, så at det gyldne princip er 
»Fortæl aldrig b6rnene hvad de selv kan finde ud af.* 
Sproglæreren bør se sig lidt om i de bevægelser der er 
oppe i andre fag; han vil ha fornojelse og indirekte også 
gavn for sit fag af sådanne bøger som V. Balslevs „Hjælpe- 
bog for begyndende naturhistorielærere* (Kbh. 1900), for- 
skellige arbejder af E. Warming og Vilh. Rasmussen m. m. 
Jeg har selv som ikke-naturkyndig haft den storste tilfreds- 
stillelse ved her at træffe pædagogiske bevægelser, der fore- 
kommer mig at være fuldt parallelle med hvad jeg tænkte, 
da jeg i 1886 skrev følgende linier: 

„Grammatik bør man ikke begynde for tidligt med, og 
når man begynder, er det ikke godt at g6re det på den 
måde, at disciplen får fuldt færdige paradigmer og regler 
opstillede. I lighed med Spencers „Inventional Geometry*, 
hvor eleven helt igennem føres til selv at udfinde sætninger 
og beviser, må vi få en Inventional Grammar. Er et stykke 
i læsebogen læst, får eleverne den opgave at gå det samme 
igennem (læse det hojt) med særlig opmærksomhed på f.x. 
de personlige pronominer; hver gang et forekommer, skal 
det skrives op på klassetavlen; dær ordnes så efterhånden 
(af eleverne!) formerne efter deres naturlige sammenhæng, 
og således opstår ganske naturligt paradigmer, der om man 
vil, kan føres ind i særlig dærtil bestemte hefter. Findes 
f. x. ved ejendomspronominerne i engelsk to former som 
mai og main (almindelig ortografi my mine), bliv opgaven 
at udfinde forskellen i brugen. Det falder ikke vanskeligt 
at formulere reglen herfor; i nødsfald kan læreren lette det 
ikke lidt blot ved den betoning, hvormed han læser de 
sætninger op, i hvilke formerne er fundne. Så prøves det 

på formerne for de andre personer, om der ved dem skulde 
være en lignende forskel, osv." 

Læreren må naturligvis i forvejen 1 ) omhyggeligt prøve 
hvad for dele af grammatikken et stykke egner sig til at 
oplyse på denne måde. Dog behøver ikke alle de former 
man vil ha stillet sammen, at forekomme netop i det stykke 
man undersøger; er der tomme huller, vil disciplene af sig 
selv gerne ha dem udfyldt og får dærved en lejlighed til 
at lære noget nyt. Hyppigt vil det jo også ske at de sav- 
nede former er disciplene bekendte fra andre stykker; i så 
fald kan læreren, hvis disciplene ikke af sig kommer frem 
med dem, let få dem lokket frem blot ved at sige begyn- 
delsen af den sætning de forekommer i 2 ). 

Det følger af sig selv at kun de elementæreste ting kan 
undersøges i en text af een eller et par siders omfang på 
en sådan måde, at der kan opstilles grammattiske regler 
eller et nogenlunde fyldigt paradigma. Man skal med be- 
gyndere heller ikke ha den ærgerrighed at få f. x. alle et 
verbums former stillede sammen på den måde, i alt fald på 



1 ) Hvis læsebogen ikke selv an gir hvilke øvelser der på hvert sted 
er at anbefale. 

*) Overhodet vil man, når man fra forst af læser sammenhængende 
stykker og virkelig indarbejder dem i eleverne ad de angivne veje, 
forbavses over hvor stærk rækketilknytningen er: et ord fremkalder 
altid hele den sammenhæng hvori det er lært. Walter har som en af 
sine øvelser, at discipel A nævner et af de ord klassen har haft og 
dærpå navnet på discipel B, der strax skal angi hele den sætning hvori 
det står. Dette kan man naturligvis gøre af og til som morskab; i 
reglen vil det ikke behøves. — Det at ordene efter den nye metode 
bestandig læres og huskes i deres naturlige sammenhæng, kan sammen- 
stilles med de nyere bestræbelser for bestandig under undervisningen 
at se dyr og planter som virkende i (betingede af og igen indvirkende 
på) de naturlige omgivelser. 



I 

een gang; det behøves heller ikke, man kan udmærket 
nøjes med een tid ad gangen. Og man skal naturligvis 
ikke være en slave af det overleverede grammattiske skema 
på den måde at man fdrst tar een ordklasse helt igennem, 
så en anden osv. Der er ikke noget ivejen for at ta disse 
bidder af systematik ret usystematisk, en dag lidt om pro- 
nominer, en anden nutid af verberne, en tredie adjek- 
tivernes komparation osv. , alt efter hvad der falder natur- 
ligt eller hvad texterne gir anledning til 1 ). Og der er ikke 
noget til hinder for at la nogen tid gå hen mellem disse 
øvelser; en af plagerne ved den gamle undervisning var 
netop, at læreren, som en svensk forfatter har udtrykt det, 
ved enhver lejlighed anså det for sin pligt at føle eleverne 
på deres grammattiske puls. 

Man kan (på et ret tidligt stadium) bære sig således 
ad for at undersøge brugen af engelsk do som hjælpe- 
verbum: et stdrre læst afsnit fordeles mellem disciplene, så 
at A og B får den fOrste side, G og D den næste osv., hvor 
de selv skal finde og notere alle forekommende tilfælde. I 
klassen tages de nu igennem på den måde at læreren først 
kræver alle de sætninger læst op, hvor do findes uden at 



l ) Dog således at hvert fænomen man vil behandle, behandles til 
ende med den grundighed som man overhodet på det standpunkt kan 
drive det til. Disse grammattiske timer må ha så lidt lighed som 
muligt med den ret værdiløse „ analyseren ", hvor hver discipel efter at 
ha oversat sin lille stump udspørges planløst, om han husker det i 
grammatikken lærte om et eller andet tilfældigt udpillet ord. Gram- 
matik bør ikke i timen drives som en lille biting midt ind imellem de 
andre øvelser, der går ud på forståelsen af tezten eller udviklingen af 
praktisk sprogfærdighed; hvis man ikke vil ofre hele timen på den, 
må man dog i hvert fald skille denne teoretiske beskæftigelse skarpt 
ud fra de andre. One thing at a time, and that done well! 

der er en nægtelse. Efterat nogle sætninger er læst, kan 
man spørge hvad der nu er fælles for dem; kan ingen 
svare, blir man ved med nye, indtil en eller anden be- 
stemmer alle sætningerne som spørgesætninger, og så prøver 
man da om dette passer på de følgende. Dærpå tages de 
for udskudte nægtende sætninger igennem. Om vi da skal 
ha do i alle sporsmål og i alle nægtende sætninger? Ja 
gå de samme sider igennem til næste gang og noter nu 
alle de spørgende og nægtende sætninger hvor do ikke 
findes. I næste time kan man altså nå til en endelig for- 
muleren af reglerne. — Det tar længere tid end at lære 
reglen efter en grammatik. Ja men så er man også viss 
på at den forståes og huskes langt langt bedre; for ikke 
at tale om den glæde der altid følger med selv at udfinde 
noget, har det hele været en lille forskole i videnskabelig 
iagttagen og dragen slutninger. Og så — hvad jeg stadig 
kommer tilbage til — har hver elev desuden fået en repe- 
tition af en hel del sætninger i tilgift; de dæri forekom- 
mende ord, vendinger, grammattiske forhold skal nok sidde 
ganske godt fast hos ham. 

Selvom man ikke nåer til noget der kan sammenstilles 
med de sætninger der står i vore lærebøger, er sådanne 
timer i grammattisk iagttagen og systematiseren værdifulde. 
Man kan f. x. ta de sidste tre-fire dages tyske lektie igen- 
nem med særligt hensyn til kønnet: een læser op; hver 
gang et substantiv forekommer, nævner han een af sine 
kammerater (eller læreren udpeger ved et blik een af dem), 
som så skal angi kønnet 1 ) tilligemed hvad han ser det på 

1 ) Eller: når punktum er nået, siger han de forefundne substantiver 
et efter et — ellers som ovenfor; dærved opnåes at sammenhængen 
ikke splittes. 

(artiklens form i in der kirche, adjektivets endelse i ein 
schones mådchen osv.) ; en af drengene er anbragt ved tavlen, 
der er inddelt i tre spalter, og indfører hvert ord på rette 
plads efterat det er bestemt. Hvor formen eller forbindelsen 
ikke viser kdnnet, sp6rges om ordet er kendt fra tidligere 
stykker, og om man da dær kunde se kdnnet; ellers må 
læreren fortælle hvad kon det er. Til sidst (henimod slut- 
ningen af timen eller når tavlen er skrevet fuld) nævnes 
alle ordene med artiklen foran: dærefter kan man jo, om 
man synes, examinere en eller anden, der da skal stå med 
ryggen til tavlen. Forekommer der f. x. to-tre ord på -ung 
eller schaft eller en anden af de absolut sikre endelser, 
kan man la eleverne selv formulere reglen, eventuelt efter 
at man har inddraget andre af eleverne kendte ord med 
samme endelse. Nogle på denne måde anvendte timer vil 
sikkert bære langt mere frugt end alle de lange konsregler 
med undtagelser og undtagelsers undtagelser lærte udenad: 
opmærksomheden er vakt og iagttagelsesevnen er skærpet, 
så at eleverne også i fremtiden vil bide mærke i de nye 
ords kon t hvor omgivelserne viser det — især da de jo 
bestandig ved alle sp6rsmåls- og omsætningsøvelser har 
brug for at kende de anvendte ords kon. 

Vanskelige, navnlig syntaktiske, fænomener der ikke 
forekommer ret hyppigt, kan ikke behandles ganske på 
denne måde, men dog temmelig analogt dermed. Under 
repetitionen af et storre afsnit af den franske læsebog kan 
opmærksomheden f. x. stadig være henvendt på konjunktiv, 
således at enhver forekommende konjunktivsform enten op- 
tegnes i et hefte eller at disciplene sætter et bestemt mærke 
i randen af deres læsebog udenfor hver sætning; efter 
måske een eller to ugers forløb tar man nu alle disse sæt- 

runger for og ordner dem i de store grupper. I næste uge 
møder man ret jævnligt lignende tilfælde, hvor man får lej- 
lighed til at mindes det nylig iagttagne og måske supplere 
de dær udfundne arter af konjunktivsætninger med et par 
nye osv. 

De navne man gir fænomenerne, kan naturligvis også 
være af betydning til at vejlede disciplenes opfattelse, men 
det er ganske visst ikke nogen let opgave at finde ram- 
mende navne, fordi de grammattiske begreber er ret sammen- 
satte. I en del tilfælde står man sig dærfor foreløbig (til 
een med en lykkelig hånd har fundet et godt nyt navn) 
ved at beholde de overleverede latinske, der i alt fald har 
den negative fordel ikke at lede tanken ind på gale stier, 
som flere af de foreslåede danske. Men ental og flertal, 
nutid og datid er der naturligvis ingen betænkelighed ved, 
og de af mig dannede dengangtid og dærpåtid for de to 
franske tider (imparfait og passé défini) forekommer mig 
at gi eleverne et fast holdepunkt til opfattelsen af en over- 
ordentlig vigtig forskel, som man nu altfor ofte går for let 
hen over. Men hvad skal man kalde de to participier 
(dansk tabende og tabt, engelsk losing og lost)? Den al- 
mindelige henførelse af dem til de to tider (nutid og fortid) 
er ikke træffende, fordi de i virkeligheden i de hyppigste 
anvendelser begge er tidløse: han kom(mer) løbende, lø- 
bende udgifter, det dengang løbende regnskabsår; han er i 
h6j grad elsket, han bliver (blev, vil blive) fanget, har 
fanget osv. Navnene det aktive og det passive participium 
passer på de fleste tilfælde, men anvendelsen med har (har 
tabt) er ikke god at bringe ind derunder. Hvem kan finde 
noget bedre? Forste og andet?? — Den slags konsekvens- 
mageri, som vil ha enten lutter danske eller lutter latinske 

navne, gir jeg ikke en dOjt for, for vi får lutter gode dan- 
ske navne. 

En systematisk grammatikbog vil ikke være overflødig 
undtagen på det forste trin. Senere hen vil dens exempler 
kunne supplere de fra læsningen givne; læreren kan i x. 
læse dem op, sikre sig at de forståes, og bruge dem som 
hjælp for eleverne til at udfinde reglen. Når en elev har 
formuleret denne så godt han formår, læses grammatikkens 
affattelse. At la grammatikken læse igennem lektievis fra 
ende til anden, skal man forst begynde på når de allerfleste 
fænomener er behandlede i forbindelse med læsningen; det 
vil da være både lettere og interessantere end hvis man tar 
den tidligere; nytten deraf vil væsentlig være den at udfylde 
og befæste det allerede læste. 

Drives grammatik på denne måde, får eleverne ikke 
den nu hyppige fornemmelse af at den er en række vil- 
kårlige, udefra givne forskrifter for hvordan de selv skal 
bære sig ad for at undgå fejl og „dårlige karakterer" i 
deres stile; de ser den snarere som noget der kan sidestilles 
med naturens love: almindelige sammenfattende iagttagelser 
af hvad der under visse betingelser finder sted, her: hvor- 
dan de indfødte udtrykker sig. Det kommer ikke til at 
hedde „vi skal ha konjunktiv i hensigtssætninger (for det 
står der i § 235) a , men „vi finder konjunktiv i alle hen- 
sigtssætninger*. Lærerens opgave blir væsentlig den at gi 
eleverne indblik i det fremmede sprogs bygning, i dets egen- 
art og de store træk der adskiller det fra andre sprog. 
De almindelige fremstillinger fortaber sig altfor meget i 
enkeltheder og forsommer tit meget vigtige træk, f. x. det 
engelske sprogs store frihed til at bruge substantiver som 

verber og omvendt, den forskellige rolle ordstilling spiller i 
forskellige sprog, årsagssammenhæng mellem fast ordstilling 
og kasusendelsernes fåtallighed, osv. 

Den almindelige ordning af det grammattiske stof er 
ikke så kløgtig som den burde være. Den skarpe adskillelse 
i formlære og syntax er på den måde den næsten altid 
gores, videnskabeligt uholdbar og uigennemførlig 1 ); pæda- 
gogisk er den uheldig fordi den splitter form og funktion, 
der bør læres samtidig (lige så vel som hver gloses , ud- 
seende u og betydning læres sammen). Og indenfor hver af 
disse afdelinger går man frem efter den ret meningsløse 
rangforordning mellem ordklasserne, hvorved adverbierne 
står milevidt fra adjektiverne, som de dog hører noje sam- 
men med, idet jo navnlig gradbojningen er fælles for dem. 
Indenfor verberne stiller man for en stor del det sammen 
der lexikalsk, men ikke grammattisk hører sammen, m. m. *). 

Oversættelsesmetoden gor også her skade ved at tilsløre 
adskilligt. Hvor tit kan man ikke høre dannede folk udtale 
forbavselse over at man i nogle danske folkemål siger han 
f. x. om en hat og hun om en bog; at tyskerne og fransk- 
mændene gor ganske tilsvarende ting (er om der hut, sie 
om die bank; il om le chapeau, elle om la chaise), er alde- 
les ikke gået op for dem, ganske simpelt fordi de har været 
vænnede til at oversætte de personlige (kånslige) pronomi- 
ner (er sie, il elle), i slige tilfælde med det ukonslige den. 

Sammenligninger mellem de sprog disciplene kender, 



x ) Fransk superlativ er et rent syntaktisk, komparativ et blandet 
fænomen. 

') Om grammattisk system håber jeg snart at få lejlighed til at ud- 
tale mig udførligere; foreløbig kan jeg henvise til min Progress in 
Language s. 138 ff. 

så at man ser deres forskellige økonomi i benyttelsen af 
de sproglige udtryksmidler, vil af sig selv komme frem ved 
denne systematiserede beskæftigelse med sprogets teori, og 
vil navnlig for de viderekomne kunne anta interessante 
former. (Sammenligninger mellem reflexiverne i de forskel- 
lige sprog | du I De [akk. reflex. Dem]; de — du ihr Sie 
[akk. refl. sich]; sie — toi vous vous; eux — you you 
you; they | ubetegnede relativsætninger på engelsk og dansk ' 
il y a, es giebt, der gives osv.) Man kan henvise til spro- 
genes inkonsekvens: hvad der i ett tilfælde betegnes ud- 
trykkeligt, gir sig i andre intet ydre udslag (hus huse; ord 
ord — haus håuser; håuschen håuschen — house houses; 
sheep sheep — cheval chevaux; vers vers, ja egentlig også 
maison maisons osv. | mich mir, dich dir; sich sich | der 
mann, die frau, das weib; ein guter mann, eine gute frau, 
ein gutes weib; der gute mann, die gute frau, das gute 
weib; die månner, die frauen, die weiber; die guten m., f., 
w. osv.) På fransk og engelsk er der rigelig anledning til 
at udpege, hvor forskellige de grammattiske forhold tar sig 
ud i lyden og på papiret (ental og flertal ens i bon bons, 
beau beaux, hideux hideux | amer amére, clair claire, révo- 
lutionnaire révolutionnaire | church churches, judge judges 
sin sinned, rain rained, fine fined | say said, lay laid osv.) 
At man ad disse veje kan komme godt ind på den sammen- 
lignende-historiske sprogforsknings områder, behøver ingen 
nærmere påvisning; en hel del ting heraf vil kunne for- 
ståes af de viderekomne blandt vore elever og burde høre 
med til „ almindelig dannelse". Enhver der har gået en 
hojere skole igennem, bør ha opfattet hvad der forståes ved 
sprogslægtskab og sprogudvikling; han bør kende sådanne 
sproghistoriske fænomener som forstummen af lyd, assimi- 

lation, analogidannelse, spaltninger (differentieringer) o. lgn. 
og ha set exempler derpå både i sit modersmål og i de 
fremmede sprog han har lært, ligesom han bør ha forstået 
hvorledes disse processer bestandig indvirker på sprogenes 
hele bygning og i tidernes løb har fremkaldt så store for- 
skelligheder som dem han ser mellem dansk, svensk, tysk, 
engelsk (fransk). Men hvor interessante og værdifulde disse 
æmner end er, tor man dog ikke anvende altfor megen tid 
på dem, så længe de levende sprog har så fa timer at 
råde over. Hvor meget eller hvor lidt man vil ta med, må 
også i betydelig grad afhænge af klassens modenhed i det 
hele taget og navnlig dens interesse for disse ting, som den 
gir sig udslag i spdrgelyst; ret meget sproghistorisk stof 
skal man ikke påtvinge den. — 

Systematiserende øvelser kan ikke alene drives på det 
grammattiske område; også på det lexikalske kan vi gore 
noget lignende, omend i mindre udstrækning. Ovenfor er 
omtalt flere former for gloserepetition (s. 90, 109) : men man 
kan jo også drive den ligefrem således at der opgives et 
eller andet område (det menneskelige legeme; krig; jern- 
banerejse) og at disciplene selv skal samle alle vedkommende 
ord og talemåder de kan huske — eller som er forekomne 
i den sidst læste fortælling — og måske ordne dem i for- 
skellige underafdelinger. Dette gores måske bedst som 
skriftlig øvelse. 

Man kan også la disciplene selv sønderdele en sammen- 
sat begivenhed eller handlingsrække el. lign. i dens enkelte 
tidsmomenter; opgaven lyder f. x. på at skildre påklædning 
i alle dens enkeltheder, eller vandringen til skolen om mor- 
genen. Jo mere detailleret eleven kan gåre skildringen, des 
bedre; han får dærved brug for en del ikke blot substanti- 



128 Synonymer 

ver men navnlig verber i deres naturlige sammenhæng, som 
han ser for sig med »sit indre 6je* — men til mere end 
sådanne lejlighedsvise serier efter „den indre anskuelse" tror 
jeg ikke man skal benytte de Gouinske tanker 1 ). 

Viderekomne kan man også vejlede til systematisk ind- 
samling af synonymer, således at de har et særligt hefte 
dertil, hvor hver synonymgruppe som læreren vil ha dem 
til at behandle, efterhaanden får sin side; på denne skal de 
indføre de sætninger, hvori de træffer vedkommende ord, og 
af og til tages hefterne for og man forsøger på grundlag af 
de indsamlede exempler at se forskellen. Særlig værdi- 
fulde er naturligvis sætninger hvor flere synonymer fore- 
kommer tæt efter hinanden. (How much of history we have 
in the story of Arthur is doubtful. What is not very thril- 
ling as story may be of profound interest as history | Half 
a loaf is better than no bread. A nice little loaf of brown 
bread | Both wore shooting costumes and carried guns | There 
was no road the way they went, but only a foot-path | Though 
we had been waiting all the time, he came sooner than we 
expected). — Det vil også være interessant en gang imellem 
at opstille sammenlignende skematiske lister fra forskellige 
sprog som f. x. 

menneske mensch man homme 

mand mann man homme 

mand mann husband mari 



l ) Det vilde være fristende her at udvikle Gouins sprogundervisnings- 
metode nærmere, hvad jeg imidlertid dels ikke har plads til, dels ikke 
har rigtig lyst til, da jeg aldrig har set den gennemført i praxis. Jeg 
kan navnlig henvise til R. Krons (sikkert altfor begejstrede) fremstilling 
(Die neueren sprachen III) og til Brekkes (for mig overbevisende) 



Synonymer 



129 



hvortil man jo kan knytte bemærkninger om brugen af 
human being eller individu for at få et utvetydigt ord for 
begge-kons-begrebet menneske. Fremdeles 



kvinde 


weib 




woman 


femme 


kone 


weib, 


frau 


wife 


femme 


frue 


frau 




lady 


dame 


fru 


frau 




Mrs. 


madame 


dame 


dame 




lady 


dame 


træ 


baum 


tree 




arbre 


træ (ved) 


holz 


wood 


bois 


skov 


wald 


wood, forest 


bois, foret 



Sådanne oversigter vil bedre end lange forklaringer 
anskueliggøre sprogenes forskelligheder og vise ords mange- 
tydighed og ofte uklare afgrænsning overfor hinanden. 

For at uddybe disciplenes kendskab til det fremmede 
sprogs hjælpemidler har Walter også brugt den fremgangs- 
måde at diktere sætninger af det læste og la disciplene selv 
finde så mange måder som muligt at udtrykke den samme 
tanke på. Jeg aftrykker efter hans bog fem dikterede sæt- 
ninger (betegnede med romertal) og disciplenes varianter 
(betegnede med bogstaver) ; de sidste blev nedskrevne i løbet 
af 25 minutter „ohne vorausgegangene besprechung" (i 
andet undervisningsår med såvidt jeg veed 6 timer ugentlig) : 



kritik: Indberetning om en stipendierejse til England for at studere 
Gouins metode for undervisning i sprog. (Quousque Tandem nr. 8 = 
Norske univ. og skoleannaler 1894). 

9 



130 Walters øvelser 

I. The advantage of the English ships lay not in bulk, 
but in construction. 

a. The English were overwhelming not by the size of 
the ships, but their power lay in the construction of the 
ships. 

b. In construction, not in bulk lay the advantage of 
the English ships. 

c. The English ships were superior to the Spanish not 
in bulk, but in construction. 

d. The advantage of the English fleet (squadron) con- 
sisted not in bulk, but in construction. 

e. The advantage of the English was the light construction 
of their ships. 

f. The English had not large shipfc, but they were better 
constructed. 

g. The power of the vessels of the English was not 
caused by the extent, but by the construction of the ships. 

h. The English men-of-war could do very much against 
the enemy, because they were well constructed and not 
too large. 

i. The English vessels were not large, but well con- 
structed. 

k. The advantage of the English men-of-war did not 
consist in size, but in construction. 

I. The advantage of the English men-of-war was to 
be found in their construction. 

II. Just before nightfall the fighting began. 

a. When evening (night) broke in, the combat (battle) 
commenced. 

b. Just at sunset the battle was commenced. 

c. Just when the sun set, the battle began. 

d. Before night they attacked (rushed upon) the enemy. 

e. Just when the dawn began, they went to fight. 

f. In the evening they began the battle. 

g. They began to fight when sun had set. 

h. In the evening the battle began; in the evening 
they began to fight. 

k. Just in the moment when night broke in, the battle 
was commenced. 

III. The English ships shifted their piaces rapidly. 

a. The ships of the English changed their positions 
quickly. 

b. The English ships sailed rapidly away. The piaces 
were shifted rapidly by the English boats. 

c. The English frigates swiftly changed their position. 

d. The English changed the course of their fleet quickly 
(swiftly). 

e. The English were able to leave their piaces swiftly. 
The English changed their position. The piaces were shifted 
rapidly by the English fleet. 

f. The English vessels quickly (fast) changed their po- 
sition (course). 

IV. Lord Howard could observe that many of the large 
ships of the enemy were busy in stopping leaks. 

a. observe = see; many = a great number; were busy 
= were engaged in. 

b. busy in = occupied with; enemy = foe; repairing 
the damage ; observe = perceive. 

c. observe = remark = see; many of = a great part 
(deal) of. 

d. observe = espy ; busy in stopping = worked to correct. 

e. busy = diligent. 

9* 

f. could = was able. 

g. Lord How|rd saw big men-of-war. 

h. large ship = a ship of great bulk. 

i. many = most ; stopping = closing = shutting. 
V. The Spaniards were brave men, and did their hest 
to resist. 

a. The Spaniards were bold soldiers and did all they 
could to withstand. 

b. The Spanish soldiers were brave men and fought 
as well as they could. 

c. brave = gallant; they resisted as well as possible. 

d. did their best = did what they could (what was 
possible). 

e. resist = to fight stubbornly; the Spaniards = the 
Spanish army was composed of brave men. 

f. to oppose, to stop the enemy. 

g. they made all efforts. 

h. The Spaniards fought bravely and resisted strongly. 

Parallelt med grammatik-lærebogen som afslutning på 
og sammenfatten af den grammattiske viden kunde man 
tænke sig at læse en systematisk sammenfatten af det 
lexikalske stof — selvfølgelig ikke et lexikon i almindelig 
forstand, da den alfabetiske orden jo er så usystematisk 
som næsten muligt, men en rationelt ordnet ordsamling, 
omtrent som Rogets Thesaurus. Den måtte dog være langt 
mindre i omfang og kun medtage de virkelig nødvendige 
ord og talemåder; men selv så kunde der vel på grund af 
en sådan bogs nødvendige tørhed og mangelen på sammen- 
hæng mellem de enkelte ord være al mulig grund til at fra- 
råde dens brug ved undervisning, selvom man ikke vilde 

benytte den til at lære nyt sprogstof af (sml. om betænke- 
lighederne herved s. 28), men kun til at minde om de alle- 
rede kendte ord. En lille systematisk frasesamling med 
særligt hensyn til de vendinger, som spiller en stor rolle i 
daglige samtaler men ikke altid er så lette at træffe i 
litteraturen, kan det dærimod bedre lonne sig at gennemgå 
på et noget fremrykket stadium 1 ). 



l ) For fransk foreligger en sådan i Felix Frankes Phrases de tous 
les jour s; for tysk kan man anvende Frankes oversættelser af de 
samme sætninger i hans Ergånzungsheft, indtil der engang kommer en 
selvstændig samling; for engelsk findes et parallelværk i True and 
Jespersen, Spoken English, især når den suppleres med det lille Er- 
gånzungéheft, der indeholder en del nyttige sætninger som der ikke 
var plads til i hovedsamlingen. — For at modvirke en, som jeg erfarer, 
udbredt misforståelse må jeg her udtrykkelig fremhæve at det aldrig 
fra Frankes og min side har været meningen, at disse frasesamlinger 
skulde være begynderbøger; deres rolle har altid været tænkt som 
ovenfornævnt: at gi viderekomne, især dem hvis undervisning ikke har 
lagt tilstrækkelig vægt på det rent daglige samtalestof, en ordnet sam- 
ling af det praktisk nødvendigste. 



X 

Som en rosin i pølseenden kommer her behandlingen af 
udtalen, som jeg af flere grunde ikke har taget f&rst, 
skflnt de spfirsmål her skal drflftes, med naturnødvendighed 
spiller en rolle allerede fra den første undervisningstime i 
fremmede sprog. De fleste læsere vil vide at jeg har taget 
ordet for at benytte fonetik, ja endogså lydskrift ved under- 
visning i fremmede sprog. Det er nye ting der skræmmer; 
forskrækket tænker man på at her skal disciplene bebyrdes 
med en hel ny og vanskelig videnskab (Jespersens fonetik 
fylder hele 630 sider!) og med en ny slags skrift: vi havde 
såmænd besvær nok med den gamle! Og nu kommer man 
her med et helt nyt alfabet med nogle malabariske tegn! 
Det må enhver pædagog kunne indse det forkastelige i; vi 
har jo nu i så og så mange år lært sprog uden sådanne 
moderne påhit, så må det vel også kunne gå på samme 
måde fremdeles. 

Sådan omtrent lyder indvendingerne. Til dem kan 
svares: Fonetik er ganske visst en videnskab, og der er i 
den som i alle andre videnskaber svære og omdisputable 
ting. Det at der kan skrives tykke bøger om botanik, 
skræmmer os dog ikke fra at lære vore b6rn noget bo- 
tanik. I matematikken er der mange ting som overgår 
almindelige skolebarns fatteevne, men de skal dog lære 

noget matematik. Fonetik er ikke noget nyt fag vi vil 
ha indført; vi tar af videnskaben kun det, der faktisk gir 
en betydelig lettelse til at lære noget der under alle om- 
stændigheder skal læres. Man må huske på hvad viden- 
skab er og hvad rolle den spiller. Enhver videnskab op- 
hober ganske visst i vor tid mere og mere stof og blir mer 
og mer specialiseret, så at dele af den blir utilgængelige 
for andre end de specielle fagmænd; men efter sin idé er 
videnskab unified knowledge, en sammen fatten af alle virke- 
lighedens mangfoldige enkeltheder under store fælles syns- 
punkter, en fastslåen af store almenlove, der gælder for 
alle enkelttilfælde. Dærfor har man også kunnet bestemme 
videnskab som „Gkonomie des denkens", og dærfor kan 
videnskaben anvise os lettelser for tanken og for tilegnelsen. 
Vi vil ha indført noget fonetik i skolen, fordi vi ad teoriens 
vej er blevne overbeviist om og ad experimentets vej har 
fået bekræftelse på, at vi ved hjælp af den med ubetinget 
stOrre sikkerhed og på væsentlig lettere måde i ikke så lidt 
kortere tid kan gi en absolut bedre udtale end vi vilde 
kunne uden fonetik. 

Og lydskriftspøgelset: ja det er ikke noget „nyt alfabet ", 
ikke engang så meget som de „gotiske" („tyske, danske") 
bogstaver (fraktur) er det; betydelig mindre end det græske 
alfabet, som man (uden ringeste nytte 1 ) bebyrder eleverne 
med, endda med nye navne for bogstaverne. Ved græsk- 
undervisningen skal eleverne operere med nogle og tredive 
nye tegn; i vor skolelydskrift kan vi for hvert sprog n6jes 
med 5 å 8 nye tegn, ellers består den af den almindelige 



1 ) Man kunde jo akkurat liså godt læse græsk med latinske bog- 
staver; de ligner jo næsten liså meget de bogstaver, Demosthenes 
brugte, som de sene munkebogstaver, vi trykker som græske. 

bogstavrække ; og endda har hvert bogstav i den sin kendte 
og fuldt konstante værdi, og de nye tegn er for storste 
delen afændringer af de kendte bogstaver: J minder om s, 
3 om z, g om 6, n og r\ om n, a om a. Værre er det ikke. 

Påberåber man sig sin erfaring imod anvendelsen af 
disse nye læremidler, så er dærtil simpelthen at svare: ja, 
I har erfaring for hvordan man lærer en dårlig udtale! 

Hvorfor skal vi overhodet lære udtalen af de fremmede 
sprog? Det må dog vel i fflrste række være af hensyn til 
den mulighed at vi senere kan træffe indfødte. Ellers kunde 
vi måske nojes med at læse de fremmede ord efter bog- 
staven som danske ord, fransk raisin som .rejsind", Carlyle 
som rimende på „syle* osv. Jeg har kendt gamle præster, 
der havde lært sig selv engelsk for at læse romaner og 
som faktisk læste på en lignende måde. Til en overfladisk 
forståelse af dameromaner kan det måske slå til, men jeg 
vil hævde at til en indgående, fin forståelse af virkelige 
litteraturværker er denne måde at læse på ikke nok. Sprog 
kan nu engang ikke skilles fra lyd; kun den der hører det 
engelske sprog indeni sig på samme eller tilnærmelsesvis 
samme måde som den indfødte, kan få den rette nydelse 
ikke alene af poesi, hvor de lydlige virkemidler altid må 
spille en stor rolle, men også af alle de hqjere former af 
prosastil. Og hertil kommer det rent mnemotekniske ; den 
der har lært en god udtale, vil for det fSrste ha lettere ved 
at holde fremmede sprog ude fra hinanden, han vil f. x. 
aldrig være forledt til at tro at jeune betyder „smuk* på 
grund af ligheden med schon og han vil let kunne holde fransk 
joli, journée, nouvelle og engelsk jolly, journey, novel ad- 
skilte i sin bevidsthed. For det andet, har Madvig jo 
utvivlsomt ret, også for de levende sprog, når han skriver: 

„Endeligen er det næppe tvivlsomt, at fremgangen i de 
døde sprog vilde blive hurtigere, når, for så vidt det kan 
ske, f. x. ved tydelig læsning og bestemt udtalen og memo- 
reren af nye udtryk, sproget kom noget mere, end det de 
fleste steder sker, igennem øret, ikke blot gennem 6jet al ). 

Nu er vor udtale efter den gamle skole yderst tarvelig 
— langt rædsommere end de fleste g6r sig begreb om. 
Den har bl. a. de to ulemper, at man ikke forstår de ind- 
fødte, og at man ikke forståes af dem; det gælder i ud- 
strakt mål med hensyn til fransk og engelsk, men i tysk 
er der heller ikke så ganske få punkter hvor den gængse 
skoleudtale fortjæner at ændres; et dansk Magdeburg var 
således absolut uforståeligt for de indfødte, for blot at nævne 
ett af de tilfælde, rejsende har fortalt mig om. 

Den allerførste time i et fremmed sprog bør man ta 
fat på at orientere eleverne i lydenes verden ; hvis klassen 
allerede har fået et sådant elementært lydkursus enten 
under danskundervisningen eller i anledning af et andet 
fremmed sprog, kan det naturligvis gOres kortere; helt over- 
springe det tor man næppe. Man kan forme samtalen om- 
trent som følger, med undgåelse af alle lærde navne; ikke 
engang ordet »organ* er nødvendigt. (Svarene kommer 
naturligvis ikke så hurtigt og bestemt som her, og meget 
må selvfølgelig gentages flere gange med flere forskellige 
elever). 

Læreren: Adolf, kan du sige papa. — Papa. — Hvor- 
dan bærer du dig ad dærmed? Sig det een gang til. — 
Papa. FGrst lukker jeg munden op, og så lukker jeg den 
op een gang til. — Ja, i mellemtiden må du da ha lukket 



L ) Månedskr. f. litteratur 1832, s. 596. 

den i. Se på mig allesammen, om jeg også bærer mig 
sådan ad. Papa. Hvad gjorde jeg, Kristian? — De luk- 
kede forst munden op, så i, så op igen. — Hvad lukkede 
jeg den i med? — Med læberne. — Når jeg nu siger op, ap, 
ep, hvad gor jeg så? — Lukker læberne sammen hver gang 
og så op igen. — Det gor jeg altså hver gang ved p. Kan 
du, Niels, finde nogle andre lyd, hvor jeg også lukker læ- 
berne i? — Nej. — Prøv ordet mellemmad. — Ja, ved m. 

— Og Abraham. — Også ved b. — Godt, vi har nu altså 
tre lyd, hvor læberne er lukkede, p, b, m. Dem skriver vi 
op i en række på tavlen. Skal læberne lukkes ved alle 
lyd ? — Nej. — Hvad hedder du ? — Jens Kristian Andersen. 

— Se på ham allesammen, mens han sir det. — Jens Kri- 
stian Andersen. — Lukkede han læberne til en eneste gang? 

— Nej. — Alle de lyd, der findes i hele hans navn, må 
altså siges med andre dele af munden end læberne. Hvad 
har vi ellers som vi bruger til at tale med? — Tungen. — 
Når vi nu sir n, f. x. i Anna, hvad gCr vi så? — Lukker 
med tungen bag ved tænderne. — Hvad for en del af tun- 
gen? — Spidsen. — Prøv nu t i atta. — Dær lukker vi 
også med tungespidsen bag tænderne. Og d i adda. — 
Ligeså. — Altså bruger vi tungespidsen til t d n. Dem 
skriver vi op nedenunder p b m. — Nu k i akka? Se ind 
i min mund. Hvad gor jeg? — De lukker til med tungen 
længere inde i munden. — Ja det kalder vi tungeryggen 1 ). 
Poul, se ind i Peters mund, mens han sir akka. — Nu g i 
a>99<i- — Så kan vi skrive dem op i en tredie række, pbm 
var hvad slags lyd? — Læbelyd. — Og t d n var hvad 
slags? — Tungespidslyd. — Og den tredie række? — Tunge- 



*) Eller bagtungen, ganske som man vil. 

ryglyd. [Her vil en eller anden sporge]: Hvorfor er der 
ikke tre dær? — Jo der er også tre lyd dær, men vi har 
ikke noget bogstav for den tredie. Sig Langå og så angå. 
Er der ikke forskel? — Jo i angå har vi et rent w, men 
det har vi ikke i Langå. — Se ind i munden, når jeg sir 
(L)angå [uden /]. — Denne nye lyd kan vi lave et bogstav 
til ved at skrive n med en streg forneden omtrent som 
ved g : i\. — Jens, kom herop og skriv nu Langå lige efter 
lyden, sådan at du bruger det nye bogstav. — Lar\gaa. — 
Næ, dær står la^-ga-a og sådan så du jo ikke. Se hvis du 
var en franskmand der skulde lære dansk, så vilde du ikke 
vide at aa sir å og så vilde du læse det som to a'er; men 
det er jo ikke rigtigt. Og så vilde du også tro at Langaa 
udtaltes som angaa blot med et l foran, men det er jo 
heller ikke rigtigt. Men hvis vi skrev det ene „angå" og 
det andet „lar^å", vilde da ha meget lettere ved at lære 
udtalen. Vi skriver også mig og sir „mai a , vi skriver de og 
sir „di*. Kan du finde andre ord som vi staver anderledes 
end vi siger dem. [Forskellige exempler findes og analy- 
seres]. Når vi skriver ordene ganske som de lyder, kalder 
vi det lydskrift. Her skal vi i begyndelsen skrive alle 
franske [eng.] ord med lydskrift, for at I lettere kan lære 
hvordan I skal sige ordene. Men I så her ved Langå, at 
vi en gang imellem må ha et nyt tegn i lydskriften, som 
vi ellers ikke bruger. Dem skal I lidt efter lidt lære et par 
til af. Viktor, kan du skrive mig rang med lydskrift? Og 

du: rank? Og du: Ungarn Nu har vi altså set at 

man for at sige forskellige lyd kan bruge læberne og tunge- 
spidsen og tungeryggen. Er der ikke andet vi bruger til 
at tale med? — Næsen? Ja det er rigtigt nok på en måde, 
men — kan du bevæge din næse? Se paa min næse; be- 

væger jeg den når jeg taler? — Nej. — Men kunde man 
ikke benytte den uden at bevæge den? Nu skal du se 
om jeg bruger min næse, når jeg siger a* - * [trukket rigtigt 
langt ud] 1 ). Nu holder jeg pludselig med to fingre og 
trykker næseborene sammen. Blir lyden anderledes for det? 
— Nej. — Men nu sir jeg på samme måde nr • • og klemmer 
næseborene til på samme måde. Skete der noget? — Ja, 
lyden blev borte. — Nu kan I prøve det samme selv. Fdrst 
du, Eggert; sig a*", og så kan din sidemand pludselig ta 
dig med to fingre om næsen. Og så skal du sige nr- og 
Frits skal igen ta dig om næsen. Kan du nu sige m, mens 
dine næsebor er lukkede til? Nej, lyden blir i alt fald 
snart borte. Prøv det allesammen; sig a- liså langt som 
jeg, og ta med fingrene flere gange om næsen, når I ser 
mig gore det; og nu lisådan med m. Det er fordi luften 
skal slippe ud gennem næsen, for at lyden m kan opstå. 
Det er den bløde gane, som man bruger til at lukke op 
indvendigfra, så luften kan slippe ind i næsens hulrum. 1 
kan føle på ganen bagved tænderne, dær er den hård; 
men går I med fingeren længere bagtil, føler I snart at 
den blir blød og bevægelig. Se i min mund at den kan 
gå op og ned. Se i spejl 2 ), hvordan jeres egen gane er. 
Prøv fOrst at ånde roligt ud og ind, og sig så a, så skal I 
se hvor jeres bløde gane får fart på for at komme i været; 
det er fordi den skal stænge af, at der ikke kommer noget 
luft ud gennem næsen. Men ved m blir den ved at hænge 
slap ned, så luften kan komme ud ad næsen, mens mund- 



l ) En prik oven i linien er det bedste tegn for lydlængde. 
9 ) Et håndspejl er en rar ting ved disse lydlige forøvelser. Flere 
steder kræver læreren at hver discipel skal ha sit eget med. 

vejen er spærret for den ved læberne. [Her en rask krit- 
skitse af et tværsnit gennem munden med blødganen i de 
to stillinger]. Ved n og n har vi den samme stilling af 
ganesejlet som ved m. [Prøve med at holde for næsen]. 

Når een snakker rigtig op, sir vi at han „bruger mund«, 
men er der ikke noget andet der er liså vigtigt som munden 
når vi taler? [Hvis »ingen selv finder „ stemme" , kan man 
lede dem på spor ved at sige: når een taler (eller synger) 
rigtig smukt, sir vi at han har en smuk ] — Stemme. 

— Hvor sidder stemmen? — I stemmebåndene. — Og 
hvor er de? — I adamsæblet. — [Her skal man ikke for- 
agte anekdoten om æblet der blev hængende i Adams 
strube]. Det kalder vi nu også strubehodet. Dærinde sidder 
de to stemmebånd overfor hinanden, og når de svinger, 
kommer der en tone frem, og det er det vi kalder stenmie. 
Det er lisom når vi sætter en violinstreng i svingninger, så 
gir den en tone; eller en klokke eller et vinglas, som vi 
får til at dirre hurtigt. Bruger vi nu altid stemmen når 
vi taler? Det veed I ikke; godt, så kan vi prøve os frem. 
[Hvisker en sætning]. Har jeg nu brugt stemmen? — Nej. 

— Prøv nu forst at sige et a*" rigtig hojt og kraftigt (eller 
syng det), og hold så med tommel- og pegefinger rigtig 
fast om strubehodets fremspringende kant; så føler du en 
dirren. Har du aldrig prøvet på at holde med finger- 
spidserne på et klaver, mens der blev spillet på det? Så 
har du haft samme fornemmelse af ganske fine hurtige 
dirrende bevægelser, som nu du holder på strubehodet mens 
stemmen virker; i begge tilfælde kan du med fingrene føle 
de bevægelser som man med øret hører som tone. Men 
hvisk nu et a*" og føl på strubehodet; mærker du noget? 

— Nej, der er ingen svingninger. — Og prøv på at sige s- • ■ 

[endelig ikke bogstavets navn æs, men selve den hvislende 
lyd]. Er der stemme på det? kan du føle nogen dirren? 

— Nej. — Så er s altså en ustemt lyd, men a en stemt 
lyd. Prøv nu nr ,# [ikke æm!] Er den stemt? Og n*? 
Læg mærke til at man kan synge på de stemte lyd [prøve 
med flere af dem], men ikke på de ustemte 1 ). At f*" er 
ustemt, og at v- (med stærk summen! underlæben godt 
tilbage!) er stemt, og at dette er den eneste forskel mellem de 
to lyd, findes let. På samme måde har vi for hver ustemt 
lyd en tilsvarende stemt. Prøv nogle: 1 stemt, den ustemte 
frembringes isoleret, og det vises at vi har den i dansk 
Mage osv. Nu s- • •, frembring den tilsvarende stemte. [Dette 
lykkes tit uden at læreren selv har udtalt lyden for dem; 
ellers må han sige den for, men i så fald er det visst aldrig 
set at man ikke ved lydindtryk + den simple forklaring 
(s med stemme) har kunnet få alle i en klasse til at ud- 
tale denne lyd, som ikke-fonetikere opgir som »ikke lig- 
gende for de danskes tunge!"] Hvad ligner denne lyd z—? 

— En bis summen. — Pas på denne lyd, den er vigtig i 
de fleste fremmede sprog; vi skriver den i lydskrift z. 
Altså har vi 

f s ustemte 

v z stemte. 
Udtal nu lyden i kor, når jeg peger på bogstavet, og bliv ved 
med at trække den ud til jeg tar krittet bort fra bogstavet 2 ). 



x ) Her også prøven med at høre stemmen tydeligt, når man holder 
med flade hænder fast på ørene. 

9 ) Jeg har også tit holdt øvelser på den måde, at klassen har skullet 
sætte stemme på lyden når jeg holdt hånden op, og ta den bort når 
jeg sænkede hånden; således har jeg ladt den vexle ffrVvvffvvvff, 
ssszzzsss osv. uden stansninger. 

[Dærpå tages enkelte af klassen for på samme måde, idet 
man springer fra den ene lyd til den anden. Øvelser med 
konsonanterne mellem to vokaler: afffa awva asssa azzza; 
afa ava asa aza.] 

Her har eleverne allerede fået et helt lille kursus i 
elementær fonetik; det interesserer dem og indeholder intet 
som de ikke kan forstå, heller intet som er unyttigt for 
dem. Det skræmmer faktisk heller aldrig hornene; men 
dærimod har tanken om det faktisk skræmmet en del 
ældre skolemænd, som åbenbart nærer en hellig rædsel for 
at gå udenfor de baner deres egen barndom fulgte, og som 
ufravigeligt tænker sig alt nyt som liså unyttigt, tort og 
pedantisk som det meste i deres egen skolelærdom, så at de 
ikke engang gider sætte sig ind i det nye 1 ). Som kuriosum 
aftrykker jeg i tillægget en beskrivelse af taleorganernes 
virksomhed ved frembringelsen af sproglydene, som en 14års 
dreng (elev i de forenede kirkeskoler), der aldrig havde lært 
fremmede sprog og heller ikke ved danskundervisningen havde 
fået noget meddelt om lyddannelsen, har skrevet på egen hånd 
uden mindste vejledning (hvad man bl. a. let kan se af at 
han holder sig til bogstavnavnene); den viser at denne 
frygtede fonetiske videnskab dog ikke ligger så skrækkeligt 
hojt over almindelige borns horisont. 

B6rnene er ved disse lydlige øvelser altid „med", så stærkt 
at man snarere blir nødt til at dæmpe deres lyst til at prøve på 
at frembringe lydene end man behøver at anspore den. Eller 
rettere, man skal blot organisere deres naturlige trang til 



*) At jeg ikke overdriver (hvad folk om en halv snes år sikkert 
vil tro) kunde jeg let bevise ved en lang række udtalelser fra pædago- 
giske diskussionsmøder, artikler i Vor Ungdom og andetsteds, anmeldelser 
i dagspressen osv. 

at g6re lydene efter, ved strax, når de begynder at hvisle 
og summe, at sige til dem: „I skal ret strax få lov til selv 
at sige lyden, vent blot et 6jeblik a og dærpå, når forkla- 
ringen er forbi, gi dem rigelig lejlighed til at udtale lydene 
i kor og enkeltvis. I frikvarteret og hjemme vil de da af 
hjertens lyst tumle med de nye lyd og hele den nye morsomme 
verden der går op for dem. 

Efter det skitserede indledningskursus 1 ) er jeg strax 
begyndt på texter i det fremmede sprog. At læse en eller 
to sider hurtigt op (eller frit foredrage noget) med så rigtigt 
fransk eller engelsk sving på det som man evner, kan her 
være ganske gavnligt til at gi en forhåndsforestilling af 
noget fremmedartet. Men dærpå tar jeg de ny lyd i den 
mere tilfældige orden som læsestykket byder, siger hvert 
ord for med dets betydning, skriver det op på tavlen i lyd- 
skrift, og forklarer hvert tegn, efterhånden som det fore- 
kommer, idet jeg fremsiger den tilsvarende lyd isoleret 
(dette er af stor vigtighed! altså også konsonanter alene, 
uden vokal foran eller efter) og trækker den meget langt ud. 

I ikke få tilfælde vil eleverne (jo yngre de er, des 
bedre i den henseende), blot ved at høre lyden frembragt 
således være i stand til at efterligne den med tilstrækkelig 
nøjagtighed; i hvert fald gor de det langt bedre end når 
de kun hører den inde mellem andre lyd. Men i mange 
andre tilfælde lykkes dette ikke, eller ikke med fyldestgorende 
sikkerhed, og man må da ta „fonetik" til hjælp i tilknytning 
til indledningskursusset. 



l ) Som jeg undertiden har gjort længere, undertiden også kortere 
end her antydet; flere lærere gflr det fuldstændigere, så de får opstillet 
et helt lydskema strax, inden de går over til læsningen. 

I min franske begynderbog er den forste sætning: 
bikæt vø pA sortrr de Ju (Biquette veut pas sortir des choux). 
Jeg lar foreløbig b, k, p, passere med deres danske værdier 
(se nedf.); den fårste fremmede lyd blir altså [a] 1 ); efter- 
lignes den ikke rigtigt strax, henviser jeg til dansk kort a 
ved r i krat (sml. kat), var (sml. va = /w?ad), rak (sml. pak), 
og øver dem i at forlænge og isolere denne lyd (hvorved 
jeg kan gore dem opmærksom på at tungen trækkes længere 
tilbage i munden end ved almindeligt a). I [sortrr] møder 
vi [o], som let gores dem begribeligt: ligesom tegnet er et 
(til venstre) åbent o, således er lyden et åbent o; henvis- 
ningen til tvetydigheden af dansk Kost eller Sort gor dem 
det indlysende at det er en god hjælp at ha et særligt tegn, 
så man strax kan se udtalen. [J] i chou kommer de fleste 
ret godt efter strax, når man blot lar den hule lyd virke 
tilstrækkeligt længe på deres øre, og lar dem høre et rigtig 
udpræget kælent dansk sj som modsætning. I tredie linie 
får de [o], et omvendt 6 ; lyden efterlignes let som en mellem- 
ting mellem lukket ø og helt åbent 6. 

I andet vers optræder [o], den fårste næsevokal. Her 
må man strax energisk bekæmpe tilbøjeligheden til at sige 
[or\] som i dansk kong; og dærtil har den simple eftersigen 
aldrig været tilstrækkelig hvor jeg har undervist. Man må 
skaffe alle disciplene fuld klarhed over hvad forskellen be- 
står i. Forst trækker læreren sit [o] ud og får det (ved 
sporsmål) slået fast at det kun er een lyd, ens fra først 
til sidst. Så får man en dreng til at prøve at trække [oij 
ud, og viser at det kun er den sidste lyd af de to han for- 
længer. I tilslutning til det for lærte (s. 140) viser man 

*) Jeg sætter lydskrift i [], hvor den kommer inde mellem anden 
skrift. 

10 

den forskellige virkning, en tillukning af næseborerne med 
fingrene gor, og forklarer at det beror på, at i [oq] har 
vi forst en lyd, hvor luften går ud udelukkende gennem 
munden, dærpå en anden, hvor den kun går ud af næsen; 
men ved [5] er begge veje samtidig åbne. Et blyant, lagt 
ind i munden, så det hviler på tungen (temmelig langt til- 
bage), kan blive liggende roligt mens man siger [5], men 
ikke ved [oi^]. 1 forbindelse med [5] indøves [Å], der kom- 
mer i næste linie, nemlig i ordet [mlje] (manger). Her 
har vi for forste gang [3]. Den siges for flere gange; man 
spår om der er stemme på den? (Nynner en melodi på 
den). Den svarer til den ustemte lyd [J]. Nu udvider man 
det givne lille skema (se s. 142) med parret [J3] 1 ) og an- 
stiller parallelle øvelser: [JJJJ3333, sssJJJ, ZZZ333, vvvfff, zzzsss, 
333JJJ] osv, også [afa ava asa aza aja a3a], til lydene sidder 
rigtig fast; [3] er vanskeligere end [z], fordi det volder os 
storre vanskelighed at fastholde det rette [J] end [s]. Det gæl- 
der også om at øve øret i at adskille lydene; dærfor siger lære- 
ren en af lydene og lar en discipel pege på det tilsvarende tegn, 
der er skrevet på tavlen, samtidig med at han siger den efter. 
I syvende vers kommer den nye lyd [w] i [bwaT] = 
boire; den læres let med tilstrækkelig nojagtighed som „et 
u, man går hurtigt henover, så at hovedvægten kommer til at 
falde på den følgende lyd", og ved samme forklaringsmåde 
anskueliggor man forholdet mellem det i næste vers op- 
trædende [q] i [tqe] = tuer og almindeligt [y], — Af lyd- 
forbindelser volder navnlig \j] efter hvislerne som i [Jjæ] = 
chien, [mosjø] = monsieur, vanskelighed; jeg har ingen be- 

1 ) Mange bruger for disse lyd tegnene s og z, hvad jeg også har 
gjort i de fdrste udgaver af mine bøger, især fordi trykkerierne allerede 
havde disse tegn. 

tænkelighed ved til at begynde her at udtale [ij som en 

hel stavelse, da det af sig selv ved den hurtige udtale der 

kommer med tilstrækkelig øvelse, går over til [j] ; men 

selvfølgelig må man strengt holde på at [sj] ikke forvexles 

med \J]. — De ustemte lyd [r] og [7] i [fonæ-tr] = f metre 

og [tabZ] = table findes forst i stk. 6 side 7 ; de udledes let 

af hvad der er lært om stemmen. Hvad [r] angår, har jeg 

i fransk ladt mine elever bruge deres danske r (men bestemt 

holdt på at de ikke måtte la r få indflydelse på vokallyden: 

a i parti må altså ikke blive til [a] som på dansk). Forst 

i stykke 26 side 24 kommer endelig lyden [n] for, i [kÅpaN] 

= campagne; den forklares som en mellemting mellem [nj] 

og [q]: „den udtales bedst med tungespidsen hvilende i 

undermunden bagved undertænderne a — men jeg har ved 

ordet „bedst* antydet at man ikke behøver at holde strengt 

på denne dannelsesmåde; der findes jo også franskmænd 

der (i alt fald foran vokal) udtaler det som dansk nj. 

Hermed er alle de lyd behandlede der i lydskriften får 

særligt tegn; af de andre kræver kun (lukke)lydene p, t, k 

og b, d, g særlig behandling, men de er da også svære 

nok, og det kræver ikke ringe energi at holde på bestandig 

at få dem rigtigt udtalte. Som sagt lar jeg de danske lyd 

passere i begyndelsen, men det varer i reglen ikke mange 

timer før een af disciplene spor, hvor det kan være at 

læreren siger b skOnt der står p i bogen (eller d for t, g 

for k), og dette gir da anledning til at man forklarer, at vi 

danske til forskel fra de fleste andre nationer plejer at puste 

så forskrækkeligt efter p, t og k, at det næsten er somom 

der kom en hel ny lyd mellem selve lyden og vokalen. En 

udlænding er tilbojelig til at tro vi siger Tsivoli, tsi, pfuste osv. 

Navnlig franskmændene udtaler [p, t, k] så bestemt at 

10* 

vokalen kommer lige i samme Ojeblik som man åbner (ved 
læberne eller tungen), og det lyder dærfor for os omtrent 
somom de sa [b, d, g] (capitaine omtrent som gabidæn). 
Prøv et [p] uden vokal efter, forst med pust (omtrent som 
når man stønner af varme eller som når et barn efterligner 
lokomotivets pusten), derpå uden pust omtrent som når een 
„ bakker" på sin pibe, (omtrent samme lyd som når sæbe- 
bobler brister); og prøv så at sætte en vokal efter 1 ); den 
skal komme ojeblikkelig, liså rask som et håndgreb efter en 
militær kommando. — Derpå tages [t] og [k] på samme 
måde. Hvis nu franskmændene udtalte [b, d, g] ganske 
som vi gor, vilde de ha meget svært ved altid at høre om 
det var [b] eller [p], [d] eller [t], [g] eller [k], der mentes; 
men nu kan de bestemt holde dem ude fra hinanden ved 
altid at sætte stemme på [b], [d] og [g] ; disse blir dærfor 
mere summende (brummende) end vore danske [b, d, g]. 
Når du efterligner en kos brummen, så sætter du måske 
tit stemme på [b]: [bu**], lisådan når du skal bræge som 
et får: [bå--]. Prøv nu [aba] med tydelig stemmebrummen. 
Så [ada, aga] 2 ). 

Fransk stavelsedeling (il a = i | la, chaque écolier = 
Ja | ke | ko | lje osv.) læres vel bedst ved blot efterligning; 
ligeså trykfordelingen (akcent); ved sammenhængende fore- 
sigenog ved altid at kræve hele sætningen udtalt sam- 
men uden pause modarbejder man tilbøjeligheden til at 
udtale hvert ord som det utålelige ensformige dadom og til 



1 ) Denne fremgangsmåde nærmest efter Klinghardt. 

9 ) Som jeg i Dania og Fonetikken har gjort opmærksom på, har vi 
ikke sjældent stemme på et d eller g som erstatning for et bortfaldet 
[9], i er det det udtalt [æd'de], begge gange udtalt [bæg'ga^e]. Dette 
kan måske også benyttes til indøvelsen. 

at indlede hver vokal, der begynder et ord, med hikkende 
sammenklapning af stemmebåndene; altså siges il a été ici 
i ett, med vokalerne glidende over i hinanden ganske som 
i flydende dansk da .Emilie, de(t) ideale hjem. 

Engelske lyd tages på tilsvarende måde, efterhånden 
som de forekommer. Konsonanterne volder ikke fuldt så 
meget arbejde som de franske; [s, z, J, 3] behandles som 
angivet ved fransk ; [p, t, k] kan man godt beholde som på 
dansk 1 ), selvom englænderne ikke puster så meget på dem 
som vi, men [b, d, g] med stemme må indøves; navnlig er 
det vigtigt i udlyd at holde dem ude fra [p, t, k]. Her 
kan vi ikke najes med det danske r, der i mange forbindelser 
gor ordene aldeles ukendelige for englænderne; på den an- 
den side er det ikke nødvendigt at holde nojagtigt på den 
fineste engelske udtale, blot man får lyden udtalt med tunge- 
spidsen; et ikke for stærkt snurret tungespids-r kan rigtig 
godt bruges. Mange kender lyden fra jysk eller bruger den 
snurrende lyd som efterligning af trommehvirvel og til at tirre 
hunde med ; ellers kan man fremlokke den engelske lyd ved 
at la eleven sige dadadada . . . således at tungebevægelsen 
skal gores meget hurtigt; i København er en lyd omtrent 
som det engelske r faktisk opstået på den måde i mange 
drenges udtale af ve ru, ka ru for vil du, kan du. Konso- 
nantparret Q> 5] i Q>in] = thin, [Sis] = this læres næppe 
uden forklaring af organstillingen, hvorved man navnlig må 
indskærpe at tungen holdes fladt ved overtændernes under- 
rand, så at man kan se den udefra (og se at der ingen 
rendedannelse er i midten, hvorved det hvislende s-agtige 
opståer); det er bedst ved indøvelsen at begynde med den 



x ) t dog med tungespidsen længere tilbage fra tænderne. 

ustemte, fordi man ved den stemte risikerer altfor stor lig- 
hed med det slappe danske „åbne d u i bade osv. For at 
holde [v] og [w] godt ude fra hinanden, hvad der jo er af 
stor vigtighed, er det ikke alene nødvendigt at få [w] rigtigt 
dannet, men også at man ikke ndjes med det slappe danske 
v, men artikulerer [v] bestemt, med underlæben godt til- 
bage og meget nær ved overtænderne 1 ). Det hule [1] kender 
mange fra jysk. 

Ved vokalerne må man g6re sig umage for at få kæben 
godt sænket for [å] i [håt] = hat, [å] i [håt] = hot og det 
lange [å # ] i [kå-1] = call, og at få diftongeringen, den lang- 
somt glidende udtale fra mere åben til mere lukket lyd, 
klart frem ved [e 1 ] i [te*!] = tale og [o u ] i [sno u ] = snow. 
Her vil det være praktisk at udtale en del danske ord som 
en englænder vilde g6re det, f. x. du kan godt tdle to kopper 
te, hvor man også ved at efterligne engelske taleviis vil 
få u i du langt og diftongisk og vil få konsonanterne, 
navnlig t og 1, engelske, og således gi det hele et fremmed 
præg, som oplyser forskellen mellem de to sprogs hele lyd- 
karakter (mundlag) på en måde der er egnet til at gøre indtryk 
på eleverne. De vil ved at høre sligt få en stærk for- 
nemmelse af hvor galt det er ved udtalen af et fremmed 
sprog at beholde modersmålets udtalevaner. Den vanske- 
ligste lyd er [a] i [kAt] = cut; når man dog blot selv siger 
den rigtig for, kommer disciplene næppe nogensinde til at 
opfatte det som en 6-lyd og sige „k6t* — en af de værste 
fejl der klæber ved dansk traditionel skoleudtale. De vil 
høre det enten som noget a-agtigt eller som beslægtet med 



*) Dansk v blir efter kort vokal til [u], hvad man særlig må ad- 
vare mod; engelsk give, have udtalt som [giu. hæu] som i dansk livlig, 
hævne er skrækkeligt at høre på. 

det københavnske [o] i kom, hvor læbernes runding tit er 
meget ringe, hvorved lyden netop nænner sig til a-lydene. 
Det vigtigste ved [a] er at læberne ikke gores runde eller 
skydes frem og at tungen holdes godt tilbage; et dansk 
(kort) a, især det „dumpe" i svag stavelse som i komma, 
er det bedste udgangspunkt; fra sidste stavelse af laban 
kan man med fastholden af lydens „morke* præg (i mod- 
sætning til det „lyse* a i forste stavelse) let få et engelsk 
[bAn] bun frem; Kattegat kan med lidt karrikering af de 
to a'er i forskellig retning gores til eng. [kåtgAt] catgut. — 
Af reglerne for engelske lyds længde o. desl. er den vigtigste 
den om sliitkonsonanters længde efter kort vokal i bun, 
some, well osv. 1 ). 

Tyske lyd er naturligvis lettere for os danske end 
franske og engelske 2 ), men der er dog også dær flere ting 
at mærke. [J] sch må gores hulere end dansk sj; [z] i [zi% 
zat, raizø] Sie, satt, reise osv. bør indøves; om metoden 
derfor se ovf. De to cA-lyd er af særlig vigtighed: [c] i 
ich, durch, manch, mådchen osv. kan man få fat på ved at 
gore opmærksom på afslutningen i dansk i?i, di (de), /y 8 )osv., 
hvor der efter den egentlige vokal kommer et h-agtigt pust, 
der ikke behøver at overdrives meget for at blive til [c]. 
Da [c] er et ustemt [j], kan lyden i dansk pjalt, kjole (tjære) 

x ) Læreren vil i min „Kortfatt. eng. grammatik* finde en noget 
fyldigere beskrivelse af de engelske lyd; udførligere er de behandlede 
i min „Fonetik" ; jeg kan dærfor her indskrænke mig til ovenstående 
antydninger. 

3 ) Dærfor er det måske ved tyskundervisningen ikke nødvendigt at 
begynde med det ovenfor forudsatte orienterende lille kursus i fonetik. 

8 ) Når disse ord siges med pause efter; i forbindelser som vi andre, 
de danske, fy dog falder det bort. — Denne afslutning må man, da 
den er særlig dansk, lejlighedsvis g5re opmærksom på og vænne di- 
sciplene af med, hvilket af de tre sprog man så underviser i. 

også benyttes. Den anden ch-lyd, lydskrift [x], der findes 
i ach, buch, hoch osv., er den ustemte lyd der svarer til 
dansk „åbent g" i bage, luge, koge (dog at den tit ligger 
lidt længere tilbage og ikke sjældent er forbundet med 
r-agtige svingninger af drøbelen), og kan indøves ved hjælp af 
de ovenfor givne antydninger om forholdet mellem stemte 
og ustemte lyd; til hjælp kan tages mange danskes udtale 
af bugt o. dsl. med [xt], og da stemmen efter dansk „stød 8 
altid er tilbøjelig til at blive borte, kan også slutningslyden 
i dansk bag^ dug, bog i forstærket form tas til hjælp. — 
Hvilken udtale man skal indøve af tysk g udenfor forlyd, 
kan være tvivl underkastet, da tyskerne ikke selv er enige 
i så henseende; jeg vilde foretrække den „åbne" udtale, 
hvorefter g er = [j] i stege, wege, burger, = [c] i steg, weg, 
burg, = [q] som dansk bage i lage, bogen, og = [x] i lag, 
flog, da denne udtale synes at blive den sejrende; den an- 
den, „lukkede* udtale, hvorefter det er = [g] i stege, wege, 
burger, lage, bogen og = [k] i udlyd: sieg, weg, burg, lag, 
flog, er ganske visst lettere for os at lære. Hvad vokalerne 
angår, da gor man vel i at indøve den nordtyske åbne 
udtale af alle korte vokaler (altså f. x. også i tst, thests, 
muss, Julias); for de to o-lyd i sohle og soli kan man visst 
uden betænkelighed bruge de danske i Ole og sold. Forøvrigt 
må jeg tilstå at jeg aldrig har givet begynderundervisning i 
tysk, men kun lejlighedsvis filet viderekomnes tyske ud- 
tale af, så at jeg måske dær ikke er så kompetent som med 
hensyn til de to andre sprog. Men skulde jeg undervise et 
begynderhold i tysk, vilde jeg ubetinget dær som ved fransk 
og engelsk ta fonetik til hjælp og også bruge lydskrifttexter 1 ). 

*) Den eneste lydskriftbog for begyndere i tysk er Vietor: Deutsches 
lesebuch in lautschrift. 

En dansk ejendommelighed, som man naturligvis aldrig 
bør finde sig i at disciplene overfører på noget sprog og 
som man dærfor strax bør anholde, når den optræder (hvad 
den forresten ikke gor hyppigt når læreren altid selv udtaler 
hvert ord for eleverne siger det) er vort „stød", det der 
adskiller „han maler* fra „han er maler *, „mand" fra „marø* 
osv. Elever fra de sydlige øer, i hvis dialekt stød ikke 
findes og som dærfor, hvis de overhodet bruger det, er til- 
bojelige til aldeles ubehersket at sætte det ind i tide og 
utide, er de værste til også at smugle det ind i fremmede 
sprog. — 

Man har villet se en modsigelse i at jeg ikke havde 
noget tilovers for forhåndsteoretiseren på det grammattiske 
område, men dærimod selv anvendte den på det lydlige 
område. Forklaringen ligger dog ikke fjernt: teoretisk gramma- 
tik, som den dyrkes i almindelighed, er mere abstrakt, den 
er vanskelig, meget omfattende og fører dog ikke til målet : 
grammattisk korrekthed; den lydteori vi vil ha indført, er 
mere konkret og let, den omfatter kun et begrænset område 
og fører faktisk til målet: en god udtale. Dette sidste er 
godtgjort ved mangfoldige læreres erfaringer i ind- og ud- 
landet. Som et lille, men slående exempel skal jeg nævne, 
at da en engelsk dame efter lang tids ophold her i Dan- 
mark trods al anvendt umage ikke havde lært lydene [y] 
og [ø] ved efterligning, påtog jeg mig ved et væddemål at 
bibringe hende disse lyd på mindre end ti minutter og vandt 
ved hjælp af fem minutter teoretisk forklaring om rundede 
og ikke-rundede vokaler og to minutter praktiske øvelser i 
tilslutning dertil. 

I de senere år er det blevet mer og mer almindeligt 
som støtte ved skoleundervisningen at bruge en lydtabel, 

hvor vedkommende sprogs lyd står i systematisk orden, be- 
tegnede med så store bogstaver at de kan ses af hele 
klassen; man har dær tit brugt sådanne fif som at gi 
stemte og ustemte lyd forskellige farver 1 ). Jeg har ikke 
selv benyttet dette middel, men har fra flere udenlandske 
og nu også et par danske lærere hørt at de er meget godt 
fornfljede med det. Læreren peger på et bogstav og får 
den tilsvarende lyd sagt enten af en enkelt eller af hele klassen; 
eller man lar A nævne en eller anden lyd og B, der står 
ved tavlen, vise at han har opfattet den, ved at gentage 
den og samtidig pege på tegnet; eller hvis C begår en fejl 
ved udtalen af et eller andet ord som han læser (eller ellers 
siger), skal D pege fOrst på tegnet for den gale lyd og dærpå 
på den rette, osv. Ved denne fremgangsmåde spares meget 
skriveri på klassetavlen; og det kan måske desuden være 
nyttigt for eleverne bestandig at ha alle lydenes skematiske 
sammenhæng for 6je (selvom man jo aldrig vil examinere 
i hele sprogets lydsystem som sådant). 

De enkelte bestanddele af lydskriften indøves, som 
det vil ses, sammen med de tilsvarende lyd selv. Hvad 
nytte er nu selve lydskriften til? Ja her er det en udbredt 
anskuelse at lydskriftens tilhængere påstår ved hjælp af den 
at ha „givet eleverne en rigtigere opfattelse af den enkelte 
lyd og lettere lært dem at frembringe dem"; lydskriftens 
modstandere farer løs på denne påstand og fælder den med 
sand quijotisk iver, uden at betænke at den aldrig nogen- 
sinde er opstillet af tilhængerne af lydskriften. Disse veed 
så godt som nogen det selvfølgelige, at et barn ikke af sig 
selv udtaler en fransk nasalvokal rigtigt, blot fordi man 

1 ) Hvis læreren ikke selv vil forfærdige sådanne tabeller, kan han 
bruge Vietors Lauttafeln. 

viser ham tegnet [Å]. De enkelte lyds udtale må læres ad 
andre veje, som ovenfor viist, og dærved kunde man godt 
undvære skrift overhodet, uden at undervisningen fik et 
væsentlig andet præg. Når vi dog allerede på dette forste 
stadium bruger lydskrift, er det dels på grund af den for- 
træffelige hjælp vi senere får af den til noget helt andet, 
som jeg ret strax skal komme til, dels fordi den virkelig 
også støtter undervisningen i den egentlige lyddannelse 
noget. Den sparer læreren for en del gentagelser, idet han 
bl. a. istedenfor selv at sige lyden evig og altid, kan pege 
på tegnet og få en af de flinke elever til at sige den for 
de svagere; den g6r det klarere for eleven, hvor mange for- 
skellige lyd det er han skal ha sin opmærksomhed henvendt 
på (medens ved udelukkende mundtlig undervisning måske 
een vil være tilbøjelig til at høre [Å] og [æ] som een lyd, 
en anden [a] og [5] som een); endelig letter selve tegnenes 
ensartethed opfattelsen af lydenes væsen: den der har lært 
at udtale [Å], vil hurtigere end ellers få fat på de andre 
nasalvokaler, når han ser dem alle skrevne med den samme 
krusedulle over; den dobbelte parallellisme i de fire tegn 

sJ 

z 3 
vil fremme tilegnelsen af de tilsvarende forhold mellem 

lydene selv, m. m. 

For imidlertid at forstå lydskriftens egentlige og største 
værdi må man gore sig klart, at der er to principielt for- 
skellige arter af udtalefejl, 

A: lyddannelsesfejl, og 
B: lydanvendelsesfejl. 
Til klasse A hører det f. x., når man siger danske fly- 
forbindelser istedenfor de franske nasalvokaler, når man ingen 

forskel gor på fransk ch og j (almindelig skoleudtalelse af 
changeant som „sjangsjang" indeholder altså to-tre lyd- 
dannelsesfejl), når man udtaler sj eller k istedenfor tysk ch, 
s for tysk z [tsj, 6' istedenfor [a] i engelsk cut, u istedenfor 
v i engelsk give, eller som næsten alle de listovske lærere 
jeg har kendt, sætter lydgruppen [5t] ind for eng. [d] efter 
vokal, som i wood, had osv. 1 ). 

Til klasse B hører f. x. det at udtale fransk *gent som 
gant, peut som put eller omvendt eut som [ø], engelsk pear 
som peer, eller pier som pire, great med ea's sædvanlige 
værdi, datiden read som nutiden, national med samme 
vokal som i nation, tysk frass eller fuss med kort eller 
nass eller nuss med lang vokal, bischen med [f] osv. 

Begge arter fejl kan naturligvis findes i samme ord, således 
i dansk almindelig udtale af Miinchen som [møri'kon] istedenfor 
[myncan] ; en lærerinde der kom hjem fra en med ministeriel 
understøttelse foretagen studierejse i England udtalte (Hamp- 
stead) Heath som [hets] ; havde hun sagt [hrts] havde hun kun 
haft en fejl af klasse A, idet hun ikke kunde udtale Q>]; 
havde hun kunnet dette, men udtalt [hej)], vilde hendes 
fejl ha hørt til B, men hun valgte nu at kombinere begge. 

Fejlene af klasse A er uafhængige af ortografien ; dem 
vil vi ogsaa kunne begå i sprog, hvis retskrivning dækker 
udtalen; de beror for en stor del på vore danske artikula- 
tionsvaner, og de modvirkes ved fonetisk (lydfysiologisk) 
dressur som ovenfor beskrevet; er een gang de fremmede 
lyd lærte godt i begyndelseskursusset, opstår denne slags 
fejl kun ved støjhed eller mangel på fortsat øvelse. 

1 ) Måske en følge af reglen „blødere end dansk t i hat, hårdere end 
dansk d i had". 

Lydanvendelsesfejl (klasse B) dærimod vil i reglen skyldes 
uoverensstemmelser mellem sprogets udtale og dets ret- 
skrivning; de er uafhængige af vore danske artikulations- 
vaner, og selv den der har lært alle de fremmede lyd ud- 
mærket (ja selv den indfødte) vil være udsat for at begå 
dem ved hvert nyt ord han ser skrevet men ikke har hørt. 

Det er denne sidste art fejl lydskriften hjælper 
til at undgå; den beskytter os mod de fejl som de for- 
skellige nationalortografier ligefrem forleder os til at begå. 
Lydskrift er nødvendig ved undervisningen i alle sprog; 
men det er klart at den i forskellig grad blir afvigende fra 
almindelig retskrivning. I finsk og spansk er denne sidste 
så nær ved at være lydskrift, at kun forholdsvis få ændrin- 
ger behøves for at betegne udtalen; i italiænsk behøves 
næsten kun angivelse af om e og o er åben eller lukket, 
om s og z skal være stemte [z, dz] eller ustemte [s, ts], 
og hvilke enkeltskrevne konsonanter der skal lyde dobbelt 
(langt). I tysk er retskrivningens luner strax en del flere, 
men i sprog som fransk og engelsk (og hvorfor ikke nævne 
dansk med) er antallet af de hinanden kryssende regler 
med mange undtagelser så stort, at lydskrift nødvendigvis 
får et helt andet udseende end den traditionelle retskrivning. 

Max Muller har sagt at den engelske retskrivning er en 
national ulykke, og Vietor har forbedret denne udtalelse til, 
at den er en international ulykke, da det ikke alene er 
englænderne, men også alle dannede mennesker i andre 
lande, der må trækkes med den. Lydskriften stiller os nu 
overfor tilegnelsen af det fremmede sprogs ord, somom 
disse vare skrevne i en art normal- eller ideal-retskrivning, 
hvor hvert bogstav altid betyder det samme og hver lyd 
altid er betegnet på samme måde. 

Nogle bekæmper lydskriftens anvendelse ved at sige at 
den dog ikke kan blive helt fuldstændig, så at den angir 
alle nyangser i det talte ord med tonefald osv. ; den kan 
altså ikke erstatte lærerens mundtlige ord. Det har vi heller 
aldrig påstået at den kunde; bortset fra selvstudium uden 
lærer, der altid vil blive ufuldkomment, har vi altid hævdet 
den overordentlig store betydning af at læreren udtaler for, 
og vi har i lydskriften ikke set noget der erstatter, men 
noget der støtter lærerens mundtlige udtaleundervisning. 
Selvom vi ikke får alle de fineste fine nyangser med, kan 
den dog være nyttig, ligesom en logaritmetabel kan være 
til god hjælp selvom den ikke tar mer end fire decimaler med. 

Andre modstandere kommer med den stik modsatte 
indvending, at vor lydbetegnelse er for „hårfin" for vore 
skoler. Selvom mange kun siger dette, fordi de forvexler 
den lydskrift som bruges i videnskabelige værker, med den 
langt simplere vi vil indføre til skolebrug og som ingenlunde 
overstiger en jævn discipels fatteevne, ligger det svar temmelig 
nær: Javel, vi tilstræber (og opnåer) storre nojagtighed end 
vore forgængere, men det var også nødvendigt fordi den 
gamle skoleudtale var så uforståelig for den indfødte. Des- 
uden er vor betegnelse konstrueret efter så simple principper, 
at vi med mindre besvær opnår en hojere grad af nøjagtig- 
hed end I med langt vanskeligere midler. Da man i mate- 
matikken gik bort fra at betegne « som **/? og indførte 
decimalværdien 3,ui6, opnåede man på een gang storre 
nojagtighed og det, at decimalbrøken er langt lettere at 
håndtere ved alle længere regninger; men netop de tilsvarende 
fordele kan vor lydskrift rose sig af. 

Man har jo allerede i mange ret gamle læsebøger (for 
ikke at tale om ordbøger) stræbt at modvirke ortografiens 

skadelige indflydelse på udtalen ved forskellige tegnsystemer, 
ved tal over vokalerne, ved længdestreger og korthedsbuer, 
ved at kursivere de s-er der skulde være stemte, eller andre 
steder ved at kursivere stumme bogstaver, ved at sætte 
prikker og krusedruller over og under bogstaverne. Det 
herhjemme bedst kendte system af denne art er Listovs; 
jeg skal ikke genta min 15 år gamle kritik af dette system, 
der påviiste dets mangler og inkonsekvenser, men blot hen- 
vise til at dette som alle lignende systemer, netop dærved 
at de stræber at slutte sig så meget som muligt til orto- 
grafien, nødvendigvis optar en del af dennes kapricer i sig 
og dærfor blir for komplicerede til at være til rigtig gavn 
for disciplene. Dærimod er fonetikerne ved at gå ud fra 
rationelle principper nåede til at opstille lydskriftsystemer 
der virkelig tilfredsstiller alle rimelige krav til nojagtighed og 
letlærthed 1 ). At dette sidste er tilfældet har jeg haft slående 
beviser for, ved at bårnene i flere skoler, hvor mine bøger 
benyttes men hvor lærer(ind)en har været bange for lyd- 
skriften, af sig selv har brugt denne, når der var ord hvis 
udtale de ikke vidste; flere forældre har også fortalt mig 
at de selv har sat sig ind i den, når deres born lærte efter 
lydskriftbøger, og ingen vanskelighed har fundet derved. 

Det vil her måske lonne sig at se på de fire måder 
der overhodet er mulige for at bibringe eleverne sprog- 
stoffet. Man kan åbenbart enten (1) slet ikke la dem 
bruge skrift, men gi dem alt mundtligt; eller (2) la dem få 



*) Ligesom også de forskellige nutidsfonetikeres systemer ligner hin- 
anden i hOj grad — langt mere end en tidligere tids vilkårlige betegnelses- 
måder (f. x. Walkers, Flugels, Toussaint-Langenscheidts, Tangers osv.) 
gjorde. Den der er oplært i Sweets Lydskrift, læser let Passys eller 
min og omvendt. 

ortografien alene; eller (3) gi dem ortografi og lydskrift 
samtidig; eller endelig (4) gi dem lydskrift alene. 

(1). Den forste måde har ojensynligt den fordel at 
skriftbilleder ikke trænger sig ind og forstyrrer elevens op- 
fattelse; den ligner barnets måde at lære sit modersmål på. 
Den vil også være des bedre på sin plads, jo mere under- 
visningen kan anta former der minder om barnets forste 
sprogtilegnelse: hvor der kun er een elev eller dog meget 
få, hvor eleven (eleverne) ikke er ret gammel (gamle) og 
navnlig ikke endnu er rigtig fortrolig(e) med skriftens hem- 
meligheder, hvor læreren er indfødt, og navnlig hvor der er 
rigelig tid. Ti det må man g6re sig klart, at der ved denne 
helt mundtlige sprogundervisning bruges overordentlig megen 
tid; der kræves mangfoldige gentagelser, og læreren har 
stor tålmodighed behov. I skoler vil der kun kunne blive 
tale om rent mundtlig undervisning som et rent foreløbigt 
stadium på hojst et par måneder, inden man går over til 
anvendelse af skrift af den ene eller anden art. Walter, 
der har prøvet begge dele, udtaler udtrykkelig at lydskrift 
ved klasseundervisning er langt at foretrække for rent 
mundtlig undervisning, fordi denne spilder enorm tid og 
man ikke er nær så sikker på at få hele klassen med. 

(2). Man lar eleverne strax se den nedarvede ret- 
skrivning og gir dem udtalen udelukkende mundtligt. De 
dærved krævede evindelige gentagelser og pinagtige små- 
rettelser gor timerne brydsomme for lærere og elever, der 
næsten altid slOjer af overfor den i virkeligheden uhyre op- 
gave. Regler kan der jo nok gives for forholdet mellem ret- 
skrivning og udtale, men de undtagelsesløse er desværre så 
få, at sikkerhed ad den vej ikke kan opnåes. 

(3). Man lærer disciplene fra forst af nok den orto- 

grafiske skrivemåde, men gir dem samtidig som modgift 
lydskrift, enten i den form at glossaret omskriver hvert nyt 
ord, eller at (desuden) selve læsestykkerne er omskrevne. 
Herved har man ganske visst fordelene ved lydskrift, og 
flere lærere har udtalt tilfredshed med de opnåede resultater, 
som jeg heller ikke tvivler om er bedre end når man und- 
værer lydskrift. Imidlertid er jeg overbeviist om at det ved 
denne fremgangsmåde er vanskeligt at undgå nogen forvirring 
hos de svagere begavede elever, så at de blander de to 
skrivemåder sammen og hverken lærer udtalen eller ret- 
skrivningen ordentligt. 

(4). Dærfor har jeg altid (i lighed med de fleste tals- 
mænd for lydskrift) foretrukket at la begynderne kun be- 
skæftige sig med lydskrift en tid lang, så de blir fuldt for- 
trolige ikke alene med den, men med en ikke for ringe 
del af sprogstoffet, inden de går over til (også) at se ordene 
ortograferede. Herved følger man det princip at man ikke 
skal opdynge vanskelighederne, men overvinde dem een 
for een. Da eleverne efter de forste par timer kender 
tegnene, volder det dem ingensomhelst vanskelighed at læse 
texterne; disse selv (med betydningen af ordene, grammat- 
tiske former osv.) læres dærfor langt lettere, end når man 
samtidig stiller det krav at de skal vænne sig til ortogra- 
fiens kapricer. 

Ved denne fremgangsmåde må man jo nødvendigvis 
ha sammenhængende lydskrevne texter; men disse er også 
at anbefale dem der følger metoden nr. 3, da der er mange 
ting der ikke kommer frem ved omskrivninger i glossaret 
af de nye ord, nemlig alt det der forst viser sig i sammen- 
hængende tale: det at fransk [q] i le, de, demande, devenir, 

quatre osv. osv. snart udtales, snart udelades, det engelske 

11 

r's forskellige behandling, dobbeltformer under indflydelse 
af sætningstryk som [kån] og [kan] og de ' mange andre 
fænomener af den slags, som det virkelig er nødvendigt at 
ta med, fordi ingen sætning blir naturlig uden hensyntagen 
til dem og fordi vi ikke kan forstå de indfødtes tale uden * 
at kende dem 1 ) — vi kan jo nemlig ikke forlange at de 
skal gflre deres sprog stift og g6re vold på alle deres natur- 
lige sprogvaner for at g6re os tilpas. Kun når man bruger 
sammenhængende lydskrifttexter, kan man fra begyndelsen 
forlange en sammenhængende fornuftig oplæsning med nogen- 
lunde udtryk. 

Jeg har så tit i samtaler måttet besvare det sporsmål 
om jeg også vil ha at disciplene skal lære at skrive lyd- 
skrift, at jeg også her må ofre et par linier på det. Selv- 
følgelig skal de også skrive med lydskrift, men lære det, 
ja det behøver det ikke; det medfører jo nemlig ikke den 
allerringeste bid extra-arbejde eller besvær for dem. De 
lærer tegnene; og kan de dem, kan de skrive et hvilket- 
somhelst ord i lydskrift, blot de kender dets udtale; det 
følger ligefrem af selve lydskriftens væsen 2 ). Diktat, hvor 
de med lydskrift skal skrive hvad læreren siger til dem, 

1 ) Jeg husker en dames uforstående forfærdelse da en franskmand 
inde i en sætning brugte forbindelsen [stane]; hun forstod først sæt- 
ningen da jeg gentog den og satte [sæt ane] ind; ,nå ja, gentog hun, 
havde han dog bare sagt [sæd ane], sådan sa vi altid i min skoletid!" 

*) Mine elever ved statens fonetikkursus vil måske i erindring om de 
mange timer vi har anvendt på at skrive dansk med lydskrift, sige at 
det dog ikke går så ganske let. Dærtil vil jeg svare, at for det første 
er det danske lydsystem i sig selv vanskeligere end både fransk og 
engelsk, for det andet krævede jeg (efterhånden) en langt finere lyd- 
analyse og lydbetegnelse end vi får brug for ved skoleundervisning, og 
for det tredie var mine elever fuldt fortrolige med dansk retskrivning 
og havde igennem den og ad andre veje i åreviis indsuget en mængde 

forudsætter altså kun den rigtige opfattelse af lydene og er 
en meget god prøve på om de har hørt rigtigt (sml. ovf. s. 86 f.). 
Hvor længe skal man blive ved med udelukkende lyd- 
skrift? Det er et af de allervanskeligste sporsmål, og jeg 
drister mig ikke til at gi et bestemt svar. Svaret må sikkert 
altid for en del bero på klassens alder og modenhed, og på 
den tid man overhodet har til sin rådighed til sproget i 
det hele. Jeg har selv endog vovet at gå så vidt at jeg i 
engelsk, hvor jeg kun havde to ugentlige timer i to år f6r 
studenterexamen, har brugt hele det ftrste år til lydskrift 
(Sweets Elementarbuch), og jeg har ikke fortrudt det. I 
fransk i de lavere klasser har jeg mindst een gang læst 
lydskrift noget over et skoleår, og den eneste ulempe var 
de drenge der under dette blev flyttet over fra andre skoler. 
Andre gange har jeg gjort lydskriftkursusset kortere og i 
det hele experimenteret på forskellig måde uden at komme 
til noget bestemt resultat — undtagen dette: behold lyd- 
skrift så længe som vel muligt. Der læres nemlig 
forholdsvis så meget mere af selve sproget i denne tid, at 
jeg ikke nærer nogen tvivl om, at den der med samme 
timeantal og i samme alder har læst lydskrift i to år og 
retskrivning i et halvt, kan mere af sproget (ikke alene ud- 
tale!) end den der har lært lydskrift et halvt og dærefter 
retskrivning i to et halvt (altså i alt et halvt år mere end 
den forste). Og så er lydskrift i sig selv et så herligt 
middel til at vænne disciplene til minutiøs nøjagtighed, fordi 
man virkelig skal se sig godt for for at læse hverken mer 



fejlagtige forestillinger om hvad der var rigtig eller faktisk dansk ud- 
tale, forestillinger som det netop var undervisningens opgave at få 
pillet ud af dem — d. v. s. at la kendsgerningerne og selviagttagelse 
pille ud af dem. 

11* 

eller mindre end hvert tegn angir, at jeg tillægger lydskrift- 
læsning en meget stor opdragende betydning. 

Men een gang skal man jo begynde at lære ortografien ; 
og det er vel denne overgang der mere end noget andet 
har skræmmet folk bort fra anvendelse af lydskrift, fordi 
man tænker sig den som noget yderst besværligt. Men nu 
er, efter eenstemmige udtalelser, alle de der har vovet for- 
søget med lydskrift, blevne forbavsede over den lethed, 
hvormed overgangen er foregået uden nævneværdigt besvær 
fra lærerens eller klassens side, og over den sikkerhed de 
således underviste elever har erhvervet i ortografien. Den 
psykologiske grund hertil kan vel søges i den skærpede op- 
mærksomhed, som disse elever nødvendigvis får for forskel 
mellem lyd og skrift, i forbindelse med at de ikke som de 
andre skal lære mange ting samtidig (ortografi, udtale, be- 
tydning, bojning), men får den svære ortografi sondret ud 
som noget der skal læres for sig selv med hensyn til ord, 
hvis udtale og betydning de er fuldt fortrolige med. 

Den bedste måde at gore overgangen på, synes nemlig 
at være at knytte den til repetitionen af læste og lærte 
stykker 1 ). F6rst siger man nogle ord om retskrivning i 
almindelighed, støttede til danske forhold: stumme bogstaver i 
hvidt, fugl; vokalernes flertydighed i kost; se, de, den; man 
kan også gi dem sådanne nødder at knække som vandrende 
og lampetarme osv. Dærpå får de et kendt fransk (eng.) 
stykke at se i ortografisk klædedragt; det gennemgåes ord 
for ord, hvorved de selv kan ledes til at finde ud af de 
vigtigste forhold mellem bogstaverne og deres lydværdi. 



l ) Man laeser altså f. x. i min Fr. B. en del stykker forbi stk. 9 (der 
er det fOrste hvor retskrivningen også er givet) i lydskrift alene og går 
så tilbage til dette. 

Herved får de i fransk for f&rste gang at g6re med akcent- 
tegnene og cédille, hvis navne læres 1 ). 

I de følgende timer drives sammenligningen mellem 
ortografi og lyd på samme måde som ovenfor skildret med 
hensyn til grammattiske iagttagelser; man kan dærved snart 
gå ud fra lyden, altså forfølge den samme lyd i alle de ord 
hvor den findes i en side eller så, og notere disse på tavlen, 
snart fra ortografien, altså notere og klassificere et bogstavs 
lydværdier. Nogle få timer vil være tilstrækkelige til denne 
foreløbige orientering. 

Skal man forlange ortografien lært strax fra forst af, 
altså høre barnene i stavning eller la dem skrive ordene 
efter diktat? Nej — det gor man jo i reglen heller ikke 
ved den ikke-fonetiske metode. Lad dem férst vænnes til at 
se på stavemåden og ved de nævnte øvelser skrive af efter 
bogen; siden kan man forlange stavemåden af blot den 
fdrste linie i hver dags lektie lært ordentligt, og man skal 
se, at efter et fjerdingårs forløb er eleverne så stive i deres 
franske og engelske retskrivning som nogen pedant kan 
forlange — og stivere end de nu i reglen blir efter lang 
tids forløb 8 ). 

*) At bruge de franske, engelske eller tyske navne på bogstaverne, 
når der staves på dansk, er skaberi, der ikke fortjener andet end et skulder- 
træk, især når det, som almindeligt er, ikke gennemføres, men kun bru- 
ges ved nogle enkelte bogstaver, så at y er = [igræk] eller [wai], ch 
efter omstændighederne [seaf], [sreitf] eller [tseha*] — eller endog [se?ha?] 
midt imellem bogstaver der får lov til at beholde deres danske navne 
med stød og alt muligt. Noget andet er det, at hvor man bruger 
det fremmede sprog helt igennem som undervisningssprog også på 
grammattiske områder, er det nødvendigt at indøve de fremmede bog- 
stavnavne, men de må så strengt gennemføres ved dem alle. 

9 ) Wer jemals in der schule die lautschrift als hilfsmittel zur er- 
zielung einer besseren aussprache benutzt hat, der weiss, welcher 

Lydskriften skal ikke slippes, fordi man begynder også 
at gi sig af med ortografi; den er altfor god en hjælp til 
nu at kastes bort. Ikke alene bør man, i alt fald nu og 
da, læse hele stykker i lydskrift, men navnlig bør man 
bruge den ved alle nye forekommende ord (altså navnlig i 
glossaret) for at udelukke alt gætteri. Dærved opnåes også 
på de senere trin det meget vigtige, at man med samme 
strenghed kan forlange udtalen lært som betydnin- 
gen, medens man uden lydskrift slet ikke kan stille noget krav 
til hjemmeforberedelse på dette punkt. Ved stadig at vedlige- 
holde færdigheden i at omsætte lydskriftens tegn i praktisk ud- 
tale gir vi jo også vore elever noget værdifuldt for hele livet, 
idet de så senere, når de ikke længere har deres lærer at 
sporge om udtalen af nye ord, selv kan få god oplysning 
derom. Det, der for kun et par år siden stod som en ret 
fjern fremtidsmulighed, at alle franske og engelske ordbøger 
angav udtalen efter rationelle principper, er jo nemlig nu 
udmærket på vej til at blive til virkelighed med det aller- 
første. 

Anvendelse af fonetik og lydskrift ved sprogundervis- 
ning er at betragte som et af vor tids vigtigste pædagogi- 
ske fremskridt, fordi man ad den vej opnår samtidig en be- 
tydelig lettelse og en overordentlig stor vinding i sikkerhed. 
Men disse midler må anvendes strax fra fdrste færd; liså let 
som det da er at få en god udtale, liså svært er det at gore de 
fejl gode, der sætter sig fast selv ved kort tids undervis- 



nutzen aus ihr entspringt; der weiss aber auch, dass der schaden, 
welchen sie bezuglich der orthographie anrichten kann, sich nur auf 
wenige wochen erstreckt und åusserst gering ist, j eden fa Ils Tiel ge- 
ringer als der schaden, welchen eine schlechte aussprache 
inder orthographie anrichtet. H. P. Junker, Die neu. sprachen. V. 99. 

ning efter urigtig eller forældet metode. »Timotheus, en 
gammel berflmt musiklærer, plejede at forlange dobbelt be- 
taling af alle de elever, som havde nydt undervisning hos 
andre, for de kom til ham; som grund hertil angav han, 
at der var meget mere arbejde forbundet med at undervise 
disse end sådanne elever, hos hvem han ikke havde forud 
erhvervede dårlige vaner at kæmpe med x ). a Gak hen og 
gor ligeså, I sproglærere! 



1 ) Mackenzie: Stemmens pleje og uddannelse. På dansk ved H. My- 
gind. 1887. S. 153 



XI 

Som de fleste pædagogiske arbejder har også dette be- 
skæftiget sig mest med begynderundervisning. Men der 
er dog af og til faldet noget af til de senere års undervis- 
ning, og jeg skal her gi et par yderligere vink dærom. Man 
skal fortsætte ad de samme baner som i de f6rste år, med 
de ændringer som forholdene nødvendig fører med sig. 

Man skal læse — læse mere og mere, læse bedre og 
bedre bøger, bøger, hvis indhold er skikket til at fængsle, 
belære og udvikle eleverne på så alsidig en måde som mu- 
ligt. Altså som for antydet ikke alene æstetisk litteratur. 
Bedst er den læsning der gir indblik i det fremmede folks 
egenart i videste forstand, og -allerbedst den der er egnet 
til at gi eleverne kærlighed til det bedste i de fremmede 
nationer. 

Man skal dels læse statarisk, dels kursorisk, bedst 
vel med flere gradationer. Medens man til at begynde 
med må tygge ret grundigt for at få al den sproglige næ- 
ring ud, kan man naturligvis siden ta stOrre og stårre 
bidder. Allerede temmelig tidligt kan man gå lettere hen 
over de stykker, hvis indhold ikke egner sig til at tas alt- 
for alvorligt eller hvis gloseforråd ikke hører til det nødven- 
digste, således Ten little Niggerboys (Eng. B. II 176), som 
man f. x. kan la eleverne læse op, så at læreren forklarer 

hvert ord der ikke forståes, uden at der knyttes sp6rsmål 
til det eller at de får det for til næste gang. Siden hen 
kan man bruge en måned eller to ind imellem alvorligere 
arbejde til på samme lette måde hurtigt at læse en nem 
roman el. lign. Man kan også gi eleverhe hjemmelæsning for 
ved siden af det i skolen læste. Vor fransk- og engelsk- 
lærer i de øverste klasser i Frederiksborg skole (H. Mathiesen) 
forstod det fortræffeligt at gi os lyst til selv at læse romaner 
på sprogene; hver af os satte en ærgerrighed i at være 
den der den forste time i hver måned kunde stille med 
flest bind læst, og selvom vi naturligvis læste flygtigt og 
aldrig slog gloser op, lærte vi dog meget, og jeg betragter 
den dærved vundne læsefærdighed som noget af det værdi- 
fuldeste jeg fik i de sidste års skolegang. Som prøve på 
at vi virkelig havde læst de bøger vi kom med, talte han 
nok af og til med os om indholdet, men det var på dansk, 
og ellers lod han os kun slå op på et tilfældigt sted og 
oversætte en stump. Bedre er det vel dærfor at organisere 
det som nogle steder nu i Tyskland, hvor hele klassen i 
hjemmelæsning læser den samme bog og til en bestemt 
dag (med 14 dages eller en måneds mellemrum) har et be- 
stemt pensum for. De skal da på sproget kunne berette 
om indholdet, skal også udsporge hinanden om indholdet, 
og får det endog af og til som klausuropgave at nedskrive 
indholdet; efterat læreren har set disse referater igennem, 
får eleverne dem for til at foredrage frit, ved hvilken lejlig- 
hed der da naturligvis kan udspinde sig videre samtaler — 
altsammen på det fremmede sprog. 

Det vigtigste blir det statariske, det som man læser så 
grundigt at indhold og sprogform blir disciplenes varige eje, 
og som dærfor også i begge henseender bør være så godt 

som muligt. Øvelsen med spflrsmål og svar fører efter sin 
natur til at indholdet kommer til at spille en stor rolle, og 
selvom udviklingen af sprogfærdigheden er et formål, og til- 
med et meget vigtigt, træder den dog ikke direkte frem som 
et sådant; et barn taler jo heller ikke for at øve sig i at 
bruge sit modersmål, men for at få noget at vide og for at 
meddele sig — og dærved lærer det sproget. Dette virke- 
lighedspræg træder mer og mer frem jo videre man kommer; 
ved samtalerne viser disciplene, direkte at de har forstået 
indholdet, indirekte at de har forstået sproget 1 ). 

Man skal tale — om det læste, og at de samtaler 
ikke blir blotte farseforestillinger med parlør-konversationer, 
som modstanderne ynder at sige, håber jeg at ha viist 2 ). 
Når man herhjemme har sagt at det h6jeste tiden tillader 
af samtaleøvelser, er følgende fem spflrsmål der hver time 



l ) Der har været uenighed i de lande, hvor man har mere tid til 
engelsk end hos os, om man kunde læse Shakespeare i skolen. Imod 
det har man navnlig gjort gældende, at hans sprogform er så forældet 
at man hele tiden må oplyse forskellen mellem den og nutidssprog, og 
advare mod benyttelsen af de gamle former og vendinger; den filo- 
logiske kommentar er, navnlig i de bekendte Glarendon Press udgaver, 
svulmet op til et sådant omfang, at den overstiger skoleungdommens 
kræfter og vilde ta for lang tid. Jeg vilde dærtil foreslå følgende 
fremgangsmåde: læs et stykke af Shakespeare på et så fremrykket 
stadium at det moderne sprog sidder godt fast; læs så i sproglig hen- 
seende kursorisk, så at man ikke opholder sig ved hver afvigelse fra 
nutidssprog, men går uden betænkning hen over det der let forståes," 
og ved det andet blot uden nærmere forklaring gir en prosaoversættelse til 
moderne engelsk; dvæl dærimod ved indholdet med „statarisk* grundighed. 

3 ) Tvivlere kan også læse beretninger, afgivne af indfødte der har be- 
søgt tyske skoler hvor re form undervisning har været gennemført, og 
som har talt længe med disciplene, i Walter, Englisch nach dem 
Frankfurter reformplan s. 152—165, og Miss Brebner, Uie Method of 
Teaching etc. 

rettes til ordensduxen (og kun til ham): »Hvem er ordens- 
dux? Hvad dato skriver vi idag? Hvilken dag er det i 
ugen? Hvem er fraværende? Hvad har I læst til idag?" og 
at man „skylder sandheden at tilstå, at det kun er et 
mindretal, der efter årets forløb kan give et rigtigt svar på 
dem uden at betænke sig" *), så beror dette sOrgelige resultat 
netop i forste linie på spflrsmålenes fåtallighed: den som 
kun tre gange hver tyvende uge får sin fingerspids dyppet 
i vandet, lærer ikke at svømme. I anden linie skyldes det, 
at sporsmålene er stereotype og ingen forbindelse har med 
det klassen ellers læser; „mere end nogle minutter af timen 
vil man i reglen ikke kunde anvende til disse elementære 
sprogøvelser", da læsning, oversættelse og grammatik kræver 
resten af tiden, i mellemklasserne endog hele tiden, så der 
„på dette standpunkt ikke bliver plads for øvelser i tale- 
færdighed." 2 ) Men når man nu omvendt bruger samtalerne 
til tolkning af texten, slår man jo to store fluer med ett 
smæk, og så skal man nok se at det går med talefærdig- 
hed som med rigdom; er man f6rst nået til et visst punkt, 
går resten af sig selv; den samlede kapital yngler forbavsende 
hurtigt og villigt. 

Man skal skrive — frie skriftlige arbejder på det 
fremmede sprog. Ved „frie" må naturligvis ikke tænkes på 
stile i smag med de „frie danske" om „dydens betydning i 
det daglige liv", men blot at de ikke skal være oversættelser, 
altså ikke knyttede til bestemte danske vendinger. Ellers 
skal de netop være „bundne". Den fare der nemlig er ved 
disse skriftlige arbejder, at disciplene går udenom alle 
vanskelighederne og kun bruger et ringe antal vendinger 

l ) C. Michelsen: Vor metode 24—25. 
») Smst. 34. 

som de er sikre på er rigtige, er absolut st6rst jo friere og 
jo mere omfattende opgaven er. Det har vi seet tydeligt 
nok ved de frie litterærhistoriske opgaver ved skoleembeds- 
examen. En mere begrænset opgave er bedre både som 
øvelse og som prøve. Altså f. x. fortælling af en mindre 
anekdote eller avisberetning om en eller anden hændelse, 
som læreren har læst op for klassen; skildring af hvad der 
kan ses på et billede; genfortælling af en begivenhed i den 
læste roman eller i det historiske læsestykke, mulig i form 
af et brev 1 ); sammenfatten af hvad der i det læste angår 
een enkelt af de optrædende personer; referat af tanke- 
gangen i (et brudstykke af) en læst afhandling; omsætning 
af et stykke poesi til prosa. Ehdnu mere bundne er op- 
gaver som besvarelse af et bestemt givet antal spdrsmål, de 
s. 129 f. omtalte synonymiske erstatningsopgaver osv. Alle 
den slags øvelser forekommer mig at være langt at fore- 
trække for de nuværende artiumsstile, hvor man ved hjælp 
af et lexikon på fire timer nåer til at gengi på gyseligt 
fransk en snes linier som f. x. „et bælte af gamle fæstnings- 
værker med porte, dækkede af uhyre tårne, sammentrænger 
dens mørke huse, som kun mod deres vilje synes at have 
åbnet gennemgang for snævre og snavsede gader. " 



Men kan nu virkelig en undervisningsmetode som den 
her skildrede gennemføres under de nuværende forhold? 
Er der ikke hindringer på alle ledder og kanter? Jo der er 



*) Overhodet er brevform jo den form for skriftlig fremstilling som 
de fleste får mest brug for, og som dærfor byppigst bør øves. — Vore 
efter de gamle metoder oplærte elever vil visst gfire en ynkelig figur i 
den nu opblomstrende internationale discipelbrevvexling. 

desværre ting der hindrer og vanskeliggør , men heldigvis 
ikke noget der umuliggør. Som hindringer skal jeg nævne 
tidens knaphed, tidsfordelingen, karaktersystemet, examener, 
lærerne. 

Den tid, der nu gives de levende sprog, er for knap. 
Dærfor bør alle lærere i nyere sprog slutte sig sammen og 
i forbindelse med alle de forældre som er misfornøjede med 
de højere skolers indretning (og de er ikke få) agitere ivrigt 
for endelig at få den byrde væk som skolen lider under, 
og som gør at vor opvoxende ungdom ikke får den dannelse 
som vor tids forhold bydende kræver : de klassiske sprog må 
snarest muligt ud af skolen, så blir der luft og plads til alt det 
der nu er trængt tilbage, deriblandt også de nyere fremmede 
sprog 1 ). Men — selv med den nu knapt tilmålte tid kan 
meget gøres anderledes og bedre end hidtil, og jo mere 
lærerne i de nyere sprog viser dette og formår at ryste 
g<mm el slendrian af Vdes mere vil de skaffe derjfa* 
respekt, og des større vil villigheden blive til ved fremtidige 
reformer at gi en klækkelig udvidelse af timetallet. 

Tidsfordelingen er dårlig. Når vil folk dog indse 
at man ikke skal lære alt på een gang? Mange fag, der 
hvert har så få ugentlige timer at eleverne glemmer fra 
den ene gang til den anden — det er en skrækkelig ødslen 
af tid. Og hvilken synd mod alle de mange drenge der 
ikke går hele skolen igennem, men må ud fra en af mellem- 
klasserne, hvor de i geografi er nået til Rhinen, i historie 
til Karl den store, i naturhistorie til uglerne, i fransk til 
donner, i tysk til de ægte sammensatte verber, i engelsk til 
Listovs ledetråd nr. 2 midt på side 13, i matematik til 

1 ) Men naturligvis også modersmålet; kundskab om natur, planter, 
dyr, mennesker; tegning og håndgerning; friluftsliv .... 

rektanglerne, i regning til lidt ind i reguladetri, i katekismus 
til midt i den anden trosartikel bidder, brokker, brud- 
stykker af alt mellem himmel og jord, og ikke en eneste 
ting lært tilgavns! 

Nej, lær få ting eller een ting ad gangen, lær hver ting 
ordentligt og lær den færdig far du går til den næste! 1 ) 
Og hvad særlig sprog angår, da er det så sikkert som 
noget, at det er rigtigst at ta dem efter hinanden, ikke ved 
siden af hinanden ; hvert sprog man begynder med , skal 
ha mange timer, og der skal helst gå to år inden man be- 
gynder med et nyt; så sidder det f6rste så fast at det kun 
for fremtiden behøver få timer til vedligeholdelse og ud- 
videlse 2 ), og så skader de to sprog ikke hinanden nær så 
meget som hvis man har dem samtidig inden man har fået 
færdighed i noget af dem. — I hvad alder bårnene skal 
begynde at lære fremmede sprog, t6r jeg ikke sige noget 
bestemt om; jeg vil være mere bange for at begynde for 
tidligt end for sent: lad modersmålet dog få tid og fred til 
til at fæstne sig og få fylde, inden andre sprog kommer til! 

At vort danske nationale system med de daglige 
karakterer er usundt og meningsløst, er så tit sagt af fag- 
pædagoger at jeg her ikke behøver at sige det een gang til. 
Men nogen uoverstigelig hindring for en fornuftig undervis- 
ning er det ikke; man kan udmærket godt benytte den her 
på mange punkter forudsatte klasseundervisning, så hele 
klassen er „oppe" hele tiden, og dog ved timens slutning 



l ) En veltalende fremstilling af dette princip findes i v. Pfeils oven- 
nævnte skrift „Ems", men også ellers kommer tanken mere og mere frem. 

') Timer som jo endda foruden til det sproglige kan bruges til værdi- 
fuld kundskabsmeddelelse på andre områder: hvorfor ikke lære Frank- 
rigs geografi og historie i de franske timer på fransk osv.? 

gi karakter til alle efter bedste beskub og efter hvad man 
erindrer af hver drengs præstation. Er du i tvivl, så giv 
hellere for god en karakter end for dårlig; spild ikke for 
megen tid på n6jagtige retfærdighedsovervejelser. Der er 
jo ingen der hindrer dig i at simplificere skalaen, så du gir 
ug. til alle dem, du ikke husker noget ufordelagtigt om i 
denne time, tg. til dem du husker noget slemt om, og slet 
til dem der har gjort noget rent umuligt. Har din under- 
visning været livlig nok, vil det forholdsvis sjældent ske at 
du kommer til at gi ug. til en dreng der ikke har åbnet 
munden hele timen. 

Den værste sygdom vort skolevæsen lider af, er dog 
examensvæsenet. Alt er indrettet påexamener; forældre, 
bOrn og desværre også en del af lærerne spor kun efter 
examenerne: hvad der fordres til examen, hvad karakter der 
kan ventes eller er givet til examen osv. osv. Den daglige 
undervisning får lov til at skøtte sig selv, de h6jere autori- 
teter skal dærimod nok vogte sig for den ringeste forsøm- 
melse i retning af kontrol ved examenerne. Der er de 
småligste forskrifter om hvad der i hvert fag skal være 
læst, og hele tre universitetsprofessorer- må hvert år la 
deres videnskab sove en måned for at lægge indviklede 
skemaer og se efter om privatist Nielsen fra Hansens kursus 
ikke har læst ti vers for lidt af Vergil, eller opgiver et kapitel 
af Cicero som han også har læst for to år siden; for har 
han det og det opdages midt i hans examen, så må han 
afstraffes exemplariter og der må skrives lange artikler i 
bladene om hans uhørte forbrydelse. — Forskrifterne er 
prisværdige i deres omhu for at præcisere: i ett sprog 
kræves der 125 sider, i et andet 150, og i det ene skal der 
være 1300 bogstaver på hver side, men i det andet er det 

pædagogisk forsvarligt at der kun er 1100 bogstaver på 
siden; i ett sprog skal en sjættedel af disse bogstaver være 
poesi, men i de andre er prosa godt nok; i ett sprog må 
der for himlens skyld kun høres i læst, i et andet er det 
en forbrydelse om censor vil høre i noget læst; ved de 
fleste skal der dog høres i både læst og ulæst, men kun i 
ett sprog gives der særskilt karakter for hvert; i tysk og 
græsk er prøven kun mundtlig, i de andre sprog også 
skriftlig, men vel at mærke således at der i fransk skal 
oversættes fra dansk 1 ), i engelsk til dansk, i latin både det 
ene og det andet, og fornuftigvis det sværeste to år får det 
letteste; i fransk skal ved denne skriftlige prøve et lexikon 
tages med, men gud nåde den synder der i et af de andre 
sprog vilde ta sin ordbog med. Der er nøjagtige bestemmelser 
om hvor de lapper papir, examensopgaverne står på, må 
opholde sig f6r, under og efter besvarelsen; og der er navn- 
lig bestemmelser om udregningen af karakterer; de har een 
værdi når censorerne skal lægge deres karakterer sammen 
til en fagkarakter og en anden når fagkaraktererne skal 
lægges sammen til en hovedkarakter, og vel at mærke er 
det stik modsatte principper der følges ved de to beregnin- 
ger (g + er efter den ftrste = 4Vs, efter den anden 6Vs; 
slet + henholdsvis lægger l 1 / 8 til og trækker 17*/s fra); den 
mundtlige og skriftlige karakter lægges i latin sammen efter 
beregningsprincip nr. 2, i de andre sprog efter nr. 1, men 
i engelsk til realexamen vejer skriftligt og mundligt lige, i 
fransk til artium er det sidste af dobbelt vægt. Særlig 
denne karakter for fransk kræver til sin udregning virkelig 



l ) Dog kun skriftligt for grækernes vedkommende; matematikerne 
har skolen igennem fået samme undervisning som grækerne og skal 
dærfor (hvor selvfølgeligt!) oversætte mundtligt, ikke skriftligt fra dansk. 

gode hoder: forst tages gennemsnittet af de tre censorers 
skriftlige karakter efter princip nr. 1, derpå ligeså gennem- 
snittet af de tre mundtlige efter princip nr. 1, så multipli- 
ceres dette sidste med to og lægges sammen med den skrift- 
lige efter princip nr. 1 , summen divideres med tre og 

» 

omsættes efter princip nr. 1 til en bogstavværdi, hvis tal- 
værdi ansættes efter princip nr. 2 og endelig multipliceres 
med to. Det er så indviklet som et landstingsvalg. Men 
resultaterne tages af alle som en virkelig målestok for kan- 
didaternes dygtighed, og den der får 857s points anses 
absolut for mere værd end den der kun har fået 82 2 /s. 

Der er regler og forskrifter nok, men ligger der noget 
hojere pædagogisk princip til grund for dem? Skulde deres 
præg ikke hænge lidt sammen med, at der i vort under- 
visningsministerium ikke sidder et eneste undervisningskyndigt 
menneske? Læs statskalenderens afsnit om ministerielle 
embedsmænd under f. x. krigsministeriet og under vort 
ministerium, og se om der ikke dær er en talende forskel. 

Det værste ved examenerne er dog naturligvis ikke disse 
smålige og inkonsekvente bestemmelser, men selve systemet. 
Examen tvinger til at lægge en utilbørligt vægt på propning. 
„En proppet examinand er dæri forskellig fra en proppet 
Strassburgergås, at han ikke assimilerer sin føde; og dette 
vilde være en virkelig fordel, om det ikke var så, at han ved 
fremgangsmåden har fået sin madlyst spoleret, sin tænke- 
evne svækket, og omend hukommelsen måske er blevet ud- 
videt til et abnormt omfang, har han fået lede ved alt 
uinteresseret studium". 1 ) Examener ødelægger herhjemme 
årlig mange mange fler unge mænds åndelige og legemlige 



*) A. H. Sayce, Fortnightly Review, June 1875. 

helbred end vi har råd til. Embedsexamerne har mange 
synder af den art på deres samvittighed, men artium og 
præliminærexamen går også uberegnelig skade. Som prøve 
på, hvad den unge duer til i livet, er examen værdiløs; 
som prøve på hvad han kan af virkelig værdifuld kundskab, 
er den ikke særlig meget værd, og selv som prøve på, hvad 
han har lært af de ting der kan stikkes ud ved sådan en 
lejlighed, er examen langtfra så pålidelig som man gerne 
foregdgler sig 1 ). Og så hindrer og hæmmer den på mange 
punkter en virkelig frugtbringende undervisning. Sporsmålet 
„kan det forlanges til examen ?" trænger sig hele tiden, be- 
vidst og ubevidst, ind i skolestuen, dæmper lærerens be- 
gejstring for at meddele det der optar hans eget sind, og 
svækker elevernes naturlige trang til kundskab for kund- 
skabens egen skyld. Henad foråret, når examen i alle (!) 
klasser nærmer sig, kommer skolens kroniske examenskatarrh 
rigtig til udbrud. Det anses for nødvendigt i alle fag samtidig 
at repetere til examen; i et par måneder gores eleverne til 
åndelige drdvtyggere; de får ikke nogensomhelst ny åndelig 
føde, men må nojes med i st6rst mulig fart at ta hele årets 
stof igennem en eller to gange til. Dette vinder ikke ved 
at serveres om igen: al saft og kraft, alt det der kunde 
være tillokkende ved det, går tabt, og tilbage blir kun det 
sejeste og torreste. 

Kan der imidlertid end være mangt og meget at sige 
på examenssystemet, behøver vi ikke en reform af det, f$r 
vi kan begynde at forbedre undervisningen, Examensfor- 



*) Et modenhedsbevis fra skolen vilde, hvis skolernes undervisning 
blev fyldigt kontrolleret i årets løb, være fuldt ud nok. Som værn 
mod misbrug kunde hSjst prøves i ganske få fag — hvilke, skulde 
fdrst meddeles skolen ved inspektionens ankomst. 

dringerne er ikke så store at vi jo ikke nok kan nå dem, 
selvom vi ikke fra tørste færd lægger al vor undervisning 
an på dem. Når dær vægten er lagt på at læse (oversætte), 
men ikke på at tale, skal vi dærfor dog ikke la være med 
det sidste. Forstår man ved receptiv sprogbeherskelse 
det at man er istand til at forstå det fremmede sprog, og 
ved produktiv sprogbeherskelse det at man selv kan 
bruge sproget som udtryk for sin tanke, så er det min fulde 
overbevisning at man ved så godt som udelukkende at gi 
sig af med den receptive side af sagen har skadet sig selv 
og opnået en langt ringere forståen af sproget, end om man 
fra forst af også havde dyrket den produktive side af sprog- 
tilegnelsen. Vore alsidige øvelser vil dærfor let gi vore 
elever mindst det samme receptive kendskab til sproget som 
de andres elever; og kan det end være lidt ærgerligt for 
en lærer, der^har lagt meget arbejde ind på talefærdighed, 
at hans censor ved examen kun vil ha det der hører til 
den gamle skure, og muligvis endog ser skævt til det plus 
disse elever har forud for andre, så har han jo altid en god 
samvittighed at trøste sig med — foruden den glæde han 
og hans disciple har haft ved det daglige arbejde. 

Heller ikke skal hensyn til examen afholde nogen fra 
den bedste form for repetition, som er: ikke at vente til 
henad examen, når meget af det læste er glemt så at man 
hele tiden må sikre sig forståelsen, men omvendt at ta det 
igennem, mens det endnu er i ret frisk minde, så man ikke 
behøver at føle disciplene på tænderne på ethvert punkt. 
Efter hvert kapitel repeteres det, og efter hvert større af- 
snit eller bog repeteres også det. Tanken, der for var hen- 
vendt på enkeltheder, kan nu vende sig til helheden, til 

den store sammenhæng, og da repetitionen kan foregå som 

en næsten uafbrudt forståelsesfuld oplæsning, kan eleverne 
få tilnærmelsesvis samme indtryk og samme nydelse af 
værket som helhed som de indfødte 1 ). Har man på denne 
måde stykkevis efter de naturlige afsnit repeteret det læste, vil 
man ved examen se, at denne over hele skoleåret fordelte 
repetition er nok så værdifuld som en samlet lige for examen, 
og desuden har man kunnet holde sine elever friske ved at 
læse nyt lige til det sidste. — 

Som sidste mulige hindring for gennemførelsen af reform- 
metoden nævnede jeg lærerne. De tider er snart forbi, 
da man anså det for tilstrækkeligt til at være lærer i nyere 
sprog, at man havde taget juridisk eller teologisk examen 
eller havde studeret Tacitus og Plato og dærpå for morskab 
læst nogle årgange af Bevue des deux mondes eller romaner 
af Dickens og Walter Scott på egen hånd. Men selv den 
yngre generation af lærere med bedre uddannelse vil tit 
nok finde, at det ikke er så helt let gi en god undervisning 
i nyere sprog. Der gores skammelig lidt for at gi vore 
lærere ved de h6jere skoler lejlighed til videre uddannelse; 
ikke nok med at statens etårige lærerkursus og feriekursus 
er lukkede for dem, står vi langt tilbage for andre nationer 
i retning af rejsestipendier til udlandet, som særlig lærerne 
i nyere sprog kan trænge til 2 ). Og lonningerne er så elen- 



1 ) At man også til repetitionen kan knytte forskellige øvelser i sprog- 
lig iagttagelse og grupperen, og at man ved den slags øvelser kan så 
at sige maskere en repetition og gi det læste stykke frisk interesse, er 
omtalt ovenfor. 

f ) Det vilde heller ikke være til skade for skolen, om de penge der nu 
bruges til censurrejser ved examenerne, blev anvendte til at lærerne på 
omgang fik en 14 dages orlov med stipendium og forpligtelse til i den 
tid at overvære så mange timer i deres fag som muligt i en anden 
skole efter frit valg. 

dige, og der kræves for at existere så mange timers ugent- 
ligt slict, at man ikke må forarges om mange nojes med at 
blive i den gamle skure; det er jo det nemmeste, og det 
fører jo uden særlig anstrengelse til det de fleste spor efter: 
anstændige examensresultater. 

Men alligevel er det mit håb, at fler og fler vil bryde 
ud af skuren, og de vil sikkert finde at det lonner sig, 
selvom de navnlig til at begynde må lægge meget mere 
arbejde ind i deres undervisning, også i deres forberedelse til 
hver time, for at tilfredsstille de storre krav som de nyere 
metoder utvivlsomt stiller. I vore nabolande Tyskland, 
Sverrig og Norge gores der umådelig meget for at reformere 
sprogundervisningen; i det sidste land er meget af det, der 
anbefales i denne bog, endog slået fast ved de officielle 
undervisningsplaner af 1897; skal vi ikke også være med? 
Der er heldigvis meget der tyder på at vore landsmænd 
ikke vil stå tilbage for naboerne til alle sider; og jeg per- 
sonlig kan kun med glæde og taknemlighed se tilbage på 
den tid der er gået, og dæraf tage gode varsler for frem- 
tiden. Da jeg i 1885 udgav min engelske grammatik fOrste 
gang, skrev bl. a. Politiken om den „Det fonetiske system han 
indfører, er af en sådan beskaffenhed, at en skoledreng vil 
stå ligeoverfor det som overfor et uhyggeligt kaos. En 
pædagog vil 6jeblikkelig forkaste bogen som komplet uprak- 
tisk/ Få år efter var den der skrev anmeldelsen, med til 
selv at udgive læsebøger med væsentlig samme lydskrift, og 
han har med elskværdig redebonhed offentlig erklæret at 
han hin gang tog fejl i sin affejende dom. Også andre, 
der fra forst af skrev imod Quousque tandem, har siden 
offentligt eller privat erkendt deres uret, og lærebøger efter 
nyere metoder hører snart til dagens orden. I den tid 

denne bog har brugt om at blive trykt, har jeg haft den 
fornøjelse at se ikke mindre end 9 (forresten ikke alle 
lige beundringsværdige) skolebøger udkomme, hvori nogle 
af dens tanker er gennemførte: en engelsk læsebog og 
fire engelske læsehefter med min lydskrift, to franske do. 
med do.; en bog tyske taleøvelser og en fransk læsebog, 
begge docerende som noget nyt de spSrsmålsøvelser, som jeg 
har anbefalet og praktiseret siden 1888, da jeg havde set 
dem navnlig hos Klinghardt. — Dette som forklaring på 
min bogs motto. 

Lad mig prøve på den sidste side at sammenfatte tankerne 
i dette skrift. De gammeldags enkeltsætninger var forfejlede 
af mange grunde, bl. a. fordi der ikke kunde stilles andet 
op med dem end oversættelse. De kunde ikke interessere, 
ikke engang læses fornuftigt op; de kunde ikke huskes i 
den bestemte form de havde, og altså ikke tjene som for- 
billede hvorefter andre sætninger kunde dannes; dærfor 
kom den udenadlærte grammatiks regler til at spille så stor 
en rolle. Det hele blev ensartet og dødt. 

Vor metode søger at anvise mange midler, der gensidig 
støtter hinanden. Udtalen læres ikke blot ved at læreren 
siger for og eleven efter, eller ved at eleven gætter sig til 
den efter ortografien og læreren så retter. Det sidste for- 
kaster vi helt; lærerens sigen-for benytter vi dærimod i 
endnu større udstrækning end for, og vi tar desuden rationel 
lydbeskrivelse og lydbetegnelse op. Den således vundne bedre 
udtale hjælper i haj grad med også til tilegnelsen af sprog- 
stoffets anden (betydnings-) side. — Hvor man får kun havde 
oversættelse til at meddele betydning, har vi desuden middel- 
bar og umiddelbar anskuelse, forklaring på det fremmede 
sprog m. m. Hvor man for kun havde udenadslæren af 

paradigmer, ramser og regler, givne på autoritet, har vi selv- 
virksomhed og den dærved vundne indsigt i sprogbygningen. 
Og hvor man for kun havde oversættelse af danske øvelses- 
exempler ved hjælp af grammatikkens regler, har vi en hel 
skala af øvelser: direkte reproduktion (sigen efter; svar på 
sporsmål der slutter sig lige til bogens ord) — omproduktion 
(omsætninger til andre tider, personer osv.; svar på friere 
sporsmål; selv stillen-spSrsmål) — fri reproduktion (genfor- 
tælling) og endelig fri produktion (breve o. lign.). Og idet 
der er fornuftig mening i alt hvad der læses og siges og gores, 
vækker og vedligeholder man interessen , og undervisningen 
blir ikke alene mangfoldig, men hvad der særlig sOmmer 
sig ved de levende sprog, den blir i dybeste og bedste forstand 
virkelig levende. 



TILLÆG 
Mundens stilling ved bogstavernes udtale. 

(En skoledrengs selvstændige beskrivelse, se s. 148). 

A. Vokalerne. 

a. Naar Bogstavet a udtales, aabnes Læberne vel saa meget som 
en Tomme, Tænderne knap saa meget. Tungen lægges med Spidsen 
hen imod Tænderne i Underkæben, og hvælves en Del opad. 

e. Læberne blive lukket lidt mere sammen og trækkes lidt mere op ad 
Ørene til. Tænderne lukkes omtr. sammen, men Tungen har næsten 
samme Stilling som ved a, undtagen den hvælver sig endnu mere. 

i. Overlæben trækkes et Stykke højere op over Underlæben, og Tæn- 
derne lukkes endnu mere sammen; Tungen rører med Spidsen 
Tænderne i Undermunden og rører omtr. helt ved Ganen. 

o. Læberne tilspidses noget og Tænderne tøsernes lidt fra hinanden, 
Tungen trækker sig tilbage og vender nu Spidsen nedad i Munden, 
følgelig bliver Tungen stærkt hvælvet. 

u. Læberne tilspidses endnu mere, Tænderne lukkes omtrent sammen. 
Tungen trækker sig endnu mere tilbage stadig med Spidsen nedad, 
der bliver altsaa en endnu større Hvælving. 

y. Læberne er ligesaa stærkt tilspidsede som ved u, men vender 
lidt mere nedad. Tænderne fjærnes lidt fra hinanden, og Tungen 
lægges med Spidsen imod den øverste Del paa Indersiden af 
Undertænderne. 

æ. Læberne aabnes vel en halv Tomme, og trækkes lidt mere op 
ad Ørene til end ved e. Tænderne aabnes knap saa meget og 
Tungen lægges med Spidsen mod Tænderne i Underkæben, og med 
en Del af Siderne (af Tungen) op mod Tænderne i Overkæben. 

ø. Læberne er tilspidsede en lille Kende mere end ved (?) men lidt 

mindre end ved u og y. Tænderne og Tunge ligge ligesom ved æ. 

aa. Læberne aabnes et forholdsvis stort Stykke. Tænderne ligeledes. 

Tungen trækkes tilbage i Munden uden at røre ved nogen Steder. 



B. Konsennanterne. 

b. Udtalelsen af dette Bogstav sker ved at Munden er tillukket men 
pludselig aabnes. Tænderne er da fjærnet meget lidt fra hinanden. 
Tungen vender Spidsen et Stykke ind under Tænderne i Underkæben. 

c. Tænderne baade i Over- og Undermunden sættes omtrent sammen. 
Tungen sættes med Spidsen henimod Overtænderne og hvælves en 
Del, derved bliver der kun en ganske lille Aabning, og naar Luften 
saa kommer ud, frembringes der den Hvislen, man hører naar 
man udtaler Bogstavet. Saa trækkes Tungen og Undertænderne fra 
Overlæben, og Hvislen hører da op. 

d. Tænderne og Tungen røre ved hinanden, saa at Luften ikke kan 
komme ud. Nu aabnes Munden og Luften strømmer ud paa én Gang. 

f. Munden indtager den Stilling, som den havde ved æ. Derpaa sættes 
Underlæben op mod Tænderne i Overmunden saa der kun bliver 
et ganske lille Hul imellem, og gennem det gaar Luften saa og 
man hører ligesom en Susen. 

g. Tungen hvælves saa stærkt, at den rører ved Ganen. Derpaa strækkes 
den ud og Luften kommer da ud ligesom ved d. 

h. Munden har samme Stilling som ved aa; men Luften presses ud 
med større Kraft og i større Mængde. 

k. Mundens Stilling er ligesom ved g, men derpaa fjærnes Tungen 
et stort Stykke fra Ganen og Luften stødes da ud, som ved g. 

1. Mundens Stilling er ligesom ved æ; men derpaa sættes Tungen op 
som et Laag for hele Mundaabningen 
m. Mundstillingen er atter ligesom ved æ, men Læberne lukkes sam- 
men og stopper for Luften. 

n. Mundens Stilling er ogsaa æ her, men Tungen sættes hen mellem 
Over- og Undertænder og stopper for Luften paa den Maade. 

p. Er ligesom b med Undt. af, at Luften stødes ud med langt større 
Kraft. Munden aabnes vel en Tomme, Tænderne lidt mindre. 

r. Tungen hvælves omtrent op til Ganen, trækkes derpaa dybt ned 
og tilbage i Munden. 

s. Er det omvendte af c. Først sættes Tungen og Tænderne omtrent 
sammen og saa aabnes. 

t. Er ligesom c [skal vel være d] men Luften udstødes ligesom ved 
p med langt større Kraft. 

v. Underlæben sættes op til Overtænderne og der fremkommer da en 
Hvislen ved at Luften siver ud mellem Læben og Tænderne. Der- 
efter trækkes Underlæben bort fra Tænderne. 

